

Πρόεδρος.
   Η ημερήσια διάταξη προβλέπει την προφορική ερώτηση των βουλευτών Joost Lagendijk και Gisela Kallenbach, εξ ονόματος της Ομάδας των Πρασίνων/Ευρωπαϊκή Ελεύθερη Συμμαχία, Hannes Swoboda και Jan Marinus Wiersma, εξ ονόματος της Σοσιαλιστικής Ομάδας στο Ευρωπαϊκό Κοινοβούλιο, Doris Pack, εξ ονόματος της Ομάδας του Ευρωπαϊκού Λαϊκού Κόμματος (Χριστιανοδημοκράτες) και των Ευρωπαίων Δημοκρατών, Elizabeth Lynne, Sarah Ludford και Jelko Kacin, εξ ονόματος της Ομάδας της Συμμαχίας Φιλελευθέρων και Δημοκρατών για την Ευρώπη, προς το Συμβούλιο, σχετικά με την προετοιμασία της Ευρωπαϊκής Ένωσης για τον μελλοντικό της ρόλο στο Κοσσυφοπέδιο (O-0082/2006 - B6-0426/2006). 
Joost Lagendijk (Verts/ALE ),
Πρόεδρος.
Joost Lagendijk (Verts/ALE ),
Καταρχάς, ενώ είναι σαφές ότι η Ευρωπαϊκή Ένωση προβαίνει σε λεπτομερείς προετοιμασίες στους τομείς της ασφάλειας και της δικαιοσύνης, προκειμένου να αναλάβει τα καθήκοντα του ΟΗΕ, της UNMIC, η άποψή μας είναι ότι, όσο σημαντικοί και αν είναι αυτοί οι τομείς, η σημασία του ρόλου της ΕΕ δεν περιορίζεται στους τομείς της ασφάλειας και της δικαιοσύνης. Εξίσου σημαντικός, λόγου χάρη, είναι ο συντονισμός όλων των προσπαθειών της διεθνούς κοινότητας, η συνέχιση της βοήθειας για τη δημιουργία δομών δημόσιας διοίκησης και, κυρίως, ο έλεγχος του σεβασμού των ανθρωπίνων δικαιωμάτων.
Τέλος, κατά τη γνώμη μας, επιβάλλεται, για λόγους συμβολισμού, να καταβάλει κάθε δυνατή προσπάθεια η ΕΕ ώστε η διοικητική της δομή να είναι διακριτή από την αντίστοιχη δομή του ΟΗΕ, την UNMIC. Δεν επιτρέπεται να γίνει αντιληπτή η αποστολή της ΕΕ ως ένα είδος υποκατάστατου της UNMIC, όπως συμβαίνει ορισμένες φορές στην περιοχή. Τα σύμβολα, τα κτίρια, ο τρόπος παρουσίασης πρέπει να καταδεικνύουν ότι με την παρουσία της ΕΕ γίνεται μια νέα αρχή, σε ένα Κοσσυφοπέδιο το οποίο είναι διαφορετικό από την περίοδο μετά το 1999, οπότε ξεκίνησε η παρουσία των Ηνωμένων Εθνών.
Hannes Swoboda (PSE ),
Και έρχομαι τώρα σε αυτό που είπε ο κ. Lagendijk. Η Ευρωπαϊκή Ένωση θα πρέπει να παίξει σημαντικό ρόλο στη νομοθεσία, στον τομέα της ασφάλειας και ιδίως της αστυνομίας, αλλά και –φυσικά– στον τομέα της στρατιωτικής ασφάλειας. Η οργάνωση του ρόλου αυτού αποτελεί ευθύνη του Συμβουλίου και ασφαλώς των συναδέλφων μας στην Επιτροπή, γιατί θα ήταν τρομερό αν η Ευρώπη εμφανιστεί και πάλι με δύο αντίθετες απόψεις ειδικά στην περιοχή αυτήν.
Doris Pack (PPE-DE ),
   Κύριε Πρόεδρε, κύριε Πρόεδρε της Επιτροπής, κύριε Επίτροπε, κυρία Προεδρεύουσα του Συμβουλίου, θα ήθελα να δώσω έμφαση σε όσα είπαν ο κ. Swoboda και ο κ. Lagendijk. Βασικά κάλυψαν ήδη όλα τα θέματα, θα ήθελα όμως να επανέλθω και να αναφερθώ διεξοδικότερα σε ορισμένα σημεία.
Πρέπει να προσπαθήσουμε να δημιουργήσουμε ικανότητες. Πρέπει να βοηθήσουμε στη δημιουργία μιας μη στρατιωτικής διοίκησης. Πρέπει να φροντίσουμε να γίνονται σεβαστά τα δικαιώματα των μειονοτήτων και τα ανθρώπινα δικαιώματα. Πώς να το καταφέρουμε όταν υπάρχουν εκεί τόσοi πολλοί παράγοντες του δικού μας διαμετρήματος, στους οποίους συγκαταλέγονται ο ΟΑΣΕ, ο Ευρωπαίος Διαμεσολαβητής και άλλοι;
Ο ΟΗΕ, που βρίσκεται επίσης εκεί εξ ονόματος όλων μας, ασφαλώς έκανε σωστά πράγματα τα τελευταία χρόνια μέσω της UNMΙΚ, έκανε όμως και πολλά λάθη. Προφανώς δεν γινόταν αλλιώς κατά την αναδόμηση της πολιτικής και τοπικής διοίκησης. Θα τα κάναμε άραγε εμείς καλύτερα; Έχουμε τελικά άντρες και γυναίκες που θέλουν και μπορούν να εργαστούν στην περιοχή με ζήλο, που μπορούν να δημιουργήσουν εμπιστοσύνη, που έχουν αρκετή αφοσίωση ώστε να επιτύχουν πραγματικά αυτά που χρειαζόμαστε στην περιοχή;
Αυτό που χρειαζόμαστε στο Κοσσυφοπέδιο είναι να βοηθήσουμε τους Κοσοβάρους να βοηθήσουν τον εαυτό τους. Και λέγοντας «Κοσοβάροι» δεν εννοώ μόνο τους Αλβανούς, αλλά και τους Σέρβους που κατοικούν εκεί και που βασικά θα έπρεπε να περιμένουμε να συμμετάσχουν στα θεσμικά όργανα. Θεωρώ ότι δεν ασκείται αρκετή πίεση στη σερβική κυβέρνηση του Βελιγραδίου για να επιτρέψει τη συμμετοχή των Σέρβων στο Κοσσυφοπέδιο. Αυτό είναι το πραγματικό πρόβλημα. Ακούγοντας τον κ. Oliver Ivanovic στη Σερβία, καταλαβαίνουμε τι θα ήθελε να κάνει εάν του επιτρεπόταν. Πιστεύω ότι απλά δεν ασκείται πίεση στη σερβική κυβέρνηση προκειμένου να δώσει την ευκαιρία στους Σέρβους της περιοχής να οικοδομήσουν το μέλλον τους. Αυτό πρέπει οπωσδήποτε να το κάνουν κάποτε, γιατί η Σερβία δεν είναι πια υπεύθυνη γι’ αυτούς.
Υπογραμμίζω αυτά που είπε ο κ. Swoboda. Η περιοχή αυτή θα αποτελέσει τμήμα της Ευρωπαϊκής Ένωσης μαζί με τους γείτονές της. Γι’ αυτό πρέπει να φροντίσουμε να είναι σε θέση να εκπληρώσει αυτά τα καθήκοντα, να σέβεται τα ανθρώπινα δικαιώματα και τα δικαιώματα των μειονοτήτων, να αναπτύξει με τη δική μας βοήθεια όλες τις διοικητικές ικανότητες που χρειάζεται προκειμένου να υιοθετήσει και να εφαρμόσει τη δική μας νομοθεσία και στη συνέχεια να βρει τον δρόμο της προς την Ευρωπαϊκή Ένωση μαζί με τους γείτονές της. Εύχομαι να μπορέσουμε να προσφέρουμε αυτήν τη βοήθεια, αλλά τολμώ να εκφράσω κάποιες αμφιβολίες γι’ αυτό. 
Sarah Ludford (ALDE ),
   . – Κύριε Πρόεδρε, θέλω να ευχαριστήσω τον κ. Lagendijk, τον εισηγητή μας, ο οποίος κατέθεσε αυτή την πολύ επίκαιρη ερώτηση.
Η τελευταία μου επισήμανση, πολύ συνοπτικά, αφορά τις ανησυχίες που εκφράστηκαν σχετικά με την παράνομη μεταφορά και κράτηση ατόμων. Ο πρώην Επίτροπος Ανθρωπίνων Δικαιωμάτων του Συμβουλίου της Ευρώπης, κ. Gil-Robles, δήλωσε ότι κάποια στιγμή το έτος 2002 ή 2003 είδε κρατούμενους –φυλακισμένους– οι οποίοι φορούσαν πορτοκαλί φόρμες όπως αυτές που χρησιμοποιούνται στο Γκουαντάναμο, και κατά τα φαινόμενα κρατούνταν από μέλη της KFOR, αλλά δεν μπόρεσε να ερευνήσει περαιτέρω το θέμα. Μάλιστα, η Επιτροπή κατά των Βασανιστηρίων του Συμβουλίου της Ευρώπης δεν είχε πρόσβαση στους κρατούμενους στο Κοσσυφοπέδιο. Αυτό είναι απαράδεκτο όταν μια περιοχή βρίσκεται υπό την ευθύνη μιας διεθνούς κοινότητας η οποία ισχυρίζεται ότι προστατεύει τα ανθρώπινα δικαιώματα. Ευελπιστώ ότι στο μέλλον η ΕΕ θα διασφαλίσει ότι δεν θα υπάρχει αμφιβολία όσον αφορά τη συμμόρφωση του Κοσσυφοπεδίου με το διεθνές δίκαιο για τα ανθρώπινα δικαιώματα και τις ανθρωπιστικές αρχές. 
Paula Lehtomäki,
   . – Κύριε Πρόεδρε, κυρίες και κύριοι, η Ευρωπαϊκή Ένωση γνωρίζει πολύ καλά ότι η διαδικασία καθορισμού του καθεστώτος του Κοσσυφοπεδίου αποτελεί σημαντική πρόκληση για τη διεθνή κοινότητα. Μια θετική, μακροπρόθεσμη λύση είναι προς το συμφέρον της ίδιας της Ευρωπαϊκής Ένωσης. Η διαδικασία καθορισμού του καθεστώτος του Κοσσυφοπεδίου τελεί υπό την ηγεσία του ειδικού απεσταλμένου των Ηνωμένων Εθνών, Martti Ahtisaari. Η ΕΕ μετέχει πλήρως σε αυτή την προσπάθεια μέσω ειδικού απεσταλμένου της. Ομοίως, η Ένωση, και η φινλανδική Προεδρία ειδικότερα, βρίσκονται σε διαρκή απευθείας επαφή με τον ειδικό απεσταλμένο κ. Ahtisaari, ο οποίος μας εξέθεσε προσφάτως την τρέχουσα κατάσταση στη συνεδρίαση του Συμβουλίου Γενικών Υποθέσεων και Εξωτερικών Σχέσεων της ΕΕ στις 17 Ιουλίου.
Μετά τον καθορισμό του καθεστώτος, η παρέμβαση της Ένωσης στο Κοσσυφοπέδιο θα καλύπτει τρεις τομείς. Αυτoί είναι η συμμετοχή της Ένωσης σε κάθε μελλοντική πολιτική παρουσία, σε ενδεχόμενες επιχειρήσεις διαχείρισης πολιτικών κρίσεων όσον αφορά το κράτος δικαίου, ιδίως στους τομείς της αστυνόμευσης και του δικαστικού συστήματος, και η παρουσία της ΕΕ με σκοπό την υποστήριξη της ευρωπαϊκής προοπτικής του Κοσσυφοπεδίου. Και στους τρεις αυτούς τομείς βρίσκονται σε εξέλιξη προετοιμασίες. Έχει δημιουργηθεί μια κοινοτική ομάδα σχεδιασμού στο πλαίσιο κοινής δράσης της ΕΕ και έχει ήδη μεταβεί στο Κοσσυφοπέδιο προκειμένου να προετοιμαστεί για ενδεχόμενες επιχειρήσεις διαχείρισης πολιτικών κρίσεων όσον αφορά την πτυχή του κράτους δικαίου στην οποία αναφέρθηκα.
Η μελλοντική διεθνής παρουσία στο Κοσσυφοπέδιο δεν θα λάβει τη μορφή μιας αποστολής της Ευρωπαϊκής Ένωσης στο Κοσσυφοπέδιο (EUMIK). Μετά την εξεύρεση λύσης και αφού αποσυρθεί σταδιακά η αποστολή των Ηνωμένων Εθνών στο Κοσσυφοπέδιο (UNMIK), τα θεσμικά όργανα του ίδιου του Κοσσυφοπεδίου θα κληθούν να αναλάβουν την ευθύνη διαχείρισης των εσωτερικών τους υποθέσεων. Το ίδιο το Κοσσυφοπέδιο πρέπει να αναλάβει τον έλεγχο και την ευθύνη σε τοπικό επίπεδο. Η διεθνής παρέμβαση θα βοηθήσει τα θεσμικά όργανα του Κοσσυφοπεδίου να αναλάβουν πλήρως την ευθύνη για τις υποθέσεις του Κοσσυφοπεδίου.
Olli Rehn,
Συμφωνώ πλήρως με την υπουργό κ. Lehtomäki και τους βουλευτές του ΕΚ που υποστήριξαν ότι η Αποστολή των Ηνωμένων Εθνών στο Κοσσυφοπέδιο δεν πρόκειται να αντικατασταθεί από μια αντίστοιχη αποστολή της Ευρωπαϊκής Ένωσης, αλλά από μια πιο ευέλικτη και οργανωμένη διεθνή παρουσία ή διεθνή πολιτική αποστολή.
Στο κοινό έγγραφο, το οποίο ενέκρινε το Συμβούλιο, υποστηρίζεται το έργο του Προέδρου Martti Ahtisaari. Η επίλυση του ζητήματος του καθεστώτος του Κοσσυφοπεδίου δεν μπορεί να θεωρηθεί δεδομένη. Ο απεσταλμένος των Ηνωμένων Εθνών για θέματα καθεστώτος χρειάζεται την πλήρη στήριξή μας για την προώθηση μιας συνολικής πρότασης διευθέτησης η οποία θα επιτρέψει στο Συμβούλιο Ασφαλείας του ΟΗΕ να αποφασίσει σχετικά με τα επόμενα βήματα. Το βασικό διακύβευμα είναι η προστασία των μειονοτήτων, ιδίως της μειονότητας των Σέρβων του Κοσσυφοπεδίου.
Τέλος, ως μέλη της δημοσιονομικής αρχής, γνωρίζετε ότι η σταθεροποίηση του Κοσσυφοπεδίου συνεπάγεται κόστος. Συμφωνώ πλήρως με την άποψη της υπουργού κ. Lehtomäki ότι στο μέλλον θα χρειαστεί να προβλέψουμε τα ανάλογα κονδύλια προκειμένου να μπορέσουμε να καλύψουμε αυτό το κόστος. Η Επιτροπή συνεργάζεται με την Παγκόσμια Τράπεζα και τις τοπικές αρχές για την προετοιμασία ενός μεσοπρόθεσμου «αναπτυξιακού σχεδίου και στρατηγικής για το Κοσσυφοπέδιο». Μετά τη διευθέτηση του καθεστώτος, θα διοργανώσουμε διάσκεψη χορηγών με σκοπό να επιστρατεύσουμε τη βοήθεια της διεθνούς κοινότητας προς όφελος του λαού του Κοσσυφοπεδίου.
Φίλες και φίλοι, σε αυτόν τον τομέα, το κλειδί για τη λύση βρίσκεται στα χέρια σας, και στα χέρια του Συμβουλίου. Καθώς είναι παρόντες σε αυτή τη συνεδρίαση ο κ. Poettering και άλλοι επιφανείς βουλευτές του ΕΚ, θέλω να επισημάνω κάτι σημαντικό: οι περικοπές τις οποίες προτείνει το Συμβούλιο στον προϋπολογισμό για το προσωπικό της Επιτροπής θα καταστήσουν ανέφικτο αυτό το εγχείρημα στο Κοσσυφοπέδιο και στα Δυτικά Βαλκάνια.
Το σχέδιο του Συμβουλίου θα οδηγήσει σε κατάργηση 1700 θέσεων εργασίας στους κόλπους της Επιτροπής, αρχής γενομένης από 170 θέσεις εργασίας το 2007. Σας παρακαλώ, μην ζητάτε από την ΕΕ και την Επιτροπή να κάνουν περισσότερα για τη διασφάλιση της εξωτερικής και εσωτερικής ασφάλειας – είτε στο Κοσσυφοπέδιο, είτε στον Λίβανο ή στις Καναρίους Νήσους. Αν τα χέρια μας είναι δεμένα, δεν μπορούμε να κάνουμε αυτά που μας ζητάτε.
Bernd Posselt,
   Κύριε Πρόεδρε, μέσα σε δώδεκα χρόνια το καθεστώς Μιλόσεβιτς δημιούργησε στο Κοσσυφοπέδιο, χρησιμοποιώντας τη βία, τις μαζικές εκδιώξεις και την απόπειρα γενοκτονίας, μια κατάσταση που σήμερα σημαίνει ότι για πάνω από το 90% του πληθυσμού είναι αδιανόητο να έχει πλέον οποιασδήποτε μορφής θεσμική σύνδεση με τη Σερβία. Αυτή είναι η πραγματικότητα από την οποία πρέπει να ξεκινήσουμε κι αυτή ήταν επίσης η πραγματικότητα όταν έγινε η επέμβαση του ΝΑΤΟ. Αυτό σημαίνει ότι δεν μπορούμε να αποφύγουμε να παραδεχθούμε πως βρισκόμαστε μπροστά στη διασαφήνιση του θέματος του καθεστώτος και πως αυτή η διασαφήνιση θα συμπεριλαμβάνει την εθνική ανεξαρτησία του Κοσσυφοπεδίου.
Επομένως χρειαζόμαστε δύο πράγματα: αφενός τη σύντομη διασαφήνιση του θέματος του καθεστώτος. Ασφαλώς συμφωνώ με τη Sarah Ludford ότι το σημαντικότερο είναι η καταπολέμηση της ανεργίας αυτού του νέου λαού, κανένας όμως δεν θα θελήσει να κάνει επενδύσεις στο Κοσσυφοπέδιο πριν να διασαφηνιστεί το θέμα του καθεστώτος. Ως εκ τούτου, έχουμε ήδη χάσει πάρα πολύ χρόνο ως προς αυτό το θέμα. Θεωρώ ότι η σύντομη διασαφήνιση του θέματος του καθεστώτος αποτελεί προϋπόθεση για οικονομική ανάκαμψη και εξάλειψη της ανεργίας και συνακόλουθα του σημαντικότατου κινδύνου του ριζοσπαστισμού.
Αφετέρου, είναι πρωτίστως ανάγκη να τεθούν μεσοπρόθεσμα και μακροπρόθεσμα όροι σε αυτήν την ανεξαρτησία, και αναφορικά με τα θέματα των μειονοτήτων, και θεωρώ ότι πρέπει να θεωρούμε δεδομένη τη μακρόχρονη παρουσία μας στην περιοχή. Δεδομένου ότι η UNMIK δεν κατάφερε να φέρει σε πέρας τα καθήκοντά της σε πολλούς τομείς –αυτό πρέπει να το πούμε απερίφραστα–υπάρχουν πολύ μεγάλες προσδοκίες στο Κοσσυφοπέδιο από μια ευρωπαϊκή διοίκηση. Συμφωνώ με τον Επίτροπο ότι πρέπει να δώσουμε στον πληθυσμό της περιοχής τη μέγιστη δυνατή αυτονομία.
Jan Marinus Wiersma,
Είναι σαφές ότι αυτό το τμήμα της Σερβίας –καθώς το Κοσσυφοπέδιο εξακολουθεί επισήμως να είναι τμήμα της Σερβίας– οδεύει προς κάποια μορφή ανεξαρτησίας. Όταν συζητά κανείς με εκπροσώπους του τοπικού πληθυσμού, ιδίως με τους Αλβανούς του Κοσσυφοπεδίου, είναι αδύνατον να καταλήξει σε διαφορετικό συμπέρασμα, και γι’ αυτό θέλω να δηλώσω ότι συμφωνώ με τα όσα υποστήριξε ο κ. Swoboda επί του θέματος: μια μορφή ανεξαρτησίας, όπως οι ίδιοι την αποκαλούν, ή περιορισμένης κυριαρχίας είναι αναπόδραστη, είτε μας αρέσει είτε όχι. Φρονώ ότι τα δεδομένα είναι σε όλους εμφανή, οπότε πρέπει να συνηθίσουμε στην ιδέα, και το Συμβούλιο Ασφαλείας θα εκδώσει πιθανότατα απόφαση προς την ίδια κατεύθυνση στα τέλη του έτους.
István Szent-Iványi,
Οι γενικές παράμετροι της λύσης μας είναι σαφείς. Γνωρίζουμε τι επιθυμούμε και τι δεν επιθυμούμε. Δεν επιθυμούμε –και δεν είναι δυνατόν να επιθυμούμε– την επάνοδο στο καθεστώς που ίσχυε πριν από το 1999. Κάτι τέτοιο, απλούστατα, θα κλιμάκωνε περαιτέρω την κρίση. Δεν επιθυμούμε τη διάσπαση του Κοσσυφοπεδίου, διότι αυτό θα μπορούσε να ξεκινήσει μια επικίνδυνη αλυσιδωτή αντίδραση στην περιοχή. Δεν επιθυμούμε να ενωθεί το Κοσσυφοπέδιο εν τέλει με κάποια από τις γειτονικές χώρες, καθόσον ούτε αυτό θα ήταν προς όφελος της σταθερότητας. Το Κοσσυφοπέδιο μπορεί σταδιακά να ανακτήσει την ανεξαρτησία του, την πλήρη κρατική του υπόσταση, ανάλογα με τον βαθμό στον οποίο θα καταστεί βιώσιμο και θα μπορέσει να εγγυηθεί τα ανθρώπινα και μειονοτικά δικαιώματα, καθώς και τον σεβασμό των βασικών αρχών του κράτους δικαίου. Πρέπει να βοηθήσουμε το Κοσσυφοπέδιο να επιτύχει αυτούς τους στόχους και να δημιουργήσει τις αναγκαίες προϋποθέσεις.
Εν κατακλείδι, ο κ. Επίτροπος έθιξε ένα πολύ σημαντικό θέμα: τον ρόλο που πρέπει να διαδραματίσει η διεθνής κοινότητα, ειδικότερα δε η Ευρωπαϊκή Ένωση. Είναι αδιανόητη η δημιουργία ενός βιώσιμου Κοσσυφοπεδίου χωρίς την ενεργό συμμετοχή της Ευρωπαϊκής Ένωσης. Πρέπει να συμβάλουμε στον σχηματισμό των οργάνων κρατικής διακυβέρνησης και στην ανάπτυξη της οικονομίας. Δυστυχώς, στον προϋπολογισμό του 2007 δεν φαίνεται να υπάρχει καμία πρόβλεψη γι’ αυτό. Για μια ακόμη φορά, τα λόγια και τα έργα δεν συγκλίνουν. Ισχυριζόμαστε ότι θέλουμε να αναλάβουμε δράση, αλλά την ίδια στιγμή η δημοσιονομική βάση για τις παρεμβάσεις μας είναι ελλιπής. Καλώ το Σώμα να στηρίξει στο πλαίσιο των τρεχουσών δημοσιονομικών συζητήσεων αυτές τις προτάσεις –ορισμένες εκ των οποίων έχω καταθέσει προσωπικά– οι οποίες αποσκοπούν στη διασφάλιση των αναγκαίων πόρων για την επίλυση των προβλημάτων στο Κοσσυφοπέδιο. 
Gisela Kallenbach,
Για εμάς, η λυδία λίθος είναι πώς θα καταφέρει η Ευρωπαϊκή Ένωση να αντιμετωπίσει την κατάσταση σε αυτό που αποκάλεσε τόσο εύστοχα ο Επίτροπος Rehn «ο κήπος μπροστά στο σπίτι μας». Θεωρώ πως είναι σωστό να πούμε ότι δεν χρειαζόμαστε την αντικατάσταση της UNMIK από την EUMIK, αλλά γνωρίζω από την προσωπική μου πείρα ότι εξακολουθούμε να χρειαζόμαστε σε πάρα πολλούς τομείς μία μακρόχρονη διαδικασία παρακολούθησης εκ μέρους των εταίρων μας. Αυτό χρειάζεται σε όλα τα επίπεδα της πολιτικής διοίκησης, στην αστυνομία, στην απόδοση των λειτουργιών του δικαστικού συστήματος και τέλος, στη δημιουργία μιας δημοκρατικής κοινωνίας των πολιτών, που δυστυχώς μέχρι τώρα είναι ορατές μόνο οι απαρχές της.
Υποστηρίζω πλήρως την άποψη του Επιτρόπου Rehn ότι από οικονομική άποψη και από άποψη προσωπικού δεν είμαστε έτοιμοι να αντιμετωπίσουμε τις προκλήσεις που θα συναντήσουμε από τον επόμενο χρόνο και γι’ αυτό απευθύνω επείγουσα έκκληση στο Συμβούλιο να μας ακούσει και να ζητήσει από τα κράτη μέλη να μας δώσουν ενδεχομένως τη δυνατότητα να βελτιώσουμε κάπως την κατάσταση με διμερείς συνθήκες και με τη διάθεση εξειδικευμένου προσωπικού.
Erik Meijer,
Η Ομάδα μου έχει άσχημες μνήμες από τη στάση που τήρησε η Ευρωπαϊκή Ένωση την περίοδο μεταξύ 1989 και 1999. Κανείς δεν έμοιαζε να ενδιαφέρεται για την ειρηνική μαζική αντίσταση υπό την ηγεσία του μετέπειτα Προέδρου Ibrahim Rugova, στο πλαίσιο της οποίας είχαν μποϊκοτάρει όλα τα σερβικά κρατικά όργανα και ο αλβανόφωνος πληθυσμός είχε δημιουργήσει δικό του κυβερνητικό και σχολικό σύστημα. Στόχος του πολέμου του 1999 δεν ήταν η απελευθέρωση του Κοσσυφοπεδίου, αλλά η υποταγή της Σερβίας με βάση άλλες ευρωπαϊκές και αμερικανικές απαιτήσεις.
Marek Aleksander Czarnecki (NI )
   –Κύριε Πρόεδρε, η δεκαετία του 1990 έμεινε χαραγμένη στη μνήμη μας λόγω των φρικτών εγκλημάτων που διέπραξαν οι νότιοι γείτονές μας. Ο κόσμος συγκλονίστηκε από το πόσο βάρβαρα και απάνθρωπα μπορούσαν να αντιμετωπίσουν ο ένας τον άλλον πρώην γείτονες και συγγενείς.
Οι μουσουλμάνοι Αλβανοί, οι οποίοι αποτελούσαν το 90% του πληθυσμού και είχαν αποδεκατιστεί από την αστυνομία και από την ορθόδοξη σερβική μειονότητα, «σώθηκαν» από τη στρατιωτική επέμβαση των νατοϊκών δυνάμεων το 1999. Έκτοτε, οι εθνικές εκκαθαρίσεις τις οποίες ξεκίνησε το δολοφονικό καθεστώς του σέρβου Προέδρου Μιλόσεβιτς έχουν σταματήσει, εξακολουθούν όμως να εκδηλώνονται αμέτρητα περιστατικά επιθετικότητας εις βάρος της σερβικής μειονότητας.
Alexander Stubb (PPE-DE ).
   – Κύριε Πρόεδρε, ο χρόνος των τριών λεπτών είναι επαρκέστατος. Θέλω να προβώ σε τρεις επισημάνσεις. Η πρώτη είναι ότι η παράταση των διαπραγματεύσεων δεν πρόκειται να επιφέρει αλλαγές στις θεμελιώδεις διαφορές που υφίστανται μεταξύ της Σερβίας και του Κοσσυφοπεδίου. Η μία πλευρά τάσσεται υπέρ της αυτονομίας, ενώ η άλλη τάσσεται υπέρ της ανεξαρτησίας. Συνεπώς, έχω την εδραία πεποίθηση ότι πρέπει να εμμείνουμε στο χρονοδιάγραμμα και τους χρονικούς περιορισμούς που έχει ορίσει η ομάδα επαφής και να διευθετήσουμε το ζήτημα πριν από τη λήξη της φινλανδικής Προεδρίας, στα τέλη του 2006. Ως προς αυτό πρέπει να παραμείνουμε αμετακίνητοι.
Η δεύτερη επισήμανσή μου είναι ότι, όπως και ο κ. Posselt, δεν νομίζω ότι υπάρχει άλλη επιλογή πέραν της ανεξαρτησίας, με ορισμένους περιορισμούς βεβαίως όσον αφορά την κυριαρχία του Κοσσυφοπεδίου. Προκειμένου να διατηρηθεί η σταθερότητα στην περιοχή, η ύπαρξη διεθνούς παρουσίας είναι σημαντική, ενώ η Ευρωπαϊκή Ένωση οφείλει οπωσδήποτε να είναι διατεθειμένη να διατηρήσει αξιόλογη παρουσία για μεγάλο χρονικό διάστημα.
Η τρίτη επισήμανση στην οποία ήθελα να προβώ είναι ότι φρονώ ότι τα Δυτικά Βαλκάνια εν γένει αποτελούν οδυνηρή υπόμνηση των αδυναμιών της κοινοτικής κοινής εξωτερικής πολιτικής και πολιτικής ασφάλειας. Θεωρώ ότι δεν πρέπει να επαναλάβουμε τα σφάλματα του παρελθόντος, και γι’ αυτό πρέπει να στηρίξουμε με ιδιαίτερη αποφασιστικότητα τον ειδικό απεσταλμένο των Ηνωμένων Εθνών, Martti Ahtisaari, ο οποίος κατά τη γνώμη μου επιτελεί εξαιρετικό έργο. Φρονώ ότι η καλύτερη εξωτερική πολιτική της ΕΕ είναι συνήθως η πολιτική διεύρυνσης, και γι’ αυτό είναι πολύ σημαντικό να διατηρηθεί η προοπτική της διεύρυνσης για το Κοσσυφοπέδιο και για τα Δυτικά Βαλκάνια γενικότερα.
Εν κατακλείδι, θέλω να επισημάνω το ενδιαφέρον γεγονός ότι το 1999 η φινλανδική Προεδρία, υπό τον τότε Πρόεδρο Martti Ahtisaari, ξεκίνησε με τη διαπραγμάτευση της ειρήνης στο Κοσσυφοπέδιο και τα Δυτικά Βαλκάνια. Εύχομαι ειλικρινά ότι η φινλανδική Προεδρία του 2006 θα ολοκληρώσει τη θητεία της με την οριστική διευθέτηση του ζητήματος του Κοσσυφοπεδίου και με την επίτευξη της ανεξαρτησίας του. 
Παναγιώτης Μπεγλίτης (PSE ). –
   Κύριε Πρόεδρε, κατ’ αρχήν θα ήθελα να χαιρετίσω και την ειλικρίνεια και την τόλμη του Επιτρόπου κ. Rehn σε ό,τι αφορά τη στάση του Συμβουλίου στον Προϋπολογισμό του 2007. Αγαπητοί συνάδελφοι, για να είμαστε ειλικρινείς, η Ευρωπαϊκή Ένωση δεν μπορεί να είναι αποτελεσματική και αξιόπιστη χωρίς κοινοτικούς πόρους στα Βαλκάνια. Και η πρόταση του Συμβουλίου για μείωση των κοινοτικών πόρων στον Προϋπολογισμό του 2007 είναι μία απαράδεκτη, κατά την άποψή μου, πρόταση η οποία δεν μπορεί να γίνει δεκτή.
Από εκεί και πέρα, ασφαλώς όλοι γνωρίζουμε ότι η Ευρωπαϊκή Ένωση έχει ένα σημαντικό ρόλο στο "day after", στη μετά τον καθορισμό του τελικού καθεστώτος εποχή για το Κοσσυφοπέδιο. Όμως, η Ευρωπαϊκή Ένωση έχει να διαδραματίσει έναν πολύ σοβαρό ρόλο και σήμερα. Και έχει έναν ρόλο σε σχέση με τον καθορισμό του τελικού καθεστώτος.
Πιστεύουμε όλοι, και υποστηρίζουμε ένα Κοσσυφοπέδιο ειρηνικό, δημοκρατικό, πολυεθνικό και ευρωπαϊκό. Το ίδιο όμως πρέπει να υποστηρίξουμε για τη Σερβία στο πλαίσιο της ευρωπαϊκής στρατηγικής, όπως αυτή καθορίστηκε στο Συμβούλιο της Θεσσαλονίκης. Πιστεύουμε όμως ότι δεν θα πρέπει να βιαστούμε στη λογική των ασφυκτικών χρονοδιαγραμμάτων για τον καθορισμό του τελικού καθεστώτος. Οι λογικές μονομερούς επιβολής λύσης στο Κοσσυφοπέδιο μπορούν να αποδειχθούν αντιπαραγωγικές. Η Ευρωπαϊκή Ένωση δεν θα πρέπει να επαναλάβει τα λάθη που έκανε στη δεκαετία του 1990. Πρέπει να διαμορφώσει μία κοινή στάση.
Τελειώνω, με την κατάσταση των μειονοτικών δικαιωμάτων στο Κοσσυφοπέδιο. Όλες οι τελευταίες εκθέσεις του Γενικού Γραμματέα του ΟΗΕ, της Επιτροπής Ανθρωπίνων Δικαιωμάτων του ΟΗΕ και μη κυβερνητικών οργανισμών, περιγράφουν μία κατάσταση δραματική για τις μειονότητες και ιδιαίτερα για τη σερβική μειονότητα στο Κοσσυφοπέδιο. Μιλάμε για σεβασμό του ψηφίσματος υπ’ αριθμόν 1244 του 1999. Μιλάμε για εφαρμογή των προδιαγραφών. Πρέπει, επιτέλους, να κινηθούμε προς αυτή την κατεύθυνση. 
Jelko Kacin (ALDE ).
Με ικανοποίηση διαπιστώνω ότι σήμερα βρίσκεται μαζί μας και ο κ. Poettering, δεδομένου ότι κατά τη διάρκεια της προεδρίας του το Ευρωπαϊκό Κοινοβούλιο καλείται να αναλάβει μια δύσκολη προσπάθεια. Για τον λόγο αυτόν, νομίζω ότι η συζήτησή μας πρέπει να επικεντρωθεί στα όσα μπορεί να προσφέρει το Κοινοβούλιό μας ώστε να διευκολύνει τις μελλοντικές εξελίξεις στο Κοσσυφοπέδιο.
Επιτρέψτε μου να σας υπενθυμίσω ότι επί του παρόντος πολλά κράτη μέλη της Ευρωπαϊκής Ένωσης δεν αναγνωρίζουν τα διαβατήρια που εκδίδονται από την UNMIK. Οι πολίτες του Κοσσυφοπεδίου εισέρχονται στην Ευρωπαϊκή Ένωση με διαβατήρια της UNMIK και τους διώχνουμε επειδή δεν αναγνωρίζουμε τα έγγραφά τους. Ο Επίτροπος Frattini και το Συμβούλιο πρέπει να καταβάλουν μεγαλύτερες προσπάθειες για την ελαχιστοποίηση του αριθμού παρομοίων περιστατικών στο μέλλον.
Bart Staes (Verts/ALE ). –
   Κύριε Πρόεδρε, κυρία Lehtomäki, κύριε Επίτροπε, κυρίες και κύριοι, κατά τη διάρκεια της διαδικασίας απαλλαγής για τον προϋπολογισμό του 2004 τον Απρίλιο, το Κοινοβούλιο προέβη δύο φορές σε κατηγορηματικές δηλώσεις όσον αφορά την ευρωπαϊκή υπηρεσία για την ανασυγκρότηση της πρώην Γιουγκοσλαβίας και του Κοσσυφοπεδίου. Το παρόν Σώμα δήλωσε κατηγορηματικώς, και παραθέτω, ότι η εν λόγω υπηρεσία δεν πρέπει να καταργηθεί σταδιακά βάσει προκαθορισμένου σχεδίου, αλλά η κατάργησή της πρέπει να εξαρτάται από οικονομικές και πολιτικές προϋποθέσεις και εξελίξεις.
Γιατί ο Επίτροπος κ. Rehn αγνοεί αυτή τη δήλωση του Κοινοβουλίου; Γιατί επιλέγει να αφήσει την εμπειρογνωμοσύνη που έχει αναπτυχθεί στους κόλπους αυτής της υπηρεσίας να λιώσει σαν το χιόνι κάτω από τον ήλιο;
Tobias Pflüger (GUE/NGL ). –
Μία δεύτερη πτυχή είναι ότι στο Κοσσυφοπέδιο γίνονται απελάσεις, μολονότι πολλοί άνθρωποι βρίσκουν την κατάσταση που επικρατεί εκεί ανυπόφορη. Υπάρχει πρόθεση να ακολουθήσουν κι άλλες απελάσεις και η Επιτροπή πρέπει να καταστήσει απόλυτα σαφές ότι αυτό είναι απαράδεκτο. Ο Joachim Rücker τέθηκε επικεφαλής της UNMIK. Δεν ξέρω αν αυτό είναι καλή ιδέα δεδομένου ότι παλιότερα ήταν κυρίως υπεύθυνος για τις ιδιωτικοποιήσεις στην περιοχή, που δεν ήταν καθόλου καλές για τον πληθυσμό του Κοσσυφοπεδίου.
Το ερώτημά μου είναι πώς φαντάζεται συγκεκριμένα η Επιτροπή το μελλοντικό καθεστώς του Κοσσυφοπεδίου. Όσα άκουσα ως τώρα, δεν μου φάνηκαν καθόλου ικανοποιητικά. Ο Επίτροπος Rehn δικαιολογημένα είπε ότι πρέπει να διατεθούν χρήματα για την κοινωνική και οικονομική ανάπτυξη κι όχι για στρατιωτικούς σκοπούς. Αυτό το υποστηρίζω. 
Karl von Wogau (PPE-DE ). –
Ωστόσο, αυτό εξαρτάται από την ανεύρεση τρόπων για να προστατεύσουμε αξιόπιστα τις μειονότητες –και εννοώ όλες τις μειονότητες– διότι στις πολυάριθμες επισκέψεις μας κατέστη φανερό ότι οι άνθρωποι εξακολουθούν να είναι φοβισμένοι και τα γεγονότα των πρόσφατων ετών έδειξαν ότι οι φόβοι τους εξακολουθούν να είναι βάσιμοι. Αυτό πρέπει να το λάβουμε υπόψη και γι’ αυτό εξακολουθεί να είναι αναγκαία η δραστηριοποίηση της Ευρωπαϊκής Ένωσης στην περιοχή, πρώτον, ως προς τη δημιουργία της αστυνομικής δύναμης –που είναι πραγματικά πολύ σημαντικό θέμα– και δεύτερον, ως προς τη δημιουργία του νομικού συστήματος και της διοίκησης. Συμφωνώ με την άποψη του Επιτρόπου Rehn ότι πρέπει να διατεθούν πόροι γι’ αυτά, αλλά η οικονομική ανάπτυξη του Κοσσυφοπεδίου θα εξαρτηθεί πρωτίστως από την ειρήνη, τη σταθερότητα και τη λειτουργία των θεσμών, και σε αυτά κυρίως πρέπει να επικεντρώσουμε τις προσπάθειές μας.
Πρέπει επίσης να διευκρινιστεί ποιες στρατιωτικές δυνάμεις θα αναλάβουν τη διατήρηση της ασφάλειας του Κοσσυφοπεδίου όταν θα είναι πλέον ανεξάρτητο. Ασφαλώς μπορώ να φανταστώ ότι θα επιτευχθεί μια παρόμοια λύση με αυτή που βρέθηκε για τη Βοσνία-Ερζεγοβίνη, όπου η KFOR αντικαταστάθηκε από ευρωπαϊκές ένοπλες δυνάμεις. Κατά την επίσκεψή μου στη χώρα έθεσα αυτό το ερώτημα στον πρόεδρο της κυβέρνησης και από την απάντησή του ήταν φανερό ότι κανείς δεν είχε σκεφτεί ως τότε για το εν λόγω ζήτημα.

Józef Pinior (PSE ). –
Η αποστολή των Ηνωμένων Εθνών προετοιμάζεται τώρα για την απόσυρσή της από το Κοσσυφοπέδιο. Αυτό σημαίνει ότι η Ευρωπαϊκή Ένωση πρέπει να είναι έτοιμη να αναλάβει τον ρόλο της στην περιοχή το 2007. Η πρώτη πρόκληση για την Ευρωπαϊκή Ένωση σε αυτή τη νέα κατάσταση θα είναι το καθεστώς του Κοσσυφοπεδίου, το οποίο δεν έχει ακόμη καθοριστεί. Οι πρόσφατες συνομιλίες υπό την αιγίδα του ΟΗΕ στη Βιέννη την 24η Ιουλίου δεν κατέληξαν σε λύση. Η Σερβία, στην οποία ανήκει επισήμως το Κοσσυφοπέδιο, δεν συμφώνησε με την ανεξαρτησία της εν λόγω επαρχίας. Οι αλβανικές αρχές του Κοσσυφοπεδίου δεν είναι διατεθειμένες να αποδεχτούν ακόμη και την ευρύτερη δυνατή αυτονομία.
Στο πλαίσιο μιας ιδιαίτερης μορφής ψυχολογικού πολέμου, το τελευταίο διάστημα οι σερβικές αρχές κατηγορούν τον ειδικό απεσταλμένο του ΟΗΕ για το μελλοντικό καθεστώς του Κοσσυφοπεδίου Martti Ahtisaari για έλλειψη αμεροληψίας κατά τις διαπραγματεύσεις. Από την άλλη πλευρά, ο πολιτικός σύμβουλος του αλβανού πρωθυπουργού Koço Danaj δήλωσε ότι, έως το 2013, πρέπει να ενωθούν όλοι οι Αλβανοί που ζουν στα Βαλκάνια εντός των «φυσικών» συνόρων της Αλβανίας.
Anneli Jäätteenmäki (ALDE ).
   – Κυρία Πρόεδρε, στις ειδήσεις που αφορούν το Κοσσυφοπέδιο η εν λόγω επαρχία περιγράφεται ως γκέτο. Δεν έχει δημιουργηθεί μια πολυεθνική κοινότητα. Κατά τη διάρκεια των επτά ετών διεθνούς διακυβέρνησης, οι διαφορετικές εθνοτικές ομάδες έχουν συγκεντρωθεί σε ξεχωριστές περιοχές. Ένας από τους βασικούς λόγους για τους οποίους τα πρότυπα δεν έχουν επιτευχθεί, παρά τις σοβαρές προσπάθειες προς αυτή την κατεύθυνση, είναι το γεγονός ότι το Κοσσυφοπέδιο είναι ένας από τους σημαντικότερους παραδείσους του οργανωμένου εγκλήματος στην Ευρώπη. Η διεθνής εμπορία ανθρώπων και το λαθρεμπόριο όπλων είναι ανεξέλεγκτα στο Κοσσυφοπέδιο. Καμία προσπάθεια δεν έγινε για να αλλάξει αυτή η κατάσταση το 1999, όταν διαπιστώθηκε το πρόβλημα: έπρεπε να περιμένουμε έως το 2005. Τώρα, όμως, οι διεθνείς παράγοντες που εμπλέκονται στο πρόγραμμα έχουν ελάχιστο χρόνο και προσωπικό για την κάλυψη των πολυάριθμων τομέων για τους οποίους είναι αρμόδιοι. Πρέπει, συνεπώς, να καταβάλουμε περισσότερες προσπάθειες αντιμετώπισης αυτού του προβλήματος της εγκληματικότητας.
Αθανάσιος Παφίλης (GUE/NGL ). –
Csaba Sándor Tabajdi (PSE ). –
Θα ήταν πολύ σημαντικό να διαμορφωθεί επιτέλους μια συνεκτική άποψη όσον αφορά τη λύση στο πρόβλημα του Κοσσυφοπεδίου. Η λύση πρέπει να είναι έντιμη, να μην τιμωρεί δηλαδή τους Σέρβους ενώ θα ανταμείβει εμφανώς τους Αλβανούς. Μια τέτοια λύση δεν θα ήταν έντιμη και θα αποσταθεροποιούσε την περιοχή, ήτοι το σύνολο της Νοτιανατολικής Ευρώπης, η οποία περιλαμβάνει την Ελλάδα, την Ουγγαρία και τις δύο υποψήφιες χώρες, τη Βουλγαρία και τη Ρουμανία. Δεν μπορούμε να σταθεροποιήσουμε το Κοσσυφοπέδιο αποσταθεροποιώντας ολόκληρη την περιοχή. Τώρα όλοι μιλούν για το ζήτημα της μειονότητας, όμως δεν προτείνεται κάποια ενθαρρυντική προσέγγιση. Αυτό παρουσιάζει ιδιαίτερο ενδιαφέρον δεδομένου ότι και ο κ. Ahtisaari και ο κ. Olli Rehn είναι Φινλανδοί – και η Φινλανδία διαθέτει υποδειγματικό σύστημα αντιμετώπισης των μειονοτήτων. Δεν μπορώ να φανταστώ κάποια λύση η οποία θα καθησύχαζε τους Σέρβους του Κοσσυφοπεδίου όταν το βόρειο τμήμα δεν διαθέτει εδαφική αυτονομία ενώ το νότιο τμήμα δεν διαθέτει σύστημα προσωπικής αυτονομίας.
Η όλη διαδικασία αποκέντρωσης δεν έχει μελετηθεί λεπτομερώς· η αυτοδιοίκηση δεν προσφέρει επαρκείς εγγυήσεις. Όσον αφορά την αποζημίωση της Σερβίας, η ένταξη στην ΕΕ, όπως πολύ καλά γνωρίζουμε, δεν είναι ιδιαιτέρως ελκυστική προοπτική δεδομένης της κόπωσης που χαρακτηρίζει σήμερα την ΕΕ. Πρέπει να λάβουμε υπόψη και αυτή την παράμετρο, ενώ δεν πρέπει να λησμονούμε το γεγονός ότι ο Μιλόσεβιτς είχε καταργήσει την αυτονομία τόσο του Κοσσυφοπεδίου όσο και της Βοϊβοδίνας. Όλοι μιλούν για την ανεξαρτησία του Κοσσυφοπεδίου, αλλά κανείς δεν μιλά για τις μειονότητες στη Βοϊβοδίνα ή για την κατάσταση των μουσουλμάνων του Σαντζακίου. Φοβούμαι ότι οδεύουμε προς μια κακή διευθέτηση αν δεν επεξεργαστούμε μια δίκαιη και έντιμη προσέγγιση όσον αφορά τις μειονότητες. Συμμερίζομαι όλες τις ανησυχίες που εξέφρασε ο συνάδελφός μου κ. von Wogau. 
Joost Lagendijk (Verts/ALE ). –
Paula Lehtomäki,
   . – Κυρία Πρόεδρε, κυρίες και κύριοι, μια λύση στο θέμα του καθεστώτος είναι η καλύτερη επιλογή για το Κοσσυφοπέδιο και για τον λόγο αυτόν πρέπει να στηρίξουμε τις προσπάθειες του ειδικού απεσταλμένου των Ηνωμένων Εθνών κ. Ahtisaari για την εξεύρεση μιας τέτοιας λύσης, με κάθε μέσο.
Όπως αναφέρθηκε επανειλημμένα σε αυτή τη συζήτηση, αναγκαία προϋπόθεση για μια μακροπρόθεσμη λύση είναι η δυνατότητα διευθέτησης του ζητήματος των μειονοτήτων, το οποίο αφορά μάλλον περισσότερες της μίας γενιές. Η παρουσία των στρατευμάτων της Διεθνούς Δύναμης Ασφαλείας (KFOR) του ΝΑΤΟ είναι σημαντική επί του παρόντος, αλλά τώρα και στο μέλλον θα χρειαστεί να λάβουμε ιδιαιτέρως υπόψη τη σημασία της στενής σχέσης μεταξύ στρατιωτικής και πολιτικής παρέμβασης. Εκτός των άλλων, η Ευρωπαϊκή Ένωση προετοιμάζεται για μια τεράστια επιχείρηση διαχείρισης πολιτικών κρίσεων στο Κοσσυφοπέδιο. Η έκτασή της θα είναι πρωτόγνωρη και θα εστιάζεται κυρίως στην αστυνομία και το κράτος δικαίου. Προκειμένου να επιτελέσουμε αυτό το έργο θα χρειαστούμε μεγάλο αριθμό εμπειρογνωμόνων από τα κράτη μέλη της Ευρωπαϊκής Ένωσης, και μια από τις προκλήσεις που θα αντιμετωπίσουμε είναι η εξεύρεση αυτού του μεγάλου αριθμού εμπειρογνωμόνων.
Εξάλλου, η γνώμη μου είναι ότι η κατάσταση δεν είναι όσο απαισιόδοξη εμφανίστηκε, ιδίως στην πολύ συγκινητική ομιλία του κ. Επιτρόπου. Κατά τη γνώμη του Συμβουλίου, η διεύρυνση αποτελεί προφανώς τομέα προτεραιότητας και, ως εκ τούτου, δεν προτείνουμε περικοπές προσωπικού σε αυτόν τον τομέα. Μάλιστα, στον προϋπολογισμό του προσεχούς έτους, ο οποίος έχει δυσφημιστεί τόσο πολύ, προβλέπεται αύξηση των διοικητικών δαπανών κατά 3,4%. Ομολογουμένως, οι περικοπές που προτείνονται για την περίοδο 2007-2013 είναι πολύ φιλόδοξες, αλλά, δεδομένου ότι η Επιτροπή σχεδιάζει την ίδια περίοδο αυξήσεις λόγω της διεύρυνσης, σε κάθε περίπτωση το προσωπικό της Επιτροπής το 2013 θα έχει αυξηθεί σε σύγκριση με το 2007, αν και θα παρακολουθούμε αυτή τη φιλόδοξη τάση. Συνεπώς, το 2013 θα υπάρχει περισσότερο προσωπικό από ό,τι το προσεχές έτος. Αναζητούμε –και έχουμε δεσμευτεί γι’ αυτό– λύσεις οι οποίες θα διασφαλίσουν την επάρκεια του προσωπικού για την αντιμετώπιση των σοβαρών θεμάτων. Αυτό είναι, βεβαίως, προφανές.
Τέλος, χάριν αστεϊσμού και ενόψει της αναφοράς στη φινλανδική σάουνα σε αυτή τη συζήτηση, μπορώ να πω ότι, όσο καλός και αν είναι ο εσωτερικός συντονισμός της φινλανδικής Προεδρίας, δεν θα βρεθώ στην ίδια σάουνα με τον κ. Ahtisaari ή τον κ. Rehn. 
Olli Rehn,
   . – Κυρία Πρόεδρε, με απογοήτευσε κάπως η συντηρητική στάση της κ. Lehtomäki όσον αφορά την ερμηνεία που έδωσε στην κουλτούρα της σάουνας.
Είναι επίσης αλήθεια ότι η ειρήνη και η κατάλληλη θεσμική διάρθρωση θέτουν τις βάσεις για τη βελτίωση της οικονομικής κατάστασης και τη δημιουργία θέσεων εργασίας, στοιχεία τα οποία έχει απόλυτη ανάγκη το Κοσσυφοπέδιο. Ποσοστά ανεργίας της τάξης του 40% έως 50% δημιουργούν, δυστυχώς, πολύ γόνιμο έδαφος για το έγκλημα και τη διαφθορά.
Συγχρόνως, υπάρχει μια ακόμη προϋπόθεση: ανεξάρτητα από το ποιο θα είναι το ακριβές αποτέλεσμα της διευθέτησης όσον αφορά το καθεστώς, πρέπει να περιλαμβάνει εξουσία σύναψης συνθηκών για το Κοσσυφοπέδιο. Όπως δήλωσε ο κ. Kacin, η εξουσία σύναψης συνθηκών είναι αναγκαία ώστε να μπορούμε να διαπραγματευόμαστε με το Κοσσυφοπέδιο και να το εντάξουμε στη διαδικασία σταθεροποίησης και σύνδεσης. Ομοίως, το Κοσσυφοπέδιο χρειάζεται την εξουσία σύναψης συνθηκών προκειμένου να συνάπτει συμφωνίες και συμβάσεις με τα διεθνή χρηματοπιστωτικά όργανα, στοιχείο που αποτελεί περαιτέρω προϋπόθεση για την επίτευξη οικονομικής προόδου και τη βελτίωση της κατάστασης στον τομέα της απασχόλησης.
Όσον αφορά την ερώτηση του κ. Wiersma σχετικά με τους πόρους, εκτός από το Κοσσυφοπέδιο υπάρχουν και άλλα καυτά ζητήματα, όπως ο Λίβανος. Το πόσο επιτυχώς θα επιλυθεί το θέμα των πόρων εξαρτάται πλέον από εσάς, ως δημοσιονομική αρχή. Είμαι ιδιαιτέρως ευγνώμων στη φινλανδική Προεδρία για την προθυμία της να διαδραματίσει εποικοδομητικότατο ρόλο σε αυτό το πολύ δύσκολο ζήτημα.
Συμφωνώ πλήρως με την άποψη ότι η σταθεροποίηση των Δυτικών Βαλκανίων αποτελεί πρωταρχική προτεραιότητα της αναπτυσσόμενης ευρωπαϊκής πολιτικής ασφάλειας και άμυνας. Πράγματι, όπως είπε ο κ. Lagendijk, δεν επιτρέπεται να αποτύχουμε σε αυτή την κρίσιμη δοκιμασία. 
Πρόεδρος.
Πρόεδρος.
- τη σύσταση (A6-0246/2006) του κ. Toomas Hendrik Ilves, εξ ονόματος της Επιτροπής Εξωτερικών Υποθέσεων, σχετικά με την πρόταση απόφασης του Συμβουλίου και της Επιτροπής που αφορά τη σύναψη της Συμφωνίας Σταθεροποίησης και Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αλβανίας, αφετέρου (8161/2006 – C6-0197/2006 – 2006/0044(AVC). 
Paula Lehtomäki,
   . – Κυρία Πρόεδρε, κυρίες και κύριοι, η συμφωνία σταθεροποίησης και σύνδεσης που υπογράφηκε στις 12 Ιουνίου αποτέλεσε σημαντικό βήμα της Αλβανίας προς την κατεύθυνση της μελλοντικής της συνεργασίας με την Ευρωπαϊκή Ένωση. Εκφράζουμε την ικανοποίησή μας για την πρόοδο που έχει σημειώσει η Αλβανία όσον αφορά τις μεταρρυθμίσεις της, γεγονός που σημαίνει ότι οι συνομιλίες σχετικά με τη συμφωνία, οι οποίες είχαν διαρκέσει τόσο πολύ, μπορούσαν πλέον να ολοκληρωθούν. Σε συνδυασμό με τους άλλους μηχανισμούς που καλύπτονται από τη συμφωνία σταθεροποίησης και σύνδεσης, αυτό το σύμφωνο θα δημιουργήσει ένα λεπτομερές πλαίσιο για την περαιτέρω ανάπτυξη των σχέσεων μεταξύ της ΕΕ και της Αλβανίας. Η ενδιάμεση συμφωνία, η οποία υπογράφηκε παράλληλα, πρόκειται να τεθεί σε ισχύ στις αρχές Νοεμβρίου. Καλύπτει το εμπόριο στο πλαίσιο της συμφωνίας σταθεροποίησης και σύνδεσης και συναφή θέματα και θα ισχύσει μέχρις ότου κυρώσουν τα κράτη μέλη το κείμενο της συμφωνίας σταθεροποίησης και σύνδεσης. Είναι σημαντικό να αρχίσουμε να χρησιμοποιούμε αποτελεσματικά την ενδιάμεση συμφωνία αμέσως μόλις τεθεί σε ισχύ.
Olli Rehn,
Toomas Hendrik Ilves (PSE ),
   . – Κυρία Πρόεδρε, σε σύγκριση με όλες τις υπόλοιπες ευρωπαϊκές χώρες, η Αλβανία είχε να καλύψει τη μεγαλύτερη απόσταση κατά τη μετάβασή της από κομουνιστική δικτατορία σε φιλελεύθερη δημοκρατία. Είναι μια χώρα η οποία βρισκόταν υπό τον ζυγό του σταλινισμού μέχρι και τη δεκαετία του 1980· ως εκ τούτου, πρέπει να αντιλαμβανόμαστε όλοι ότι αντιμετώπιζε πολύ μεγαλύτερες προκλήσεις από ό,τι άλλες πρώην κομουνιστικές χώρες, όπως η δική μου, στην οποία οι μεγαλύτερες ακρότητες του σταλινικού ολοκληρωτισμού τερματίστηκαν κατά τη δεκαετία του 1950.
Στην έκθεση η ΕΕ και η Αλβανία καλούνται να εκμεταλλευθούν τη γνώση και την πείρα που συνεισφέρουν τα κράτη που εντάχθηκαν στην ΕΕ το 2004. Οι προκλήσεις τις οποίες αντιμετωπίζει η Αλβανία δεν είναι μοναδικές· δεν χρειάζεται να εφευρίσκουμε τον τροχό όταν είναι διαθέσιμη η εμπειρογνωμοσύνη των αμαξοποιών της μεταρρύθμισης σε οκτώ πρώην κομουνιστικά κράτη μέλη της ΕΕ.
Στην έκθεση δηλώνεται ότι η εκλογική νομοθεσία πρέπει να μεταρρυθμιστεί. Αυτό σημαίνει πιο αξιόπιστους εκλογικούς καταλόγους και αλλαγές στο σύστημα, το οποίο δεν πρέπει να επιτρέπει την αλλοίωση του αναλογικού συστήματος –αυτό το σύστημα είναι σήμερα γνωστό στην Αλβανία ως σύστημα «Dushk»– διότι, ας μην γελιόμαστε, η πίστη στη δημοκρατία δεν πρόκειται να διατηρηθεί αν αλλοιώνεται η βούληση των ψηφοφόρων. Φρονώ ότι αυτό είναι ένα από τα πιο κρίσιμα ζητήματα δημοκρατίας που αντιμετωπίζει σήμερα η χώρα.
Έχω γίνει αποδέκτης έξι τροπολογιών. Θα συμπεριλάβω στο κείμενο την τροπολογία 5 του κ. Brie και του κ. Meijer σχετικά με την ανάγκη να θιγεί το ζήτημα της εμπορίας παιδιών. Οι τροπολογίες 1 και 2 είναι καταρχήν θετικές, αλλά κατά τη γνώμη του εισηγητή θα είναι πιο χρήσιμες όταν η Αλβανία σημειώσει πολύ μεγαλύτερη πρόοδο ως προς την αντιμετώπιση των βασικών της προβλημάτων, τα οποία σχετίζονται με τη διαφθορά, το κράτος δικαίου και τις οικονομικές μεταρρυθμίσεις. Κατά τη γνώμη μου, η τροπολογία 3 σχετικά με τη μεταχείριση των κρατουμένων καλύπτεται ήδη στην έκθεση.
Εν κατακλείδι, θέλω να ευχαριστήσω όλες και όλους όσοι συνέβαλαν στην εκπόνηση αυτής της έκθεσης, κυρίως όμως θέλω να ευχαριστήσω την κ. Pack, η οποία αποτελεί σε μεγάλο βαθμό την κινητήρια δύναμη πίσω από τις προσπάθειες του Σώματος για την ένταξη των Βαλκανίων στην Ευρώπη.
Παναγιώτης Μπεγλίτης (PSE ),
   Κυρία Πρόεδρε, κατ’ αρχήν αξίζουν όλα τα συγχαρητήρια στον συνάδελφο κύριο Ilves για την πολύ σημαντική δουλειά που πραγματοποίησε για το σημαντικό αυτό ψήφισμα που αποτυπώνει τη σημερινή κατάσταση των σχέσεων Ευρωπαϊκής Ένωσης και Αλβανίας και επισημαίνει όλα τα σημαντικά προβλήματα και τις προκλήσεις που αντιμετωπίζει η Αλβανική Κυβέρνηση και οι αλβανικές πολιτικές δυνάμεις.
Ασφαλώς πρέπει να γίνουν πολλά ακόμη στην Αλβανία. Τα επεσήμανε ο κύριος Ilves. Θα ήθελα να θίξω ιδιαίτερα δυο-τρία σημεία: Το ζήτημα της καταπολέμησης της διαφθοράς. Βεβαίως, συμφωνούμε όλοι στο θέμα αυτό. Δεν θα πρέπει όμως σε καμία περίπτωση η σημερινή Αλβανική Κυβέρνηση να χρησιμοποιήσει ως πρόσχημα την καταπολέμηση της διαφθοράς για το ξεκαθάρισμα πολιτικών λογαριασμών με τις δυνάμεις της αντιπολίτευσης. Είναι ένα σοβαρό θέμα που το ζήσαμε στην Αλβανία και στο παρελθόν.
Τρίτο ζήτημα είναι ο σεβασμός της ελευθερίας των μέσων ενημέρωσης και βεβαίως η αποτροπή παρεμβάσεων της κυβερνητικής εξουσίας στη λειτουργία τους. Θα ήθελα να επισημάνω εδώ –και απευθύνομαι και προς τον κύριο Rehn– ότι τις τελευταίες ημέρες έχει επισημανθεί μια ενισχυμένη κυβερνητική παρέμβαση στη λειτουργία μέσων ενημέρωσης της αλβανικής δημοκρατικής αντιπολίτευσης, συγκεκριμένα του Σοσιαλιστικού Κόμματος: αναφέρομαι, κύριε, Rehn στο τηλεοπτικό δίκτυο Top Channel το οποίο παρεμποδίζεται στη λειτουργία του από τις αρχές της Αλβανίας. Και αυτό είναι ένα θέμα το οποίο πρέπει ιδιαίτερα να τονίσουμε.
Doris Pack,
   Κυρία Πρόεδρε, κύριε Επίτροπε, κυρία Προεδρεύουσα του Συμβουλίου, κύριε Ilves, η έκθεσή σας δείχνει πολύ μεγάλη ευαισθησία και κατανόηση για τη νεαρή δημοκρατία της Αλβανίας, αλλά και την αυστηρή προσέγγιση που απαιτείται σε σχέση με αυτήν. Είναι μια πολύ καλή έκθεση και σας ευχαριστώ γι’ αυτήν.
Η κυβέρνηση επιτελεί εξαίρετο έργο στον τομέα της παιδείας, προσφέροντας έτσι ένα καλύτερο μέλλον στους πολυάριθμους νέους της χώρας. Ελπίζω ότι θα κάνει ό,τι είναι δυνατόν για να τους δώσει τη δυνατότητα να συμμετάσχουν μετά το 2007 στα νέα εκπαιδευτικά προγράμματα της Ευρωπαϊκής Ένωσης. Επίσης, είναι θετικό ότι η κυβέρνηση καταβάλλει προσπάθειες για να έλξει τις επενδύσεις που χρειάζεται η χώρα, μολονότι αυτό φυσικά θα εξαρτηθεί από τις μεταρρυθμίσεις στη διοίκηση και στη δικαιοσύνη που είναι επειγόντως απαραίτητες.
Jan Marinus Wiersma,
   . Κυρία Πρόεδρε, εξ ονόματος της Ομάδας μου, θέλω να ευχαριστήσω τον εισηγητή μας, κ. Ilves, για το έργο που επιτέλεσε. Η Αλβανία είναι μια δύσκολη, πολυσύνθετη χώρα, και φρονώ ότι η ανάλυσή του και τα συμπεράσματα στα οποία καταλήγει είναι ορθά. Χαιρετίζουμε και εμείς την υπογραφή της συμφωνίας σταθεροποίησης και σύνδεσης και θα την υπερψηφίσουμε σήμερα στο Σώμα.
Μέχρι τις αρχές της δεκαετίας του 1990, η Αλβανία ήταν η πιο απομονωμένη χώρα της ευρωπαϊκής ηπείρου. Με την υπογραφή αυτής της συμφωνίας ακολουθεί τις υπόλοιπες βαλκανικές χώρες οι οποίες έχουν πραγματοποιήσει θαρραλέα βήματα το περασμένο έτος. Η Κροατία διαπραγματεύεται πλέον με την ΕΕ τη μελλοντική της ένταξη, η πρώην Γιουγκοσλαβική Δημοκρατία της Μακεδονίας έχει καθεστώς υποψήφιας χώρας, ενώ έχει επίσης σημειωθεί σαφής πρόοδος στην περίπτωση της Βοσνίας-Ερζεγοβίνης.
Jelko Kacin,
Gisela Kallenbach,
   Κυρία Πρόεδρε, και η Ομάδα μας ευχαριστεί θερμά τον εισηγητή μας κ. Ilves διότι η έκθεση που παρουσίασε είναι πολύ ισορροπημένη και εκτενής, θα θέλαμε όμως να συγχαρούμε και την Αλβανία και τα ευρωπαϊκά θεσμικά όργανα. Μετά από δεκαετίες υπό ένα ολοκληρωτικό καθεστώς, η Αλβανία κάνει πραγματικά μεγάλες προόδους, και αυτό το θεωρούμε ως την καλύτερη απόδειξη για το ότι η διαδικασία ενσωμάτωσης στην ΕΕ είναι πραγματικά μία κινητήρια δύναμη και ένα κίνητρο για την εφαρμογή των ανθρωπίνων δικαιωμάτων, του κράτους δικαίου καθώς και για την ενθάρρυνση της οικονομικής ανάπτυξης.
Όλοι γνωρίζουμε ότι αυτή η διαδικασία απέχει ακόμα πολύ από την ολοκλήρωση και διάφοροι συνάδελφοι, μαζί με τον Επίτροπο Rehn, επεσήμαναν ήδη τις πραγματικά κρίσιμες πτυχές που μπορούν να συνοψιστούν υπό τον τίτλο «επιβολή του κράτους δικαίου». Θα ήθελα επίσης να σας θυμίσω ότι για να το κάνει αυτό ένα θεσμικό όργανο όπως το δικό μας, χρειάζεται μια διαδικασία εταιρικής σχέσης και υποστήριξης που θα απαιτήσει με τη σειρά της χρηματοδότηση και προσωπικό.
Προηγουμένως, κατά τη συζήτηση για το Κοσσυφοπέδιο, υπογραμμίσαμε ότι ο προϋπολογισμός μας για την περίοδο 2007-2013 δεν είναι ιδιαίτερα ενθαρρυντικός. Επίσης, όπως υπογράμμισαν επανειλημμένα οι συνάδελφοί μου, υπάρχει ανάγκη περαιτέρω υποστήριξης σε τομείς όπως η βελτίωση των περιβαλλοντικών συνθηκών, μια βιώσιμη υποδομή για την ενέργεια και τις μεταφορές και η ίδρυση πραγματικά ανεξάρτητων μέσων ενημέρωσης.
Erik Meijer,
   . Κυρία Πρόεδρε, η περιοχή στην οποία ζουν οι Αλβανοί είναι η πιο ξεχασμένη περιοχή της Ευρώπης. Οι Αλβανοί ήταν γεωργοί και κτηνοτρόφοι οι οποίοι παρέμειναν σε κατάσταση καθυστέρησης και κανείς δεν τους υπολόγιζε. Όταν η Οθωμανική Αυτοκρατορία κατέρρευσε πριν από έναν αιώνα περίπου, η Σερβία και η Ιταλία προσπάθησαν να αποκτήσουν τον έλεγχο των αλβανικών εδαφών. Είναι θαύμα που, το 1913, στο πιο αφιλόξενο τμήμα των αλβανικών εδαφών, αποδείχθηκε εφικτή η δημιουργία ανεξαρτήτου κράτους, παρά το γεγονός ότι δεν έχει σημειώσει επιτυχία μέχρι και σήμερα.
Salvatore Tatarella,
Ανακοινώνω ότι η Ομάδα Έvωση για τηv Ευρώπη τωv Εθvώv θα υπερψηφίσει το ψήφισμα και ότι η ιταλική αντιπροσωπεία της Εθνικής Συμμαχίας συμφωνεί απολύτως με αυτό. Είναι γνωστό ότι η Ιταλία παρακολουθεί προσεκτικά, με ενδιαφέρον και ευνοϊκά τις προόδους της νεαρής Δημοκρατίας της Αλβανίας, κυρίως μετά την αδιαμφισβήτητη και καθησυχαστική νίκη του Προέδρου Μπερίσα. Η συμφωνία αυτή ευνοεί ολοένα και πιο ισχυρές και εκτεταμένες συμβατικές σχέσεις μεταξύ Αλβανίας και Ευρωπαϊκής Ένωσης, θα ενισχύσει ασφαλώς την πολιτική, οικονομική και θεσμική σταθερότητα της χώρας και θα διευκολύνει τη μετάβαση της Αλβανίας προς την οικονομία της αγοράς και προς μια ολοκληρωμένη πολυφωνική δημοκρατία που θα σέβεται το κράτος δικαίου.
Τα σημαντικότερα πλεονεκτήματα της συμφωνίας είναι η δημιουργία μιας ζώνης ελεύθερων συναλλαγών, η σοβαρή δέσμευση για συνεργασία στους τομείς κοινού ενδιαφέροντος και προπαντός η προώθηση ενός πιο σταθερού και ασφαλούς νομικού περιβάλλοντος για τους ξένους επενδυτές. Είναι γνωστό ότι, την προηγούμενη περίοδο 1997-2005, ο ασφυκτικός εναγκαλισμός μιας πολιτικοοικονομικής εξουσίας από την κυβέρνηση παρεμπόδισε την οικονομία της αγοράς και εγκλώβισε τον κοινωνικό ιστό όπου συμβίωναν η ανοχή και η συνενοχή με διεφθαρμένες μεθόδους, συχνά αντάξιες της Μαφίας.
Η Αλβανία πρέπει να καταβάλει μεγάλες προσπάθειες για τις υποδομές, τις μεταφορές και τον τουρισμό, αλλά και η Επιτροπή πρέπει να πράξει πολύ περισσότερα και να χορηγήσει περισσότερους πόρους κυρίως για τις μεταφορές και τον διάδρομο 8, καθώς δεν θα ήταν άσκοπο να υπενθυμίσουμε τη σημασία των δικτύων υποδομών, τα οποία αποτελούν αναγκαία συνθήκη για την ανάπτυξη και τη συνοχή. Τα δίκτυα αυτά θα επιτρέψουν την πρόσβαση σε όλες τις περιοχές της χώρας, προκειμένου κάθε περιοχή να μπορέσει να αξιοποιήσει τους πόρους της, να τους μεταποιήσει και να διαθέσει τα προϊόντα της στην αγορά. 
Γεώργιος Καρατζαφέρης,
Θα ξεκινήσω από αυτό που είπε ο κύριος Rehn, ότι υπάρχει σύμπνοια μεταξύ Επιτροπής και Συμβουλίου. Δεν υπήρχε πάντα σύμπνοια, κύριε Επίτροπε! Τον Οκτώβριο του 2002 η Επιτροπή έλεγε «Όχι, να μην αρχίσουν οι διαπραγματεύσεις για τη σύνδεση!» Την απόφαση επέβαλε μονομερώς το Συμβούλιο και έτσι διαμορφώθηκε η κατάσταση για να φτάσουμε στην εξέλιξη που έχουμε σήμερα. Αυτό το αναφέρω για την αποκατάσταση της αλήθειας και της ιστορίας.
Εμείς οι Έλληνες είμαστε γείτονες με τους Αλβανούς, και, όπως ξέρετε, ο γείτονας γνωρίζει καλύτερα το διπλανό του από ό,τι τον γνωρίζει κάποιος που μένει αλλού. Ποια είναι η ιστορία; Η ιστορία είναι ότι η Αλβανία επέβαλε στον εαυτό της τη σκληρότερη δικτατορία. Όταν οι λαοί της Ανατολικής Ευρώπης θεωρούσαν δικτάτορα τον Στάλιν, η Αλβανία τον θεωρούσε πολύ δημοκράτη και ακολουθούσε τον Μάο Τσε Τούνγκ. Αυτό έχει αφήσει κατάλοιπα στο DNA και του λαού αλλά, ιδιαιτέρως, της ηγεσίας.
Έχουν περάσει 16 χρόνια: 16 χρόνια δημοκρατίας! Και όμως, ο κεντρικός ναός που είναι στην πόλη Πρεμετί δεν επιστρέφεται στον Χριστιανισμό. Τον κρατάνε ακόμη ως οίκο εμπορίου. Δέκα έξι χρόνια μετά! Μία χώρα ευρωπαϊκή! Μια χώρα, κυρία Υπουργέ, σε απόσταση μόλις 500 χιλιομέτρων από την Αυστρία. Δεν επιστρέφεται ένας ναός ο οποίος για πολλούς αιώνες ήταν ναός της Ορθοδοξίας και τον κρατάνε ακόμη ως οίκο εμπορίου. Σ’ αυτό ποια απάντηση μπορεί να δοθεί; Δεν είναι μία πραγματικότητα ότι κάτι δεν λειτουργεί σωστά σ’ αυτή τη χώρα;
Μιλάμε για μία χώρα που πέρυσι –όχι παλαιότερα– μόλις πέρυσι, έκανε δύο μήνες να βγάλει εκλογικά αποτελέσματα! Μπορείτε να φανταστείτε, κύριε Επίτροπε, ή κυρία Υπουργέ, τη Φινλανδία ή την Αυστρία να κάνουν δύο μήνες για να βγάλουν εκλογικά αποτελέσματα! Οι εκλογές στην Αλβανία έγιναν στις 2 Ιουλίου και τα αποτελέσματα βγήκαν στις 2 Σεπτεμβρίου, πράγμα που σημαίνει ότι δεν λειτουργεί καλά η δομή της δημοκρατίας, ότι κάτι δεν πάει καλά στον τομέα της δημόσιας διοίκησης σ’ αυτή τη χώρα.
Και ερχόμαστε εμείς εδώ, οι πολιτισμένοι της Ευρώπης, οι εκπρόσωποι των λαών της Ευρώπης, και αποφασίζουμε να μην βάλουμε στην Ένωση τη Σερβία αλλά να βάλουμε την Αλβανία. Και δεν βάζουμε τη Σερβία γιατί δεν το θέλει η κυρία Ponte, όπως η κυρία Ponte δεν ήθελε την Κροατία και αν δεν επέβαλε βέτο πέρυσι η Αυστρία για την Τουρκία, η Κροατία θα ήταν ακόμη έξω από την Ένωση.
Έρχεται δηλαδή η κυρία Ponte και μας επιβάλλει ποια χώρα θα ενταχθεί και ποια δεν θα ενταχθεί στην Ευρωπαϊκή Ένωση. Αυτή δεν είναι η αλήθεια; Μπορούμε να θέλουμε την ένταξη της Αλβανίας και να μένει απ’ έξω η Σερβία η οποία και καλύτερη οργάνωση κράτους έχει και καλύτερους ρυθμούς ανάπτυξης έχει και περισσότερη κουλτούρα διαθέτει; Αυτή δεν είναι η πραγματικότητα; Τώρα, πριν από λίγο, κομψά μεν αλλά ουσιαστικά, ομολογήθηκε από τον κύριο Επίτροπο: ότι γι’ αυτόν τον λόγο δεν εντάσσεται η Σερβία στην Ευρωπαϊκή Ένωση.
Επίσης, το εμπόριο παιδιών δεν μπορεί να ελεγχθεί. Το έτος 2006 έχουμε εμπόριο παιδιών, αν είναι ποτέ δυνατόν! Υπάρχει διακίνηση ναρκωτικών σε πολύ μεγάλο βαθμό και, βεβαίως, πέρα από όλα τα άλλα –και αυτό είναι ένα θέμα πολιτικό που πιστεύω ότι με την καθοδήγηση θα ελεγχθεί– παρατηρούμε έναν άκρατο σωβινισμό ο οποίος δεν περιορίζεται μόνο στο Κοσσυφοπέδιο ή στα Σκόπια, όπου είδαμε τις αναταραχές πριν από μερικά χρόνια, αλλά κινείται και εις βάρος της Ελλάδας. Πήγε επίσημη επίσκεψη ο Πρόεδρος της Ελληνικής Δημοκρατίας και τον πρόγκιξαν με τους τσάμηδες και έγιναν μεγάλες φασαρίες και επεισόδια.

Alessandro Battilocchio (NI ). –
Το 1995 συμμετείχα σε ένα διεθνές στρατόπεδο εθελοντισμού και αλληλεγγύης κατά την πιο κρίσιμη και δύσκολη περίοδο και έχω ακόμη καλά χαραγμένο στο νου μου το σβησμένο και απελπισμένο βλέμμα των ανθρώπων. Σήμερα μπορώ να πω ότι η Αλβανία αλλάζει, καθώς είχα την ευκαιρία να επισκεφθώ τη χώρα τους προηγούμενους μήνες και διαπίστωσα μια σπάνια βούληση ανάκαμψης. Συνάντησα πολλούς νέους φοιτητές από το Πανεπιστήμιο των Τιράνων, οι οποίοι, πριν από οτιδήποτε άλλο, αγαπούν τη χώρα τους. Στις νέες γενιές κυρίως είναι επίσης εμφανής η θέληση για Ευρώπη, η αναγκαιότητα, η επιθυμία και η πεποίθηση συμμετοχής σε μια ευρύτερη οικογένεια, κλείνοντας οριστικά μια ιστορική περίοδο κατά την οποία η Αλβανία ήταν απομονωμένη από την Ευρώπη και τον κόσμο.
Bernd Posselt (PPE-DE ). –
   Κύριε Πρόεδρε, είναι καλό σημάδι ότι σήμερα θα εγκρίνουμε τη συμφωνία με την Αλβανία, γιατί είναι η επέτειος των γενεθλίων του Franz Josef Strauß, του πρώτου δυτικού πολιτικού που έσπασε την απομόνωση της Αλβανίας με ένα ιδιωτικό ταξίδι που έκανε εκεί. Όποιος θυμάται εκείνες τις ημέρες και την εικόνα που παρουσίαζε τότε η Αλβανία και την έχει επισκεφτεί έκτοτε πολλές φορές, γνωρίζει πόσο μεγάλο δρόμο έχει διανύσει από τότε η χώρα αυτή.
Δεν υπάρχει άλλη χώρα στην Ευρώπη που να υπέστη στη σύγχρονη εποχή τέτοια καταπίεση και απομόνωση και τόσο μεγάλη καταδίωξη είτε ως προς τη θρησκεία είτε ως προς την πνευματική ελευθερία, μολονότι ο λαός της έπαιξε ζωτικό ρόλο στην ιστορία του πολιτισμού της μεσαιωνικής Ευρώπης. Στις τάξεις του συγκαταλέγεται ο Skanderbeg, ο τελευταίος μεγάλος Ευρωπαίος που αγωνίστηκε εναντίον των Οθωμανών για την ελευθερία, και η χώρα έπαιξε επίσης μεγάλο ρόλο κατά τον 19ο και 20ό αιώνα με τον συνασπισμό του Prizren, αλλά προδόθηκε από την Ευρώπη στο συνέδριο του Βερολίνου – με άλλα λόγια, πρόκειται για μία χώρα που ήταν από τα πρώτα θύματα όχι μόνο του φασισμού, αλλά και του κομμουνισμού και που μόλις τώρα αρχίζει να ανακτά τη θέση της στην Ευρώπη.
Libor Rouček (PSE ).
Jaromír Kohlíček (GUE/NGL ).
   – Μπορεί να μην άκουσα καλά, αλλά είμαι βέβαιος ότι η Αλβανία βρίσκεται στα Βαλκάνια και όχι στη Νοτιανατολική Ασία. Οφείλω να παραδεχτώ πως όταν διαβάζω τις προτάσεις ψηφίσματος του Κοινοβουλίου το μυαλό μου καμιά φορά μπερδεύεται. Γενικώς, συμφωνώ με την άποψη ότι εκείνο που έχει τη μεγαλύτερη σημασία είναι να μπορούν οι χώρες των Βαλκανίων να συνάπτουν συμφωνίες με την ΕΕ. Η σύναψη συμφωνίας σταθεροποίησης και σύνδεσης είναι το πρώτο βήμα. Είναι θαυμάσιο το γεγονός ότι, πριν από τρία χρόνια, τον Ιούνιο του 2003, το Ευρωπαϊκό Συμβούλιο της Θεσσαλονίκης κατοχύρωσε τη θέση της Ευρώπης ως προς την Αλβανία. Δεν είμαι απολύτως βέβαιος αν η πρόοδος που έχει επιτευχθεί είναι συγκρίσιμη με την πρόοδο σε άλλες χώρες της περιοχής. Δεν έχει υπάρξει αξιολόγηση της αποτελεσματικότητας του κράτους, της οικονομικής ανάπτυξης, της κατάστασης στα σύνορα ή της προσπάθειας για δημιουργία υγιούς οικονομικής και πολιτικής διάρθρωσης. Βεβαίως, σε σύγκριση με τη Βοσνία-Ερζεγοβίνη, η Αλβανία είναι σταθερή χώρα. Η σύγκριση με την πρώην Γιουγκοσλαβική Δημοκρατία της Μακεδονίας είναι εξίσου ευνοϊκή. Εντούτοις, δεν είμαι βέβαιος αν τα εξαιρετικά διαπερατά σύνορα, η εκτεταμένη μετανάστευση και τα προβλήματα διατήρησης της έννομης τάξης, σε συνδυασμό με τις ιδιαίτερες δυσκολίες στον τομέα του εξωτερικού εμπορίου και την κατάρρευση σχεδόν του ενεργειακού εφοδιασμού, είναι έστω και εν μέρει αποδεκτά για μια χώρα η οποία φιλοδοξεί να συνάψει συμφωνία σύνδεσης με την ΕΕ.
Ryszard Czarnecki (NI )
   – Κύριε Πρόεδρε, όταν σε μια συνεδρίαση της Επιτροπής Εξωτερικών Υποθέσεων πριν από δύο χρόνια είχα αναφέρει ότι ορισμένοι Αλβανοί ονειρεύονταν μια «Μεγάλη Αλβανία», η πλειονότητα των πολιτικών της περιόδου δεν γνώριζε καν για τι πράγμα μιλούσα. Ωστόσο, πριν από δύο μήνες, ο αλβανός Υπουργός Εξωτερικών αναφέρθηκε σε αυτή την ιδέα και στα τέλη Αυγούστου ο πολιτικός σύμβουλος του αλβανού πρωθυπουργού δήλωσε ότι, έως το 2013, όλοι οι Αλβανοί που ζουν στα Βαλκάνια πρέπει να έχουν ενταχθεί στα «φυσικά», κατά τα λεγόμενά του, σύνορα της Αλβανίας.
Γεώργιος Παπαστάμκος (PPE-DE ). –
Η δική μου θεώρηση κινείται προς την κατεύθυνση που έθεσαν η κυρία Pack και ο κύριος Posselt αλλά, προσθέτοντας και ένα πνεύμα σχέσεων καλής γειτονίας, στηρίζουμε το νέο πλαίσιο σχέσεων μεταξύ Ευρωπαϊκής Ένωσης και Αλβανίας προσβλέποντας στην επιτάχυνση των ρυθμών προσαρμογής.
Και μία παρέκβαση, ένα excursus από τη συζήτηση του θέματος της Αλβανίας και διασύνδεση με την προηγούμενη ενότητα που αφορούσε το Κοσσυφοπέδιο. Θα ήθελα να θέσω ένα σαφές ερώτημα στον Επίτροπο κ. Rehn, θεματοφύλακα της κοινοτικής νομιμότητας, ως Μέλους της Επιτροπής:
Justas Vincas Paleckis (PSE ). –
   Θέλω να ευχαριστήσω τον κ. Toomas Hendrik Ilves για την εκτεταμένη και λεπτομερή έκθεσή του.
Ο δρόμος της Αλβανίας προς την Ευρωπαϊκή Ένωση είναι ίσως ο πιο δύσκολος σε σύγκριση με τις υπόλοιπες χώρες της ηπείρου. Ο 20ός αιώνας δεν υπήρξε θετικός γι’ αυτή τη χώρα, η οποία βρέθηκε στην τελευταία θέση όσον αφορά πολλούς οικονομικούς και κοινωνικούς δείκτες πριν ακόμη από τον Δεύτερο Παγκόσμιο Πόλεμο. Αργότερα, εμφανίστηκε ο όρος «αλβανοποίηση» ως συνώνυμο της πολιτικής απομονωτισμού που επιβλήθηκε από το καθεστώς εκείνης της περιόδου σε συνδυασμό επίσης με την έννοια της υπανάπτυξης. Οι πληγές που προκάλεσε η απομόνωση της Αλβανίας από τον υπόλοιπο κόσμο είναι ακόμη πολύ βαθύτερες από οποιουδήποτε άλλου μετακομουνιστικού κράτους.
Philip Claeys (NI ). –
Η Αλβανία αντιμετωπίζει τεράστια προβλήματα. Οικονομικά προβλήματα, βεβαίως, ενώ εφιστώ λόγου χάρη την προσοχή σας στο γεγονός ότι τουλάχιστον 60% του ενεργού πληθυσμού απασχολείται στον γεωργικό τομέα. Υπάρχει το πρόβλημα του οργανωμένου εγκλήματος, της εμπορίας ανθρώπων και του λαθρεμπορίου ναρκωτικών. Ένα άλλο πρόβλημα είναι η ύπαρξη πυρήνων της Αλ Κάιντα στην Αλβανία. Σε μια κατά κύριο λόγο ισλαμική χώρα όπως η Αλβανία, παρατηρούμε επίσης απαράδεκτες πρακτικές, όπως η βεντέτα.
Η ικανότητα απορρόφησης της ΕΕ είναι ένα θέμα το οποίο συζητούμε όλο και περισσότερο προσφάτως, γεγονός που είναι εύλογο. Εν πάση περιπτώσει, είναι προφανές ότι δεν υφίστανται υποστηρικτικές υποδομές για την ένταξη μιας χώρας όπως η Αλβανία, ούτε τώρα ούτε σε 15 ή 20 χρόνια, οπότε είναι προτιμότερο να μην δημιουργούμε στους Αλβανούς προσδοκίες τις οποίες η Ευρωπαϊκή Ένωση δεν μπορεί να υλοποιήσει.
Κωνσταντίνος Χατζηδάκης (PPE-DE ). –
Το τρίτο θέμα, το οποίο θέλω να τονίσω, είναι η αποκατάσταση και αποζημίωση των περιουσιών. Διότι αν και έχει ψηφισθεί ο νόμος για το θέμα αυτό ήδη από το 2004, υπάρχει πρόβλημα αδιαφάνειας, καταχρήσεων και διαδικαστικών ανωμαλιών. Ιδιαίτερα στην περιοχή της Χιμάρας υπάρχει σοβαρό θέμα με τις περιουσίες της ελληνικής μειονότητας.
Vincenzo Lavarra (PSE ). –
   Κύριε Πρόεδρε, κύριοι εκπρόσωποι της Επιτροπής και του Συμβουλίου, κυρίες και κύριοι, η απόφαση του Συμβουλίου σχετικά με τη συμφωνία μεταξύ Ευρωπαϊκής Ένωσης και Αλβανίας αποτελεί ένα πολύ θετικό βήμα. Συγχαίρω τον κ. Ilves και θεωρώ ότι η συμφωνία θα επιτρέψει τη σύναψη μιας αμεσότερης πολιτικής σχέσης με την Αλβανία για να φθάσουμε σε μια ζώνη ελεύθερων συναλλαγών, στην κυκλοφορία των εργαζομένων, των κεφαλαίων και των υπηρεσιών, στην ελευθερία εγκατάστασης και, μακροπρόθεσμα, σε μια βιώσιμη σταθεροποίηση της Νοτιανατολικής Ευρώπης, ως περιοχή ειρήνης, δημοκρατίας και ασφάλειας.
Κατά την άποψή μας, το ζήτημα αυτό εντάσσεται σε μια ευρύτερη οπτική, η οποία αφορά προπαντός την προώθηση μιας ευρωπαϊκής στρατηγικής για τις χώρες της Αδριατικής που θα συμπεριλαμβάνει και την επαναφορά σχεδίων υποδομών όπως ο διάδρομος 8 και γενικότερα την επιδίωξη του ιστορικού στόχου και αποστολής της διεύρυνσης της Ευρωπαϊκής Ένωσης. Είναι στρατηγικά σημαντικό το σχέδιο επανένωσης της ηπείρου με βάση τις αρχές της δημοκρατίας, της ειρήνης και της ανάπτυξης να περιλαμβάνει την Αλβανία και τα Βαλκάνια ως πρωταγωνιστές της νέας Ευρώπης. 
Hubert Pirker (PPE-DE ). –
   Κύριε Πρόεδρε, κ.κ. εκπρόσωποι του Συμβουλίου, θα ήθελα να στρέψω την προσοχή σας στο κεφάλαιο 7, που αφορά τη δικαιοσύνη, την ελευθερία και την ασφάλεια, διότι το κράτος δικαίου, οι ελευθερίες των πολιτών και η εσωτερική ασφάλεια είναι οπωσδήποτε ουσιαστικά για την ασφάλεια μιας χώρας και από την ύπαρξή τους εξαρτώνται οι οικονομικές επενδύσεις, που φέρνουν την οικονομική ανάπτυξη, αλλά και την κοινωνική ασφάλεια.
Μπορώ να πω στο Σώμα, επειδή το διαπίστωσα προσωπικά, ότι η κυβέρνηση του κ. Μπερίσα προωθεί κατά προτεραιότητα ένα πρόγραμμα για την εσωτερική ασφάλεια και κάνει χρήση των συμφωνιών συνεργασίας με την Ευρώπη –για παράδειγμα με το PAMECA (αποστολή αστυνομικής συνδρομής της ΕΕ στην Αλβανία, Police Assistance Mission of the EU to Albania) για την αστυνομική συνεργασία, σε σχέδια του τελωνειακού τομέα και του τομέα της δικαιοσύνης σε κοινοβουλευτικό επίπεδο– και ειδικότερα της υποστήριξης που παρέχει το Σύμφωνο Σταθερότητας για τη Νοτιοανατολική Ευρώπη με ειδικό συντονιστή τον Erhard Busek. Σημειώθηκε αισθητή πρόοδος, αλλά τα προβλήματα και οι προκλήσεις είναι ακόμα τεράστια.
Επίσης, ελπίζω ότι θα ενισχυθεί η συνεργασία μεταξύ της ΕΕ και της Νοτιοανατολικής Ευρώπης και θα ήθελα ιδίως να δω την Αλβανία να συμμετέχει στην ανάπτυξη του κέντρου SECI στο Βουκουρέστι, που είναι μια βάση για την αστυνομική συνεργασία από την οποία θα μπορούσε να προκύψει κάτι σαν μια Europol της Νοτιοανατολικής Ευρώπης που θα αποτελούσε μια ευκαιρία για την καταπολέμηση του οργανωμένου εγκλήματος. Οι συμφωνίες και η εφαρμογή τους αποτελούν τόσο μια μείζονα πρόκληση όσο και μια ευκαιρία, όχι μόνο για την Αλβανία αλλά και για εμάς, για την Ευρωπαϊκή Ένωση ως σύνολο. 
Józef Pinior (PSE )
Το τρίτο πρόβλημα είναι τα δικαιώματα των γυναικών. Πρέπει να εφαρμοστεί μια αποτελεσματική πολιτική η οποία θα εγγυάται την ασφάλεια και την ισότητα των γυναικών. Πρέπει να τεθεί τέρμα στην άσκηση ενδοοικογενειακής βίας εις βάρος των γυναικών και να εξαλειφθούν τα αρνητικά φαινόμενα τα οποία θίγει η Διεθνής Αμνηστία στην έκθεση την οποία εξέδωσε στις 30 Μαρτίου του τρέχοντος έτους. 
Simon Busuttil (PPE-DE ).
Agnes Schierhuber (PPE-DE ). –
Παρά τις μεταρρυθμίσεις που πραγματοποιήθηκαν ήδη, η οικονομία της Αλβανίας αντιμετωπίζει ακόμα μεγάλες προκλήσεις, στις οποίες παίζουν σημαντικό ρόλο η γεωργία και οι σχετικοί τομείς, καθώς εξακολουθούν να αποτελούν σημαντικό τμήμα του ΑΕγχΠ – το 24%. Πολλοί Αλβανοί ζουν από τη γεωργία συντήρησης, ενώ εξάγονται λίγα μόνο προϊόντα. Πολλές εκμεταλλεύσεις δεν παράγουν αρκετά ώστε να είναι ανταγωνιστικές.
Paula Lehtomäki,
Olli Rehn,
Συμφωνώ με τη θέση του εισηγητή, κ. Ilves, ότι αυτό προσφέρει στην Αλβανία μια χρυσή ευκαιρία μεταρρύθμισης της χώρας σύμφωνα με τις αρχές του κράτους δικαίου και όλες τις αρχές της δημοκρατίας.
Όπως και η κ. Pack, διαπίστωσα την τεταμένη κατάσταση στη χώρα κατά τη διάρκεια του θέρους και το κοινοβουλευτικό μποϊκοτάζ από την αντιπολίτευση. Αισθάνομαι, ωστόσο, ικανοποίηση διότι την περασμένη εβδομάδα επιτεύχθηκε νέα πολιτική συμφωνία, η οποία αντικατοπτρίζει μια νέα συναίνεση όσον αφορά τη μεταρρύθμιση στους τομείς των μέσων ενημέρωσης και της εκλογικής διαδικασίας. Εκλαμβάνω αυτή την εξέλιξη ως ένδειξη της αυξημένης ωριμότητας του αλβανικού πολιτικού κόσμου, στοιχείο το οποίο πρέπει να ενισχυθεί ακόμη περισσότερο στο μέλλον.
Μου τέθηκε το ερώτημα: ποια είναι η θέση της Επιτροπής σχετικά με την πρόοδο στον τομέα των εκλογικών μεταρρυθμίσεων στην Αλβανία. Η Επιτροπή έχει υπογραμμίσει, τόσο στην κυβέρνηση όσο και στην αντιπολίτευση, την ανάγκη άμεσης επανέναρξης των συζητήσεων στην ad hoc κοινοβουλευτική επιτροπή εκλογικής μεταρρύθμισης. Έχουμε δηλώσει επανειλημμένα ότι στις συζητήσεις σχετικά με τη μεταρρύθμιση πρέπει να ληφθούν υπόψη οι συστάσεις του Γραφείου των Δημοκρατικών Θεσμών και των Ανθρωπίνων Δικαιωμάτων του ΟΑΣΕ, μετά τις περυσινές κοινοβουλευτικές εκλογές.


Πρόεδρος. –
   Θα ήθελα να σας ενημερώσω ότι η γραπτή δήλωση αριθ. 38/2006 των Carl Schlyter, Paulo Casaca, Karl-Heinz Florenz, Mojca Drčar Murko και Caroline Lucas σχετικά με την απαγόρευση προϊόντων φώκιας στην Ευρωπαϊκή Ένωση, έχει συγκεντρώσει αριθμό υπογραφών μεγαλύτερο του μισού των μελών που απαρτίζουν το Κοινοβούλιο και, ως εκ τούτου, σύμφωνα με το άρθρο 116 του Κανονισμού, θα διαβιβασθεί στον παραλήπτη της και θα δημοσιευθεί στα Συνοπτικά Πρακτικά της συνεδρίασης της 26ης Σεπτεμβρίου 2006. 
Carl Schlyter (Verts/ALE ).
Η Ευρώπη είναι η βασική αγορά προϊόντων φώκιας. Ευχαριστώ ολόψυχα όλες και όλους τους συναδέλφους που υπέγραψαν αυτό το ψήφισμα. Την τελευταία φορά που η ΕΕ επέβαλε μειώσεις στην αγορά προϊόντων φώκιας, τη δεκαετία του 1980, το κυνήγι ουσιαστικά σταμάτησε. Αυτό το αίτημα αφορά την παράταση της απαγόρευσης και θα προσφέρει εν τέλει στον οικοτουρισμό την ευκαιρία να αντικαταστήσει τη μαζική σφαγή.
Πρόεδρος. –

Martine Roure (PSE ),
   . – Κύριε Πρόεδρε, κυρίες και κύριοι συνάδελφοι, μπορούμε να πούμε ότι η έκθεση αυτή είναι πραγματικά γεμάτη νέες εξελίξεις. Θέλω να σας επισημάνω ότι όλες οι τροπολογίες επί της έκθεσης εγκρίθηκαν ομόφωνα κατά τη συνεδρίασή μας του Ιουνίου, ότι θεωρούμε πως η προστασία των δεδομένων συνδέεται στενά με το VIS και το SIS II, και ότι χρειαζόμαστε, συνεπώς, γρήγορα αυτό το μέσο. Είχαμε μια ηθική δέσμευση του Συμβουλίου. Η φινλανδική Προεδρία μας καλεί να χειριστούμε αυτό το θέμα στο πλαίσιο της συζήτησης για το μέλλον του χώρου ελευθερίας, ασφάλειας και δικαιοσύνης, η οποία προγραμματίζεται για τη δεύτερη περίοδο συνόδου του Σεπτεμβρίου.


Zbigniew Zaleski (PPE-DE ).
   – Κύριε Πρόεδρε, δεν υπάρχουν μόνον άτομα με σοβαρές ψυχωτικές διαταραχές στην Ευρωπαϊκή Ένωση, αλλά και άτομα με διάφορες ψυχολογικές διαταραχές. Θέλω λοιπόν να προτείνω την ακόλουθη προφορική τροπολογία επί της παραγράφου 48, η οποία ζητώ να διαμορφωθεί ως εξής: «πιστεύει ότι ο όρος “θεραπευτική αγωγή” θα πρέπει να ερμηνεύεται ευρέως, περιλαμβανομένης της ψυχοθεραπείας που προσφέρεται από ειδικευμένους επιστήμονες...». Το κείμενο δεν αλλάζει πολύ, αλλά προστίθεται ένα στοιχείο το οποίο αντικατοπτρίζει την κατάσταση που αντιμετωπίζουμε στις κοινωνίες μας. 
John Bowis (PPE-DE ),

Μάριος Ματσάκης (ALDE ).
   – Κύριε Πρόεδρε, θέλω απλώς να προτείνω μια σύντομη προφορική τροπολογία επί των τροπολογιών 11 και 12. Και στις δύο τροπολογίες, η φράση «στα νέα κράτη μέλη» πρέπει να αντικατασταθεί από τη φράση «σε ορισμένα νέα κράτη μέλη». Σκοπός αυτής της τροποποίησης είναι να ανταποκρίνεται το κείμενο στα πραγματικά δεδομένα, δεδομένου ότι η κατάσταση στην οποία αναφέρονται οι δύο τροπολογίες δεν αφορά όλα τα κράτη μέλη, αλλά ορισμένα μόνο από αυτά. 
John Bowis (PPE-DE ),


Ingeborg Gräßle (PPE-DE ). –
Πρόεδρος. –
Glyn Ford (PSE ),
   . – Υπερψήφισα αυτή την έκθεση σχετικά με τη σύναψη συμφωνίας αλιευτικής σύμπραξης μεταξύ της Ευρωπαϊκής Κοινότητας και της Ένωσης των Κομορών. Την τελευταία φορά που ψηφίσαμε για το ίδιο θέμα, πριν από μερικά χρόνια, είχα καταθέσει τροπολογία στην οποία ζητούσα να αναληφθεί κοινή δράση από την ΕΚ και την Ένωση των Κομορών για την προστασία του κοιλάκανθου, αυτού του ζωντανού απολιθώματος, το οποίο, ενώ θεωρούνταν ότι είχε εκλείψει πριν από δεκάδες εκατομμύρια χρόνια, ανακαλύφθηκε σε μεγάλα βάθη στα ανοικτά των Κομορών τη δεκαετία του 1940. Εξ όσων γνωρίζω, ελάχιστα έχουν γίνει προς αυτή την κατεύθυνση. Ευελπιστώ ότι αυτή τη φορά θα καταβληθούν πραγματικές προσπάθειες για την προστασία αυτού του μοναδικού επιζώντος από τα βάθη της ιστορίας του κόσμου. 
Duarte Freitas (PPE-DE ),
Μια αρνητική πτυχή είναι το γεγονός ότι το Κοινοβούλιο καλείται μόλις τώρα να προσφέρει τη γνωμοδότησή του σχετικά με τη νομοθετική πρόταση που αφορά την εν λόγω συμφωνία, ενώ το συνημμένο πρωτόκολλο εγκρίθηκε από το ίδιο το Κοινοβούλιο τον Οκτώβριο του 2005 στο πλαίσιο ξεχωριστής διαδικασίας. 
Duarte Freitas (PPE-DE ),
   . – Ενόψει των συμπερασμάτων του Συμβουλίου του Ιουλίου 2004 σχετικά με τη νέα προσέγγιση όσον αφορά τις διεθνείς αλιευτικές συμφωνίες, είναι αναγκαίο να επαναφέρουμε μηχανισμούς οι οποίοι έχουν εξαφανιστεί, όπως το ανεξήγητα καταργηθέν καθεστώς μικτών εταιρειών, το οποίο σημείωσε μεγάλη επιτυχία όσον αφορά την ανάπτυξη της αλιευτικής οικονομίας διαφόρων χωρών.
Ως εκ τούτου, κατέστη αναγκαία η προσαρμογή των τρεχουσών συμφωνιών στη φιλοσοφία που υιοθετήθηκε και κατοχυρώθηκε στα συμπεράσματα του Συμβουλίου Αλιείας του 2004.
Alyn Smith (Verts/ALE ),
Marco Cappato (ALDE ). –
   Κύριε Πρόεδρε, κυρίες και κύριοι, ψηφίσαμε υπέρ της έκθεσης σχετικά με τη συμφωνία σταθεροποίησης μεταξύ της Ευρωπαϊκής Ένωσης και της Αλβανίας που παρουσίασε ο κ. Ilves και πιστεύουμε ότι μόνο η ενίσχυση της ολοκλήρωσης με την ταχεία ένταξη της Αλβανίας στην Ευρωπαϊκή Ένωση θα αποτελέσει την καλύτερη απάντηση στα προβλήματα των Βαλκανίων και ασφαλώς της ίδιας της Αλβανίας.
Τα γεγονότα που συντάραξαν τα Βαλκάνια τη δεκαετία του ’90 θα έπρεπε να μας είχαν διδάξει ότι ο εγωισμός των εθνικών κρατών δεν μπορεί να προσφέρει ποτέ τη λύση. Μετά το ζήτημα του Κοσσυφοπεδίου, η υπόθεση των Τσάμηδων αποτελεί το τελευταίο μεγάλο εθνικό ζήτημα που αφορά τους αλβανόφωνους λαούς και, όπως συνέβη με το Κοσσυφοπέδιο, έτσι και με το ζήτημα των Τσάμηδων εμείς οι ριζοσπάστες ήμασταν από τους πρώτους που κατήγγειλαν στο Σώμα τις παραβιάσεις των δικαιωμάτων αυτού του λαού.
Koenraad Dillen (NI ). –
   Κύριε Πρόεδρε, διαφθορά, μαφιόζικες πρακτικές του δεκάτου ενάτου αιώνα, ισλαμισμός... η Αλβανία σήμερα εξακολουθεί να υφίσταται τις συνέπειες μιας σταλινικής δικτατορίας η οποία διήρκεσε 50 χρόνια. Δεν είναι καθόλου έτοιμη να ενταχθεί στην Ευρωπαϊκή Ένωση, παρότι, σε αντίθεση με την Τουρκία για παράδειγμα, ανήκει βεβαίως, από ιστορική άποψη, στην ευρωπαϊκή πολιτισμική κοινότητα. Ωστόσο, μια ορθή πολιτική γειτονίας θα είναι ίσως αρκετή ώστε να καλλιεργηθεί αυτός ο ιστορικός δεσμός με την Ευρώπη. Μια τέτοια πολιτική γειτονίας πρέπει να επαρκεί επίσης για την αντιμετώπιση των τεράστιων προβλημάτων τα οποία αντιμετωπίζει η εν λόγω χώρα και τα οποία καταργούν κάθε προοπτική ένταξή της στην ΕΕ. Συνεπώς, δεν πρέπει να καλλιεργούμε φρούδες ελπίδες στον αλβανικό πληθυσμό.
Carl Schlyter (Verts/ALE ),
Milan Cabrnoch (PPE-DE ).
Andreas Mölzer (NI ). –
   Κύριε Πρόεδρε, καταψήφισα την έκθεση Peneda/De Rossa διότι το ευρωπαϊκό κοινωνικό πρότυπο μπορεί να επιτευχθεί μόνον εάν μειωθεί ο αριθμός των ανέργων και των ατόμων που ζουν κάτω από το όριο της φτώχειας. Πρέπει, μεταξύ άλλων, να αναλάβουμε μακροπρόθεσμη δράση για να αντιμετωπίσουμε τα προβλήματα της αποσύνθεσης των κοινωνικών υπηρεσιών και του ντάμπιγκ των μισθών και, ιδίως, να συνειδητοποιήσουμε ότι ένα κοινωνικό πρότυπο δεν μπορεί να θεμελιωθεί στη μερική απασχόληση και σε μισθούς πείνας. Γι’ αυτό χρειαζόμαστε περισσότερα άτομα σε θέσεις πλήρους απασχόλησης και ελάχιστες προδιαγραφές υψηλού επιπέδου σε ολόκληρη την Ευρώπη.
Jean-Pierre Audy (PPE-DE ),
   Υπερψήφισα την έκθεση των συναδέλφων μου κ. Silva Peneda και κ. De Rossa σχετικά με το ευρωπαϊκό κοινωνικό μοντέλο, διότι είναι εξαιρετικά σημαντικό να κατανοήσουν οι συμπολίτες μας ότι η ευρωπαϊκή ολοκλήρωση προσδίδει κοινωνική διάσταση στις φιλοδοξίες μας για την οικοδόμηση ενός ανθρωπιστικού πολιτισμού. Προφανώς πρέπει να γίνουν πολλά ακόμη όσον αφορά τη συνοχή του μοντέλου μας για την αειφόρο ανάπτυξη το οποίο συνδυάζει την οικονομική ανάπτυξη, την κοινωνική φιλοδοξία και τον σεβασμό προς το περιβάλλον. Αυτή η έκθεση περιγράφει μερικές πολύ ελπιδοφόρες πρωτοβουλίες τις οποίες υποστηρίζω, ενώ επίσης είμαι ικανοποιημένος με το γεγονός ότι το Ευρωπαϊκό Κοινοβούλιο, εν τη σοφία του, απέρριψε την πρόταση να νομοθετεί σχετικά με τις υπηρεσίες γενικού συμφέροντος, καθώς είναι σαφές ότι τώρα δεν είναι η κατάλληλη στιγμή για ένα τέτοιο βήμα. Πιστεύω ειλικρινά ότι ένα δίκαιο και ισορροπημένο κοινωνικό μοντέλο αποτελεί καίριο στοιχείο της οικονομικής επίδοσης της Ένωσης και ότι, αντιθέτως, η υπερβολική έμφαση στην κοινωνική πολιτική θα καταστρέψει την οικονομική ανάπτυξη και τελικά θα αποβεί αντιπαραγωγική, καθώς δεν θα υπάρχουν επαρκή μέσα για τη χρηματοδότηση των κοινωνικών μέτρων. Στο θέμα αυτό, ας είμαστε ξεκάθαροι ως προς τον τρόπο με τον οποίο θα χρησιμοποιήσουμε την Ευρωπαϊκή Ένωση και ας μην κρύβουμε την αλήθεια από τους συμπολίτες μας, και ιδίως τους νέους. 
Philip Bushill-Matthews (PPE-DE ),
Καθοριστικό ρόλο στην τελική μας απόφαση διαδραμάτισε η ανάγκη για μεταρρύθμιση. Στην τροπολογία αριθ. 1 την οποία κατέθεσα αυτό περιγράφεται πολύ συγκεκριμένα, γεγονός που αποδέχτηκαν πρόθυμα οι συνάδελφοί μου στην Ομάδα ΕΛΚ-ΕΔ. Με αντάλλαγμα τη συμφωνία μας να απόσχουμε από την τελική ψηφοφορία, αντί να καταψηφίσουμε το κείμενο, οι Σοσιαλιστές συμφώνησαν να επιτρέψουν την έγκριση αυτής της τροπολογίας. Η ανταμοιβή υπήρξε η επίσημη αναγνώριση για πρώτη φορά από την πλειοψηφία των βουλευτών του ΕΚ της πραγματικής ανάγκης μεταρρύθμισης του ευρωπαϊκού κοινωνικού μοντέλου. Πρόκειται για πραγματικό επίτευγμα, στο οποίο οι Συντηρητικοί του Ηνωμένου Βασιλείου διαδραμάτισαν ηγετικό ρόλο. Η πρόκληση που αντιμετωπίζουμε τώρα είναι να συνεργαστούμε για την υλοποίηση αυτού του στόχου. 
Ilda Figueiredo (GUE/NGL ),
Hélène Goudin (IND/DEM ),
Jean Lambert (Verts/ALE ),
Carl Lang (NI ),
Μιλάμε εν προκειμένω για γενικευμένη κοινωνική υποβάθμιση, την οποία αντικατοπτρίζουν κυρίως οι πάνω από 20 εκατομμύρια άνεργοι, η βιομηχανική αποδιάρθρωση, τα εκατοντάδες χιλιάδες στρέμματα σε αγρανάπαυση, οι ευρωπαϊκές χώρες στις οποίες οι θάνατοι ξεπερνούν τις γεννήσεις, οι εκτεταμένες περιφέρειες που κατακερματίζονται. Αυτός είναι ο απολογισμός αυτής της Ευρώπης την οποία απέρριψαν την περασμένη χρονιά ο γαλλικός και ο ολλανδικός λαός στα δημοψηφίσματα για το ευρωπαϊκό σύνταγμα.
Claude Moraes (PSE ),
   . – Υπερψηφίζοντας την έκθεση De Rossa και Silva Peneda σχετικά με ένα ευρωπαϊκό κοινωνικό μοντέλο για το μέλλον, οι Εργατικοί βουλευτές του ΕΚ στηρίζουν τις κοινωνικές και οικονομικές πολιτικές οι οποίες διασφαλίζουν θέσεις απασχόλησης, παραγωγικότητα και δίκαιες συνθήκες στην εργασία.
Οι Εργατικοί βουλευτές του ΕΚ αναλύουν κάθε νομοθετική πρόταση ξεχωριστά σε σχέση με τον αντίκτυπό της στην επιχειρηματικότητα και το εργατικό δυναμικό του Ηνωμένου Βασιλείου. Η στάση μας κατά την ψηφοφορία για την έκθεση De Rossa δεν αποκλίνει καθόλου από αυτή τη θέση.
Ειδικότερα, οι Εργατικοί βουλευτές του ΕΚ έχουν τη σταθερή πεποίθηση ότι η φορολογική πολιτική είναι αρμοδιότητα ενός εκάστου των κρατών μελών, και βάσει αυτής της αρχής ενεργήσαμε κατά την ψηφοφορία για την έκθεση De Rossa και Silva Peneda. 
Luís Queiró (PPE-DE ),
Catherine Stihler (PSE ),
Γεώργιος Τούσσας (GUE/NGL ),
Andreas Mölzer (NI ). –
   Κύριε Πρόεδρε, καταψήφισα και την έκθεση Bowis, διότι θεωρώ ότι πραγματικά δεν χρειάζεται να μας εκπλήσσει η αύξηση των ψυχικών ασθενειών. Οι άνθρωποι είναι εκτεθειμένοι σε διαρκώς αυξανόμενη πίεση στην εργασία και στο σχολείο και αυτή η πίεση έχει ως αποτέλεσμα να μην έχουμε πλήρη απόδοση.
Carlo Fatuzzo (PPE-DE ). –
   Κύριε Πρόεδρε, κυρίες και κύριοι, ψήφισα υπέρ της έκθεσης σχετικά με την αναγνώριση της σημασίας της ψυχικής υγείας στην Ευρώπη, με εισηγητή τον φίλο μου, John Bowis, η παρουσία και μόνον του οποίου αποτελεί εγγύηση ότι το σημαντικό αυτό ζήτημα θα αντιμετωπισθεί με τον καλύτερο δυνατό τρόπο.
Η φήμη του κ. Bowis έχει εξαπλωθεί σε όλη την Ευρώπη και σήμερα στα θεωρεία είναι παρούσα μια θαυμάστριά του ονόματι Silvana Moggi, η οποία ταξίδεψε από την Ιταλία, και συγκεκριμένα από την πόλη του Salsomaggiore (όπου διεξάγονται τα καλλιστεία για την ανάδειξη της Μις Ιταλία), γιατί ήθελε να είναι παρούσα όταν το μεγάλο της είδωλο, ο κ. John Bowis, θα παρουσίαζε στη συζήτηση τη σημαντικότατη πρότασή του, προκειμένου να παρέχεται στην Ευρώπη η καλύτερη δυνατή φροντίδα όταν κάποιος έχει την ατυχία να ασθενεί ψυχικά και όχι μόνο σωματικά. 
Jean-Pierre Audy (PPE-DE ),
   . – Υπερψήφισα την έξοχη έκθεση του κ. Bowis σχετικά με την πρόταση ψηφίσματος του Ευρωπαϊκού Κοινοβουλίου – προς μια στρατηγική σχετικά με την ψυχική υγεία για την Ευρωπαϊκή Ένωση. Ένας στους τέσσερις θα βιώσει στη διάρκεια της ζωή του ένα πρόβλημα ψυχικής υγείας. Οι σωματικές και διανοητικές αδυναμίες αυξάνονται με την ηλικία, σε συνάρτηση με την επιμήκυνση της διάρκειας ζωής. Σε έναν κόσμο που περιπλέκεται υπό την πίεση εκτεταμένων, βίαιων και ραγδαίων αλλαγών, πρέπει να κατανοήσουμε μια συλλογική πρόκληση, να προλάβουμε και να αντιμετωπίσουμε τα ζητήματα ψυχικής υγείας αποφεύγοντας τον στιγματισμό, την απόρριψη ή, ακόμη χειρότερο, την περιφρόνηση των ασθενών. Η Ευρωπαϊκή Ένωση πρέπει να δώσει το παράδειγμα, διασφαλίζοντας στους συμπολίτες της μια διανοητικώς υγιή ζωή. Είμαι, εν προκειμένω, υπερήφανος που προέρχομαι από τη Γαλλία, ένα κράτος μέλος το οποίο, υπό την ηγεσία του Προέδρου Ζακ Σιράκ, ανέκαθεν ακολουθούσε την πλέον διαυγή, φιλόδοξη και, εν τέλει, ανθρώπινη πολιτική θεραπείας της ψυχικής νόσου. 
Liam Aylward (UEN ),
Για εξαιρετικά μεγάλο χρονικό διάστημα οι ψυχικές νόσοι δεν βρέθηκαν στο επίκεντρο της νομοθετικής μας δραστηριότητας και, όπως καθιστά σαφές η Πράσινη Βίβλος της Επιτροπής και τα ανησυχητικά ευρήματα που περιλαμβάνει, στη συνείδηση του κοινού, μέσω της βελτίωσης της πληροφόρησης, γίνεται σταδιακά αντιληπτό ότι οι ψυχικές νόσοι και οι συνέπειές τους επηρεάζουν βασικό ποσοστό του πληθυσμού μας. Το 25% του πληθυσμού της ΕΕ και της Ιρλανδίας βιώνει τουλάχιστον ένα σημαντικό επεισόδιο ψυχικής διαταραχής στη διάρκεια της ζωής του.
Από τη δεκαετία του 1980 η Ιρλανδία υποστηρίζει μια πολιτική αποϊδρυματισμού, με σκοπό την ανάπτυξη σύγχρονων υπηρεσιών ψυχικής υγείας μέσω ενός συστήματος περίθαλψης σε επίπεδο κοινότητας, το οποίο προάγει την ψυχική υγεία, προσφέρει στους ψυχικώς πάσχοντες τη δυνατότητα να ζουν όσο το δυνατόν πιο ανεξάρτητα και τους παρέχει πλήρη περίθαλψη, ενώ απομακρύνεται από την πρακτική του εγκλεισμού σε ψυχιατρικά νοσοκομεία.
Hélène Goudin (IND/DEM ),
Ole Krarup, Kartika Tamara Liotard, Erik Meijer, Esko Seppänen, Jonas Sjöstedt και Eva-Britt Svensson (GUE/NGL ),
Alyn Smith (Verts/ALE ),
Catherine Stihler (PSE ),
Marie-Arlette Carlotti (PSE ),
Duarte Freitas (PPE-DE ),
Hélène Goudin (IND/DEM ),
   – Η Λίστα του Ιουνίου έχει καταστήσει επανειλημμένα σαφές ότι διαφωνούμε με την κοινή αλιευτική πολιτική. Θεωρούμε ότι οι καταστροφικές και ανήθικες αλιευτικές συμφωνίες της ΕΕ πρέπει να καταργηθούν. Επικρίνω ιδιαιτέρως την παράγραφο 22 της έκθεσης, στην οποία επισημαίνεται η σημασία των κοινοτικών ενισχύσεων για τη χρηματοδότηση τεχνολογικών βελτιώσεων στα αλιευτικά σκάφη.
Pedro Guerreiro (GUE/NGL ),
Το γεγονός ότι παραδεχόμαστε την ανάγκη απλούστευσης της διαδικασίας δεν συνεπάγεται αυτομάτως ότι συμφωνούμε με το περιεχόμενο της κοινής αλιευτικής πολιτικής· απεναντίας, διατηρούμε σοβαρές επιφυλάξεις. Για παράδειγμα, ο εισηγητής τάσσεται υπέρ ενός κοινοτικού συστήματος επιθεωρήσεων. Διαφωνούμε με αυτή την πρόταση διότι θεωρούμε ότι οι επιθεωρήσεις πρέπει να ανήκουν στο πεδίο αρμοδιότητας των κρατών μελών, ως τμήμα της κυριαρχίας τους επί της ζώνης αποκλειστικής οικονομικής εκμετάλλευσής τους. Επιπλέον, δεν κατανοούμε την ανησυχία του εισηγητή όσον αφορά την επέκταση της αρχής βάσει της οποίας τα κράτη μέλη έχουν τη δυνατότητα να λαμβάνουν μέτρα διατήρησης και διαχείρισης των πόρων στα ύδατά τους πέραν των 12 ναυτικών μιλίων. 
Ian Hudghton (Verts/ALE ),
Fernand Le Rachinel (NI ),
Η απλούστευση του κανονιστικού πλαισίου είναι βεβαίως απαραίτητη, ουδόλως όμως θα βελτιώσει την κατάσταση των αλιέων μας. Για μια ακόμη φορά, ας μου επιτραπεί η έκφραση, η Ευρωπαϊκή Επιτροπή τους άγει και τους φέρει. Δεν απομένουν πλέον παρά μόνο 5 500 αλιευτικά σκάφη. Πόσα θα έχουν μείνει το 2010 με τη νέα κοινή αλιευτική πολιτική; 
José Ribeiro e Castro (PPE-DE ),
Alyn Smith (Verts/ALE ),
Catherine Stihler (PSE ),
   . – Παρότι θεωρώ ότι οι αλιευτικές συμφωνίες με τρίτες χώρες πρέπει να τύχουν μεγαλύτερης επεξεργασίας, δεν μπορώ στην προκειμένη περίπτωση να στηρίξω τις τροπολογίες 1 και 2, καθώς αμφότερες υπερβαίνουν τον στόχο του σχεδίου δράσης. 
Alyn Smith (Verts/ALE ),
Margie Sudre (PPE-DE ),
Αυτές οι συμφωνίες, με προβλεπόμενη διάρκεια 6 και 7 χρόνια αντίστοιχα, και με δυνατότητα ανανέωσης, έχουν τους ακόλουθους στόχους: την οικονομική, χρηματοδοτική, τεχνική και επιστημονική συνεργασία στον τομέα της αλιείας τον καθορισμό των προϋποθέσεων πρόσβασης των κοινοτικών αλιευτικών πλοίων στα χωρικά ύδατα των Σεϋχελλών και των Κομορών τη δημιουργία συμπράξεων μεταξύ επιχειρήσεων, με στόχο την ανάπτυξη, προς το κοινό συμφέρον, των οικονομικών δραστηριοτήτων που άπτονται του τομέα της αλιείας και των συνδεόμενων με αυτή δραστηριοτήτων. Οι Σεϋχέλλες και οι Κομόρες θα λάβουν χρηματοδοτική εισφορά ως αντιστάθμισμα για την εκμετάλλευση των αλιευτικών τους πόρων.
Ως εκλεγμένη εκπρόσωπος των υπερπόντιων εδαφών και έχοντας επίγνωση του ρόλου της αλιείας στην υπερπόντια οικονομία, κυρίως δε στην οικονομία της Réunion, εκφράζω τη χαρά μου που η Ευρώπη συμμετέχει στην εγκαθίδρυση μιας υπεύθυνης αλιείας στον Ινδικό Ωκεανό και της βιώσιμης εκμετάλλευσης των αλιευτικών πόρων. Γι’ αυτό και υπερψήφισα αυτές τις δύο συμφωνίες. 


Πρόεδρος.
   Πριν προχωρήσω στο επόμενο θέμα της ημερησίας διάταξης, έχω μια ανακοίνωση για το Σώμα. Θα θυμάστε ότι είχαμε συχνά διαφωνίες σχετικά με την ερμηνεία του άρθρου 166 του Κανονισμού και ότι ορισμένοι βουλευτές πίστευαν ότι η Προεδρία δεν το εφάρμοζε σωστά, καθώς δεν έδινε τον λόγο για θέματα επί της διαδικασίας που δεν αναφέρονταν στο υπό συζήτηση θέμα τη δεδομένη στιγμή.
Πράγματι, το άρθρο 166 δεν καθορίζει σαφώς αν το θέμα επί της διαδικασίας, για το οποίο δίνεται ο λόγος, πρέπει να αναφέρεται στο θέμα που συζητείται ή στην ημερήσια διάταξη της ημέρας ή αν μπορεί να αναφέρεται σε οποιοδήποτε άλλο θέμα. Ωστόσο, η άποψη του Προέδρου είναι ότι η κοινή λογική θα πρέπει να υπαγορεύει ότι ο λόγος πρέπει να δίνεται σχετικά με το θέμα που συζητείται και όχι για οποιοδήποτε άλλο θέμα.
Ωστόσο, προκειμένου να ξεκαθαριστεί η διαφωνία που έχει προκύψει σε πολλές περιπτώσεις στο Σώμα, ζήτησα τη γνωμοδότηση της Επιτροπής Συνταγματικών Υποθέσεων, η οποία, στην απάντησή της, προτείνει την ακόλουθη ερμηνεία του άρθρου 166: «Οι αιτήσεις αγόρευσης για παρατηρήσεις επί της εφαρμογής του Κανονισμού πρέπει να αφορούν το υπό συζήτηση θέμα της ημερησίας διάταξης. Ο Πρόεδρος δύναται να επιτρέψει μια αίτηση αγόρευσης που αφορά άλλο θέμα την κατάλληλη χρονική στιγμή, για παράδειγμα μετά την ολοκλήρωση της συζήτησης επί ενός θέματος της ημερησίας διάταξης ή πριν από τη διακοπή της συνεδρίασης».
Επομένως είναι σαφές ότι, από δω και στο εξής, το άρθρο 166 θα πρέπει να ερμηνεύεται όπως υπαγορεύει η κοινή λογική και μπορεί να χρησιμοποιείται μόνο για σχόλια επί της εφαρμογής του Κανονισμού σχετικά με το υπό συζήτηση θέμα τη δεδομένη στιγμή. Θα ήθελα να επισημάνω ότι η ερμηνεία της Επιτροπής Συνταγματικών Υποθέσεων θα θεωρηθεί εγκεκριμένη εφόσον δεν αμφισβητηθεί πριν από την έγκριση των πρακτικών της παρούσας συνεδρίασης. 
Πρόεδρος.
Erkki Tuomioja,
Τον Αύγουστο, το Συμβούλιο Γενικών Υποθέσεων και Εξωτερικών Σχέσεων πραγματοποίησε δύο έκτακτες συνεδριάσεις. Στη συνεδρίασή μας της 1ης Αυγούστου, μπορέσαμε να καταλήξουμε σε συμφωνία ως προς τα συμπεράσματα. Αυτό επιτεύχθηκε σε πολύ εποικοδομητική ατμόσφαιρα, αντίθετα από ό,τι υποστηριζόταν σε ορισμένες εντελώς αποπροσανατολιστικές αναφορές του Τύπου. Το περιεχόμενο αυτών των συμπερασμάτων αποτέλεσε στη συνέχεια τη βάση για το ψήφισμα 1701 του Συμβουλίου Ασφαλείας των Ηνωμένων Εθνών, το οποίο οδήγησε στην κατάπαυση του πυρός, περιέγραψε την πολιτική συμφωνία που απαιτείται για την πλήρη αποκατάσταση της ακεραιότητας και της κυριαρχίας του Λιβάνου και δημιούργησε τη νέα Προσωρινή Δύναμη των Ηνωμένων Εθνών στον Λίβανο (UNIFIL II), η οποία είναι αναγκαία για τη διασφάλιση της εφαρμογής του ψηφίσματος.
Ο ρόλος των κρατών μελών της ΕΕ παραμένει καίριος μετά την έγκριση του ψηφίσματος 1701. Στη δεύτερη έκτακτη συνεδρίαση του Συμβουλίου, στις 25 Αυγούστου, στην οποία μετείχε επίσης ο Γενικός Γραμματέας των Ηνωμένων Εθνών Κόφι Ανάν, καταφέραμε να διασφαλίσουμε ότι η UNIFIL θα μπορέσει να ενισχυθεί επαρκώς ώστε να αναπτυχθεί στην περιοχή καθώς τα κράτη μέλη της ΕΕ ανταποκρίθηκαν στο αίτημα των Ηνωμένων Εθνών προσφέροντας στρατιωτική δύναμη έως και 7 000 ανδρών και γυναικών. Στην ίδια συνεδρίαση επιβεβαιώθηκε ότι η Γαλλία, και από τον προσεχή Φεβρουάριο η Ιταλία, θα αναλάβει την ηγεσία της επιχείρησης.
Η UNIFIL δεν είναι επιχείρηση της ΕΕ και είναι σημαντικό το γεγονός ότι και άλλα μέλη των Ηνωμένων Εθνών, περιλαμβανομένων λόγου χάρη πολλών μουσουλμανικών χωρών, συνεισφέρουν στην επιχείρηση. Ήδη, έχουν αναπτυχθεί τα πρώτα ιταλικά, καθώς και πρόσθετα γαλλικά στρατεύματα.
Τα στρατεύματα είναι αναγκαίο να αναπτυχθούν γρήγορα στην περιοχή προκειμένου να αποφευχθεί η δημιουργία κενού ασφαλείας καθώς η Ισραηλινή Αμυντική Δύναμη αποχωρεί και οι λιβανικές ένοπλες δυνάμεις αναπτύσσονται σταδιακά στον νότιο Λίβανο. Προκειμένου να αποκατασταθεί η ειρήνη και η ασφάλεια, αποστολή της UNIFIL είναι να διασφαλίσει την απόσυρση από τον νότιο Λίβανο και να βοηθήσει τη λιβανική κυβέρνηση και τον στρατό της χώρας να ασκήσουν την κυριαρχία τους σε αυτή την περιοχή και στο σύνολο της επικράτειας του Λιβάνου. Ενώ οι λιβανικές ένοπλες δυνάμεις καλούνται να αφοπλίσουν τη Χεζμπολάχ, η UNIFIL καλείται να επιτελέσει εξίσου σημαντικό έργο διασφαλίζοντας την παράδοση της ανθρωπιστική βοήθειας, ελέγχοντας την τήρηση της κατάπαυσης του πυρός και αντιδρώντας με ετοιμότητα σε κάθε προσπάθεια διατάραξης της ειρήνης.
Η κατάπαυση του πυρός, με την εξαίρεση ορισμένων λυπηρών περιστατικών, έχει γίνει σεβαστή. Η λιβανική κυβέρνηση παραμένει ενωμένη και όλες οι πολιτικές παρατάξεις, περιλαμβανομένης της Χεζμπολάχ, έχουν εκφράσει τη στήριξή τους για το ψήφισμα 1701 και την πολιτική συμφωνία που αυτό συνεπάγεται.
Ο ρόλος της Ευρωπαϊκής Ένωσης όσον αφορά την ανθρωπιστική βοήθεια και την ταχεία ανάκαμψη και ανοικοδόμηση του Λιβάνου υπήρξε αξιόλογος. Η διάσκεψη δωρητών την περασμένη εβδομάδα στη Στοκχόλμη σημείωσε τεράστια επιτυχία. Η προσφορά ανθρωπιστικής βοήθειας από την Ευρωπαϊκή Ένωση υπήρξε σημαντική και ταχεία. Η συνολική ανθρωπιστική βοήθεια την οποία δεσμεύτηκαν να προσφέρουν ή προσέφεραν ήδη η Ευρωπαϊκή Κοινότητα και τα κράτη μέλη ανέρχεται σε 330 εκατ. ευρώ περίπου, υπερβαίνει δηλαδή το ένα τρίτο των συνολικών δεσμεύσεων για παροχή βοήθειας που αναλήφθηκαν στη Στοκχόλμη. Είμαστε ήδη σε θέση να εστιάσουμε περισσότερο τις προσπάθειές μας στους στόχους της ταχείας αποκατάστασης και της ενίσχυσης των τοπικών ικανοτήτων.
Όλες μας οι προσπάθειες –η πολιτική συμφωνία, η ανοικοδόμηση και η στήριξη της ακεραιότητας και εθνικής κυριαρχίας του Λιβάνου με την παρουσία μιας ισχυρής UNIFIL– έχουν ζωτική σημασία για την ειρήνη και τη σταθερότητα σε αυτή τη χώρα. Η διαδικασία αυτή επιβάλλεται να υποστηριχθεί επίσης από εξωτερικούς παράγοντες και γείτονες. Συνεπώς, πρέπει να είμαστε διατεθειμένοι να ζητήσουμε τη συμβολή της Συρίας, η οποία μπορεί να λειτουργήσει είτε ως εποικοδομητικός εταίρος είτε ως πηγή προβλημάτων. Η στάση της σε αυτόν τον τομέα θα καθορίσει επίσης το μέλλον των σχέσεων της ΕΕ με τη Συρία. Στις επαφές μου με τη Συρία, όπως και σε συναντήσεις με τρίτους, χαιρετίσαμε τη δεδηλωμένη πρόθεση και ετοιμότητα της Συρίας να σεβαστεί το ψήφισμα 1701 και να υποστηρίξει την υλοποίησή του και, επιπλέον, να δραστηριοποιηθεί εποικοδομητικά υπέρ μιας συνολικής ειρηνευτικής διαδικασίας στη Μέση Ανατολή.
Δυστυχώς, πολλές πτυχές του οδικού χάρτη έχουν δεχτεί και συνεχίζουν να δέχονται επιθέσεις. Αδιέξοδο δημιουργήθηκε μετά τις παλαιστινιακές εκλογές του Ιανουαρίου, τις οποίες οι εκλογικοί μας παρατηρητές, υπό την ηγεσία της συναδέλφου σας, κ. De Keyser, χαρακτήρισαν κατηγορηματικά ελεύθερες και δίκαιες.
Προκειμένου να συνεχιστεί η ειρηνευτική διαδικασία, επιβάλλεται ο λαός και τα παλαιστινιακά πολιτικά κόμματα να είναι προσηλωμένα στη μη βία, την αναγνώριση του Ισραήλ και τον τερματισμό κάθε τρομοκρατικής δραστηριότητας. Έχει δημιουργηθεί κατάσταση αβεβαιότητας καθώς η διεθνής κοινότητα υποχρεώθηκε να αναστείλει την απευθείας ενίσχυση που παρείχε στην Παλαιστινιακή Αρχή, προσπαθώντας συγχρόνως να εξασφαλίσει την κάλυψη των ανθρωπιστικών αναγκών των Παλαιστινίων και τη διατήρηση της πρόσβασής τους σε υπηρεσίες εκπαίδευσης και υγείας. Αυτό είναι το δύσκολο έργο του Προσωρινού Διεθνούς Μηχανισμού τον οποίο δημιούργησε η ΕΕ κατόπιν αιτήματος της Τετραμερούς, έργο το οποίο δεν διευκολύνει η άρνηση του Ισραήλ να αποδεσμεύσει τα φορολογικά και τελωνειακά έσοδα τα οποία οφείλει στην Παλαιστινιακή Αρχή και τα οποία ανέρχονται πλέον σε περισσότερα από 500 εκατ. δολάρια ΗΠΑ.
Στις συζητήσεις μας κατά την άτυπη συνεδρίαση τύπου Gymnich η οποία διεξήχθη την περασμένη εβδομάδα στη Lappeenranta συμφωνήσαμε όλοι ότι η ΕΕ πρέπει τώρα να αναλάβει ενεργό ρόλο για τη σταδιακή επανεκκίνηση της ειρηνευτικής διαδικασίας. Ωστόσο, ανεξαρτήτως του πόσο ομόθυμα, συνεκτικά και αποτελεσματικά ενεργήσει η ΕΕ, είναι προφανές ότι δεν μπορούμε να επιτύχουμε την ειρήνη μέσω των προσπαθειών μας μόνον. Πρέπει να συνεργαστούμε στενά με όλους τους εταίρους μας στην Τετραμερή, ιδίως με τις Ηνωμένες Πολιτείες, καθώς και με τον Αραβικό Σύνδεσμο, ο οποίος έχει εκφράσει εκ νέου την αποφασιστικότητά του να μετάσχει στη διαδικασία, γεγονός το οποίο επικροτούμε. Πρωτίστως, βεβαίως, πρέπει να καλέσουμε τα ίδια τα εμπλεκόμενα μέρη να προσέλθουν στο τραπέζι των διαπραγματεύσεων και να διεξαγάγουν σοβαρές διαπραγματεύσεις.
Εδώ και πολύν καιρό τα μόνα που επιθυμούν οι λαοί της περιοχής είναι η ειρήνη και η σταθερότητα, και εξοργίζονται όλο και πιο πολύ από την ανικανότητα ή ακόμη και την απροθυμία των ηγετών τους να επιτύχουν αυτόν τον στόχο, διαμορφώνοντας έτσι ένα κλίμα το οποίο έχει επιτρέψει την ευδοκίμηση ακραίων στοιχείων. Συνεπώς, η ΕΕ και άλλοι διεθνείς παράγοντες οφείλουν να δελεάσουν, να πείσουν, να ωθήσουν και να πιέσουν τα εμπλεκόμενα μέρη και να έχουν επίσης τη διάθεση, όπου και όταν απαιτηθεί, να παρέμβουν επιτόπου. Η ΕΕ το πράττει ήδη, έχοντας εξασφαλίσει τη σύμφωνη γνώμη των εμπλεκομένων, με την αποστολή συνοριακής συνδρομής της Ευρωπαϊκής Ένωσης στη Ράφα και το γραφείο συντονισμού της ΕΕ για την υποστήριξη της παλαιστινιακής αστυνομίας (EUCOPPS) στα παλαιστινιακά εδάφη. Δυστυχώς, οι συνοριακές διαβάσεις της Ράφα και του Κάρνι παραμένουν ουσιαστικά κλειστές τους τελευταίους μήνες και το Ισραήλ δεν έχει ανταποκριθεί στις επανειλημμένες εκκλήσεις μας για επαναλειτουργία τους.
Benita Ferrero-Waldner,
Όπως δήλωσε ο Προεδρεύων του Συμβουλίου, η Ευρωπαϊκή Ένωση διαδραματίζει πρωτόγνωρο ρόλο. Η Ευρώπη συνεργάζεται πλήρως με τον Λίβανο και είναι αποφασισμένη να διαδραματίσει ισχυρό ρόλο για τη στήριξη της εφαρμογής του ψηφίσματος 1701 του Συμβουλίου Ασφαλείας και την επίτευξη διαρκούς ειρήνης στην περιοχή. Τα κράτη μέλη της ΕΕ συμβάλλουν αποφασιστικά στη διευρυμένη ειρηνευτική δύναμη UNIFIL προκειμένου η λιβανική κυβέρνηση να ανακτήσει γρήγορα τον έλεγχο του συνόλου της επικράτειας του Λιβάνου. Η Ευρωπαϊκή Ένωση βρίσκεται στην εμπροσθοφυλακή των διπλωματικών προσπαθειών για την άρση του αεροπορικού και ναυτικού αποκλεισμού του Λιβάνου.
Από την έναρξη της σύγκρουσης, η Ευρωπαϊκή Επιτροπή δραστηριοποιήθηκε δυναμικά στην περιοχή, στηρίζοντας τους εταίρους μας και τους πολίτες τους τη στιγμή που μας είχαν περισσότερο ανάγκη. Τις τελευταίες έξι εβδομάδες, η Επιτροπή κινητοποίησε και συντόνισε την πολύ σημαντική ευρωπαϊκή ανταπόκριση στις επείγουσες ανάγκες τις οποίες προκάλεσε η σύγκρουση. Από τη δεύτερη εβδομάδα της σύγκρουσης και ύστερα, παρείχαμε ταχεία ανθρωπιστική βοήθεια. Με ικανοποίηση και ευγνωμοσύνη πληροφορήθηκα ότι το Κοινοβούλιο είχε συμφωνήσει στο αίτημά μας για κινητοποίηση επιπλέον πόρων από το αποθεματικό επείγουσας βοήθειας. Αυτό θα επιτρέψει στην ECHO να συνεχίσει τη δράση της για την ταχεία αποκατάσταση βασικών υποδομών, ιδίως στους τομείς της ύδρευσης, της αποχέτευσης και της στέγασης, ανεβάζοντας έτσι τη συνολική ανθρωπιστική στήριξη που προσφέρουμε σε περισσότερα από 50 εκατ. ευρώ.
Η Επιτροπή συνέβαλε επίσης στον συντονισμό και την υποστήριξη των προσπαθειών εκκένωσης, προσφέροντας 11 εκατ. ευρώ για την απομάκρυνση υπηκόων τρίτων χωρών οι οποίοι βρέθηκαν στην περιοχή της σύγκρουσης, κατόπιν αιτήματος του Υπουργείου Εξωτερικών της Κύπρου για παροχή επείγουσας ενίσχυσης με σκοπό την άμεση έναρξη της εν λόγω επιχείρησης.
Την περασμένη εβδομάδα, στη διάσκεψη της Στοκχόλμης, ανακοίνωσα χρηματοδοτική δέσμη 42 εκατ. ευρώ για τη στήριξη της ταχείας αποκατάστασης έως τα τέλη του έτους. Έτσι, η συνεισφορά της Επιτροπής ανέρχεται μέχρι στιγμής σε ποσό λίγο μεγαλύτερο των 100 εκατ. ευρώ. Φρονώ ότι η Ευρωπαϊκή Επιτροπή έχει αποδείξει ότι είναι έτοιμη να αντιδράσει, και με άμεσο μάλιστα τρόπο.
Η συμβολή της Ευρωπαϊκής Ένωσης στην αντιμετώπιση ειδικών και άμεσων αναγκών είναι κρίσιμη για την υποστήριξη της εφαρμογής του ψηφίσματος 1701 του Συμβουλίου Ασφαλείας και της οριστικής διευθέτησης της σύγκρουσης μεταξύ του Ισραήλ και της Χεζμπολάχ, η οποία επί σειρά ετών λειτουργεί αποσταθεροποιητικά στον Λίβανο, ενώ απειλεί επίσης το Ισραήλ. Η Μέση Ανατολή χρειάζεται έναν ισχυρό, κυρίαρχο, ενωμένο και πολιτικώς ανεξάρτητο Λίβανο, ο οποίος θα είναι σε θέση να εδραιώσει την εύθραυστη ειρήνη που έχει επιτευχθεί και να περιορίσει τον υπαρκτό κίνδυνο επέκτασης της έντασης, ο οποίος δεν έχει εκλείψει.
Στα Παλαιστινιακά Εδάφη, προκειμένου να αποφευχθεί περαιτέρω κλιμάκωση, οι παλαιστίνιοι μαχητές πρέπει να επιστρέψουν στην «ηρεμία» που διατηρήθηκε για το μεγαλύτερο διάστημα του 2005, οι όμηροι, κρατούμενοι και φυλακισθέντες πρέπει να απελευθερωθούν, ενώ πρέπει να σημειωθεί πρόοδος σε βασικά ζητήματα μετακίνησης και πρόσβασης, τα οποία, όπως γνωρίζουμε, έχουν καίρια σημασία για την οικονομική ανάκαμψη των Παλαιστινίων και τη δημιουργία βιώσιμου παλαιστινιακού κράτους. Η διαδικασία αυτή πρέπει να ξεκινήσει με την ταχεία επαναλειτουργία των συνοριακών διαβάσεων της Γάζας, ιδίως της διάβασης της Ράφα, με τη βοήθεια της αποστολής συνοριακής συνδρομής της ΕΕ. Η Επιτροπή είναι, καταρχήν, έτοιμη να αναλάβει περαιτέρω δράση για την αναβάθμιση των υποδομών και την ενίσχυση ικανοτήτων βάσει της συμφωνίας του παρελθόντος Νοεμβρίου για την κυκλοφορία και την πρόσβαση.
Δεν πρέπει να λησμονούμε, και δεν λησμονούμε, τα βάσανα του παλαιστινιακού λαού. Όπως γνωρίζετε, διασφαλίσαμε, μέσω του προσωρινού διεθνούς μηχανισμού, την πρόσβαση σε καθαρό νερό και αποχέτευση στη Λωρίδα της Γάζας. Εξασφαλίσαμε τη λειτουργία νοσοκομείων και κέντρων υγειονομικής περίθαλψης κατά τη διάρκεια του θέρους, ενώ πλέον έχουμε επίσης καταβάλει κοινωνικά επιδόματα τα οποία ωφέλησαν άμεσα 600 000 Παλαιστινίους, και πολύ περισσότερους έμμεσα. Όσο, όμως, συνεχίζεται το πολιτικό αδιέξοδο και ο αποκλεισμός, καθώς και η δέσμευση δημοσιονομικών πόρων, ο προσωρινός διεθνής μηχανισμός μπορεί να προσφέρει μόνο πρόσκαιρη ανακούφιση. Αυτή η κατάσταση δεν μπορεί να συνεχιστεί επ’ αόριστον. Πρέπει να αναζητήσουμε τρόπους βελτίωσης της πρόσβασης και της κυκλοφορίας ώστε να πεισθεί το Ισραήλ να αποδεσμεύσει τους παλαιστινιακούς πόρους, η αξία των οποίων ανέρχεται πλέον σε 500 εκατ. ευρώ, και να μπορέσει η Παλαιστινιακή Αρχή να διασφαλίσει τη δημόσια τάξη και ασφάλεια. Έχουμε υποχρέωση έναντι των εμπλεκομένων, οι οποίοι έχουν υποχρέωση έναντι των πολιτών τους.
Στην πραγματικότητα λοιπόν υπάρχει μόνο μία επιλογή: πρέπει να επαναβεβαιώσουμε την πολιτική προοπτική από την οποία εξαρτάται η ειρηνευτική διαδικασία, περιλαμβανομένης λόγου χάρη της βασικής θέσης για επάνοδο στα σύνορα του 1967. Πρέπει να καταβάλουμε κάθε δυνατή προσπάθεια ώστε να επαναφέρουμε όλα τα εμπλεκόμενα μέρη στο τραπέζι των διαπραγματεύσεων. Εστιάζοντας την προσοχή μας σε ορισμένα συγκεκριμένα και ρεαλιστικά μέτρα τα οποία μπορούν να αποφέρουν θετικά και απτά αποτελέσματα, μπορούμε να συμβάλουμε στη διαμόρφωση του αναγκαίου κλίματος και να διευκολύνουμε την αποκατάσταση της επαφής μεταξύ των εμπλεκομένων.
Ακούστηκαν πολλές ιδέες για μια συνολική προσέγγιση όσον αφορά την ειρήνη στη Μέση Ανατολή. Η πρωτοβουλία του Αραβικού Συνδέσμου ειδικότερα αξίζει να τύχει της αμέριστης προσοχής μας. Το περασμένο Σαββατοκύριακο, στην άτυπη συνεδρίαση τύπου Gymnich, υποστηρίχθηκε από πολλούς ότι η ΕΕ πρέπει να αναλάβει ενισχυμένο ηγετικό ρόλο στη Μέση Ανατολή. Συμφωνώ με αυτή την άποψη. Πρέπει να χρησιμοποιήσουμε τα τραγικά γεγονότα αυτού του θέρους ως ευκαιρία για τη μακροπρόθεσμη διευθέτηση των εκκρεμών συγκρούσεων της περιοχής. Διακυβεύεται η αξιοπιστία μας, καθώς και η αξιοπιστία της Τετραμερούς και των Ηνωμένων Εθνών.
Hans-Gert Poettering,
Κύριε Πρόεδρε, θα ήθελα να σας πω πόσο σας ευχαριστώ διότι καλέσατε δύο φορές σε σύσκεψη τους προέδρους των Ομάδων στη διάρκεια των διακοπών και θα ήθελα να σας ευχαριστήσω, κύριε Tuomioja, κι εσάς, κυρία Ferrero-Waldner, αλλά και τον Ύπατο Εκπρόσωπο κ. Solana, για όσα κάνατε.
Επιτρέψτε μου να πω τελειώνοντας ότι η Ομάδα του Ευρωπαϊκού Λαϊκoύ Κόμματoς (Χριστιανoδημoκράτες) και των Ευρωπαίων Δημoκρατών θεωρεί την ανθρώπινη αξιοπρέπεια ως θεμέλιο οποιασδήποτε πολιτικής και απευθύνει έκκληση σε όλους στη Μέση Ανατολή και στον αραβικό και μουσουλμανικό κόσμο να μην εκμεταλλεύονται νέους ανθρώπους, που διακυβεύουν ως επονομαζόμενοι μάρτυρες τη ζωή τους και τη ζωή άλλων ανθρώπων, αλλά να τους δώσουν αντί γι’ αυτό τη δυνατότητα να ζήσουν στις πατρίδες τους υπό αξιοπρεπείς συνθήκες και να συνεισφέρουν στην κοινωνία, να σέβονται την ανθρώπινη αξιοπρέπεια και την αξία της ανθρώπινης ζωής. Τότε θα μπορέσουμε να σταθούμε στο πλευρό αυτών των λαών και των κυβερνήσεών τους.
Martin Schulz,
   Κύριε Πρόεδρε, κυρίες και κύριοι, θα ήθελα να ευχαριστήσω τον Προεδρεύοντα του Συμβουλίου και την Επίτροπο Ferrero-Waldner για όσα είπαν. Νομίζω ότι στην κρίση και στην προσπάθεια επίλυσής της –που περιέγραψαν και που πρέπει να οργανωθεί τώρα– ενυπάρχει μια ιστορική ευκαιρία για τους Ευρωπαίους και για τα κράτη μέλη της Ευρωπαϊκής Ένωσης, και όχι μόνο γι’ αυτούς, –όπως πολύ σωστά υπογράμμισε ο κ. Tuomioja– διότι πρέπει να συνεισφέρουν και άλλα κράτη, ιδίως τα ισλαμικά. Όμως πρόκειται για μια μοναδική ευκαιρία για τους Ευρωπαίους που εμπλέκονται.
Όπως είπαν προηγούμενοι ομιλητές, και ο κ. Poettering, αυτό που χρειάζεται στην περιοχή δεν είναι η αμοιβαία αμφισβήτηση του δικαιώματος ύπαρξης, αλλά ο σεβασμός: σεβασμός για διαφορετικές αξίες, οι οποίες μπορεί να είναι θρησκευτικής προέλευσης, αλλά είναι παρ’ όλ’ αυτά εποικοδομητικές και σέβονται την ανθρώπινη αξιοπρέπεια, ένας σεβασμός θεμελιωμένος στις δυτικές μας αξίες, τις οποίες εκπροσωπούμε. Δεν πρέπει να κάνουμε το Ισλάμ ένα είδος μισητής μορφής. Το Ισλάμ είναι μια θρησκεία με σχεδόν ένα δισεκατομμύριο πιστούς σε ολόκληρο τον κόσμο και δεν πρέπει να επιτρέψουμε να θεωρούνται οι άνθρωποι αυτοί ίδιοι με μια ομάδα μανιασμένων τρομοκρατών. Αυτό θα ήταν μοιραίο λάθος. Γι’ αυτόν τον λόγο, είναι τόσο σημαντικός ο διαπολιτισμικός διάλογος.
Συμφωνώ με την άποψη του κ. Poettering ότι τίποτα στον κόσμο δεν μπορεί να δικαιολογήσει τις στοχοθετημένες τρομοκρατικές ενέργειες. Μια τέτοια τρομοκρατία, μια τέτοια τυφλή καταστροφική μανία, δεν είναι τίποτα παραπάνω και τίποτα λιγότερο από την εξωτερική όψη της περιφρόνησης του ανθρώπου, η οποία έχει πάντα καταστροφικές συνέπειες. Τίποτα δεν μπορεί να δικαιολογήσει οποιοδήποτε είδος τρομοκρατίας και γι’ αυτό, η καταπολέμησή της είναι κοινό καθήκον όλων μας.
Graham Watson,
   . – Κύριε Πρόεδρε, η σύγκρουση αυτού του θέρους οδήγησε στον θάνατο περισσοτέρων από 1 000 άτομα, αμάχων στη συντριπτική τους πλειονότητα. Μετέτρεψε σε ερείπια μεγάλο μέρος του Λιβάνου. Αν η κατάσταση δεν μας διδάσκει τίποτε άλλο, πρέπει τουλάχιστον να μας διδάξει να κοιτάζουμε προς τα εμπρός και όχι προς τα πίσω.
Δεν πρέπει να καθυστερήσουμε την ανάπτυξη των 7 000 στρατιωτών που έχει υποσχεθεί η Ένωση στην UNIFIL για τη σταθεροποίηση της κατάστασης στον νότιο Λίβανο, τη διακοπή της διακίνησης όπλων και τη στήριξη της ανθρωπιστικής προσπάθειας. Οφείλουμε, ωστόσο, να αποσαφηνίσουμε την εντολή της UNIFIL ώστε να υλοποιηθούν στην πράξη τα ψηφίσματα των Ηνωμένων Εθνών.
Καλούμαστε επίσης να θέσουμε μακροπρόθεσμους στόχους. Αν επιθυμούμε μια νέα γενιά η οποία δεν θα διακατέχεται από αισθήματα φόβου και μισαλλοδοξίας, πρέπει να δημιουργήσουμε θεσμούς οι οποίοι θα διασφαλίσουν μακροπρόθεσμα την ειρήνη. Όταν ήταν Πρόεδρος της Ευρωπαϊκής Επιτροπής, ο Ρομάνο Πρόντι αναφέρθηκε στη δημιουργία μιας ευρωαραβικής τράπεζας ανάπτυξης, την οποία θα χρηματοδοτούν από κοινού και οι δύο πλευρές. Πρέπει επίσης να εξετάσουμε τη δυνατότητα δημιουργίας ενός οργανισμού ασφάλειας στο πνεύμα της πρότασης του κ. Fogh Rasmussen για μια διάσκεψη για την ασφάλεια και τη συνεργασία στη Μεσόγειο, στην οποία αναφέρθηκε και ο κ. Schulz. Οφείλουμε να εξετάσουμε τρόπους συμμετοχής στην προσπάθεια αυτή, μέσω της κατάλληλης μεταναστευτικής πολιτικής, όλων των χωρών της λεκάνης της Μεσογείου. Η δε παρακολούθηση όλων αυτών των στόχων πρέπει να πραγματοποιείται μέσω της Ευρωμεσογειακής Κοινοβουλευτικής Συνέλευσης στην οποία εσείς, κύριε Πρόεδρε, έχετε επενδύσει πολύ μεγάλο πολιτικό –και όχι ασήμαντο οικονομικό– κεφάλαιο. Ας διδαχθούμε από τον Αϊνστάιν, ο οποίος έχει πει ότι η ειρήνη δεν διατηρείται με τη βία, αλλά επιτυγχάνεται με την κατανόηση.
Κύριε Tuomioja, αναφερθήκατε στα αξιόλογα επιτεύγματα και τη σημαντική επιτυχία της Ευρωπαϊκής Ένωσης. Σας συγχαίρω για το έργο που έχετε επιτελέσει, αλλά δεν πρέπει να υπερβάλλουμε. Η κρίση αυτή έχει οδηγήσει την Ευρωπαϊκή Ένωση στη σημερινή της θέση, μέσω αυτού που ο Michel Barnier αποκάλεσε «ευρωπαϊκό αντανακλαστικό». Η Ένωση δεν διαθέτει το ευρωπαϊκό σύνταγμα το οποίο χρειάζεται και το οποίο θα της είχε επιτρέψει να χειριστεί πολύ καλύτερα αυτή την κατάσταση. Αναπτύσσουμε ευρωπαϊκά στρατεύματα, τα οποία όμως δεν εντάσσονται σε μια δύναμη της ΕΕ, παρότι –ευτυχώς– εντάσσονται σε μια συμμαχία των συνεπών.
Όσον αφορά τη δημοκρατική λήψη αποφάσεων, πλέουμε στο άγνωστο με βάρκα την ελπίδα. Μετά τη συνάντησή σας την 25η Αυγούστου στη Lappeenranta, ο κ. Σολάνα δήλωσε ότι επρόκειτο για τη σημαντικότερη απόφαση που έλαβε η ΕΕ εδώ και πολλά χρόνια. Αν αυτό ισχύει, τότε γιατί ο κ. Σολάνα δεν είναι παρών στη σημερινή συνεδρίαση για να μας μιλήσει γι’ αυτή την απόφαση και να μας ενημερώσει σχετικά με τις συνθήκες αυτής της σύγκρουσης; Έχει λάβει εντολή, αλλά ποιο είναι το περιεχόμενο αυτής της εντολής;
Εν κατακλείδι, πρέπει να πούμε δύο «ζήτω» για την Ευρώπη: ένα για την ταχεία αντίδραση του Louis Michel και ένα για την τόλμη του Ρομάνο Πρόντι, ο οποίος συντόνισε τις προσπάθειές μας για την αντιμετώπιση αυτού του προβλήματος. Πρέπει να ευχαριστήσουμε την Επιτροπή, τη φινλανδική Προεδρία και την Κύπρο –ένα νέο κράτος μέλος– για την τεράστια βοήθεια που προσέφερε. Οφείλουμε επίσης να ευχαριστήσουμε την Τουρκία, η οποία είχε τη γενναιότητα να βοηθήσει με τη δέσμευσή της για αποστολή στρατευμάτων.
Daniel Cohn-Bendit,
   . – Κυρία Πρόεδρε, κύριε Tuomioja, κυρίες και κύριοι συνάδελφοι, θέλω καταρχάς να ξεκινήσω με μια αυτοκριτική. Ποιος, εδώ σε αυτό το Κοινοβούλιο, πριν από ένα έτος, έθεσε το ζήτημα του ψηφίσματος 1522; Ποιος, εδώ σε αυτό το Κοινοβούλιο, έθεσε το ζήτημα του αφοπλισμού της Χεζμπολάχ; Πρέπει να συζητήσουμε αυτό το πρόβλημα, επειδή στην παρούσα φάση βρίσκεται στο επίκεντρο των συζητήσεων στο Ισραήλ. Επί τρία χρόνια, η ισραηλινή κυβέρνηση δεν έπραξε τίποτα, δεν είπε τίποτα όσον αφορά τον αφοπλισμό της Χεζμπολάχ. Όλοι ήμασταν τυφλοί και οφείλουμε τουλάχιστον να αναγνωρίσουμε ότι και εμείς σφάλαμε. Πρέπει να σημειωθεί, καταρχάς, ότι είχαμε, ότι η διεθνής κοινότητα είχε ένα ψήφισμα του ΟΗΕ. Αφ’ ης στιγμής αυτό εγκρίθηκε, εξαφανίστηκε στη νιρβάνα της πολιτικής, χωρίς ποτέ να εφαρμοστεί στην πράξη.
Γι’ αυτόν τον λόγο η Ευρωπαϊκή Ένωση αποστέλλει στρατιώτες στην περιοχή. Ο κ. Watson έχει δίκιο. Ορισμένα κράτη μέλη της Ευρωπαϊκής Ένωσης αποστέλλουν στρατιώτες.
Στον βαθμό που οφείλουμε να ανταποκριθούμε στις υποχρεώσεις μας, ο κ. Fischer έγραψε πρόσφατα σε ένα άρθρο: «Καλώς ήλθατε στην πραγματικότητα»: Όντως, βρισκόμαστε πλέον στην πραγματικότητα, πρέπει να ασκήσουμε πολιτική σε αυτή την περιοχή. Η πραγματικότητα, όμως, είναι ότι οι Αμερικανοί που είναι παρόντες στην περιοχή βρίσκονται στο Ιράκ, όπου έχουν περιέλθει σε τέλμα πολιτικώς είναι ανύπαρκτοι. Πέρα από την Ευρωπαϊκή Ένωση, κανένας οργανισμός δεν θα είχε την ικανότητα να αλλάξει τα πράγματα και να συνεργαστεί με τους Ισραηλινούς εξετάζοντας με ποιον τρόπο μπορεί να γίνει η διαπραγμάτευση του παλαιστινιακού ζητήματος. Δεν πρόκειται να υπάρξει ειρήνη στο Ισραήλ αν δεν δημιουργηθεί ένα παλαιστινιακό κράτος το οποίο να είναι βιώσιμο. Ο καλύτερος τρόπος για να καταπολεμήσουμε τη Χαμάς είναι να το πράξουμε μέσω του παλαιστινιακού κράτους, αφού η Χαμάς δεκάρα δεν δίνει για το παλαιστινιακό κράτος. Θέλει έναν ισλαμικό χώρο! Γι’ αυτό και πρέπει, πρωτίστως, να υπογραμμίσουμε ότι, αν εγκαθιδρύσουμε ένα παλαιστινιακό κράτος, θα μειώσουμε την επιρροή της Χαμάς.
Εν κατακλείδι, θέλω να επιστήσω την προσοχή σε μια συζήτηση που αφορά τη Γερμανία. Μπούχτισα με αυτές τις πολιτικές ομάδες! Ο κ. Watson, ως μέλος της Συμμαχίας Φιλελευθέρων και Δημοκρατών για την Ευρώπη, λέει στους γερμανούς βουλευτές που είναι μέλη της ίδιας Ομάδας ότι είναι σκανδαλώδες να αρνηθούν την αποστολή ειρηνευτικής δύναμης στη Μέση Ανατολή. Και εσείς, κύριε Wurtz, λέτε στους γερμανούς κομουνιστές ότι αυτό που ετοιμάζονται να κάνουν είναι σκανδαλώδες, ότι είναι μορφή πολιτικού παζαριού, τη στιγμή που άνθρωποι πεθαίνουν στη Μέση Ανατολή και που όλος ο κόσμος θέλει να συστήσει αυτή την ειρηνευτική δύναμη. Να είστε θαρραλέοι πολιτικοί άνδρες και να παρεμβαίνετε στα πολιτικά σας στρατόπεδα!
Francis Wurtz,
   . – Κύριε Πρόεδρε, κύριε Tuomioja, κυρία Ferrero-Waldner, αυτό που ζήσαμε φέτος το καλοκαίρι θα έπρεπε να είναι στην εποχή μας τελείως αδιανόητο από πάσης απόψεως.
Ας θυμηθούμε, καταρχάς, ότι ένα κράτος, το Ισραήλ, βομβαρδίζει και καταδικάζει στην πείνα τον άμαχο πληθυσμό της Γάζας, απάγει υπουργούς και βουλευτές, οι οποίοι θα προστεθούν στους 8 000 φυλακισμένους παλαιστινίους που ήδη κρατούνται, και προκαλεί περισσότερους από 200 θανάτους στον πληθυσμό αυτής της μικρής περιοχής, η οποία κατέστη, σύμφωνα με την έκφραση του κ. Jan Egeland –Γενικού Υπογραμματέα των Ηνωμένων Εθνών για ανθρωπιστικά θέματα– ωρολογιακή βόμβα. Έπειτα, ο ίδιος στρατός συντρίβει τον Λίβανο επί τριάντα τέσσερις ημέρες, χωρίς να προβαίνει, σύμφωνα με τα λεγόμενα της οργάνωσης «Παρατηρητήριο Ανθρωπίνων Δικαιωμάτων» σε καμία διάκριση μεταξύ αμάχων και στρατιωτικών στόχων, προκαλεί τον θάνατο 1 100 αμάχων, προκαλεί την αναγκαστική μετακίνηση του ενός τετάρτου του πληθυσμού, επιβάλλει πλήρη αποκλεισμό στη χώρα, στοχεύει εκουσίως –όπως υπογράμμισε ο κ. Ανάν– και σκοτώνει παρατηρητές της διεθνούς δύναμης διατήρησης της ειρήνης, καταστρέφει –σύμφωνα με το Πρόγραμμα των Ηνωμένων Εθνών για την Ανάπτυξη (UNDP)– 15 000 κατοικίες και 78 γέφυρες, ισοπεδώνει τις ζωτικές υποδομές της χώρας, λιμάνια, αεροδρόμια, σταθμούς ηλεκτρικής ενέργειας, προκαλεί μια τεράστια πετρελαιοκηλίδα, χρησιμοποιεί οβίδες οι οποίες μπορούν να περιέχουν μέχρι και 644 εκρηκτικές βομβίδες, εκ των οποίων 100 000 εξακολουθούν να σκοτώνουν στα τυφλά άνδρες, γυναίκες και παιδιά.
Δεν μπορούμε, επίσης, να είμαστε ικανοποιημένοι σήμερα και στο επόμενο διάστημα να μιλάμε μόνο για την ευρωπαϊκή συνεισφορά στην Προσωρινή Δύναμη των Ηνωμένων Εθνών στον Λίβανο (UNIFIL) και στην ανοικοδόμηση, όσο σημαντικά και αν είναι αυτά τα δύο ζητήματα. Πρέπει να αντλήσουμε με διαύγεια και αίσθημα ευθύνης τα διδάγματα από αυτή την οδυνηρή εμπειρία και καταρχάς το εξής: στο επίκεντρο όλων των αναταραχών της Μέσης Ανατολής, που καθημερινά γίνονται όλο και πιο δραματικές για τους πληθυσμούς και ολοένα και πιο επικίνδυνες για τη διεθνή ασφάλεια, υπάρχει η κατοχή των εδαφών που κατακτήθηκαν το 1967 και η εμμονή του Ισραήλ στην άρνησή του να εφαρμόσει τα σχετικά ψηφίσματα του Συμβουλίου Ασφαλείας των Ηνωμένων Εθνών.
Γεγονός είναι ότι η Ευρωπαϊκή Ένωση σταμάτησε να ασκεί πίεση σε σχέση με αυτή τη ζωτική για την ειρήνη απαίτηση. Ποια πρωτοβουλία έχει αναλάβει για την εκ νέου ενεργοποίηση του οδικού χάρτη της Τετραμερούς; Τι έπραξε για να αξιοποιήσει το σχέδιο του Αραβικού Συνδέσμου το 2002, στο οποίο προτεινόταν η εξομάλυνση των σχέσεων με το Ισραήλ με αντιστάθμισμα την αναγνώριση του παλαιστινιακού κράτους; Τι προσπάθειες κατέβαλε για να θέσει τους ισραηλινούς ηγέτες προ των ιστορικών τους ευθυνών; Αντί να κάνει κάτι σε σχέση με τα παραπάνω, πάγωσε τη βοήθεια προς τα παλαιστινιακά θεσμικά όργανα, απονομιμοποίησε μια κυβέρνηση και ένα κοινοβούλιο που εξελέγησαν με δημοκρατικό τρόπο, απέφυγε τις θαρραλέες προσπάθειες του Προέδρου Μαχμούντ Αμπάς για την εκ νέου οικοδόμηση εθνικής ομοφροσύνης και αποδέχτηκε χωρίς την παραμικρή αντίδραση το κλείσιμο των μοναδικών σημείων διέλευσης μεταξύ της Γάζας και του εξωτερικού, τον έλεγχο των οποίων ασκούσε επισήμως.
Cristiana Muscardini,
Υποστηρίζουμε τη δύναμη UNIFIL που θα αναλάβει να διεκπεραιώσει τον έλεγχο του αφοπλισμού και να υποστηρίξει τη νόμιμη λιβανική κυβέρνηση, ελπίζοντας ότι οι λιβανικές αρχές θα αποφύγουν στο μέλλον τις αμφιταλαντεύσεις των τελευταίων εβδομάδων. Οι μόνοι συνομιλητές της UNIFIL πρέπει να είναι οι κυβερνήσεις του Ισραήλ και του Λιβάνου.
Bastiaan Belder,
   . Κύριε Πρόεδρε, στον σημερινό γερμανικό Τύπο εμφανίζεται η είδηση ότι εκφράζονται σοβαρές αντιρρήσεις στους κόλπους των Ενόπλων Δυνάμεων της Ομοσπονδιακής Δημοκρατίας της Γερμανίας σχετικά με τους όρους που θέτει η κυβέρνηση του Λιβάνου όσον αφορά την εξωτερική βοήθεια για την προστασία της, μήκους 225 χιλιομέτρων, ακτογραμμής της χώρας από το λαθρεμπόριο όπλων. Όπως φαίνεται, η Βηρυτός θέλει να έχει τον έλεγχο μιας ζώνης η οποία εκτείνεται σε απόσταση έξι ναυτικών μιλίων από την ακτή, ενώ οι ναυτικές δυνάμεις από διάφορες χώρες της ΕΕ, περιλαμβανομένων των Κάτω Χωρών, της χώρας μου, καλούνται να ελέγχουν τον θαλάσσιο χώρο εκτός αυτής της ζώνης.

Gianni De Michelis (NI ). –
Ville Itälä (PPE-DE ). –
Θέλω με την ευκαιρία αυτή να ευχαριστήσω τον Προεδρεύοντα του Συμβουλίου, φινλανδό Υπουργό Εξωτερικών κ. Tuomioja, και να αναγνωρίσω τον ρόλο που έχει διαδραματίσει, διότι η πείρα και η εμπειρογνωμοσύνη του συνέβαλαν σημαντικά στην εξεύρεση αυτής της «ενιαίας φωνής». Στο μέλλον, πρέπει να είμαστε ισχυρός πολιτικός παράγοντας· δεν πρέπει να αρκούμαστε σε ρόλο απλών χρηματοδοτών οι οποίοι ασχολούνται με τις μεταπολεμικές καταστροφές. Πρέπει να παρέμβουμε ενεργά σε μια ζωτικής σημασίας πολιτική διαδικασία με στόχο την επίτευξη διαρκούς ειρήνης στην περιοχή της Μέσης Ανατολής.
Κύριε Πρόεδρε, είμαι πεπεισμένος ότι θα επιτύχουμε τη σχεδόν ομόφωνη στήριξη αυτής της διάσκεψης ευρείας βάσης. Κάτι τέτοιο θα είναι ζωτικής σημασίας για την επίτευξη διαρκούς ειρήνης στην περιοχή. Είναι σαφές, όπως ανέφερε ο Υπουργός κ. Tuomioja, ότι η διάσκεψη δεν πρέπει να πραγματοποιηθεί αμέσως, δεδομένου ότι οι εμπλεκόμενες πλευρές χρειάζονται χρόνο για να προετοιμαστούν. Τώρα, όμως, χρειαζόμαστε το θάρρος και την αποφασιστικότητα να εκμεταλλευτούμε την ευκαιρία αυτή για να προσφέρουμε πραγματική βιώσιμη ειρήνη στην περιοχή.
Pasqualina Napoletano (PSE ). –
Το πρώτο αυτό αποτέλεσμα ήταν καρπός μιας ευρωπαϊκής πρωτοβουλίας σε στενή συνεργασία με τα Ηνωμένα Έθνη. Επιτρέψτε μου να επισημάνω τον ενεργό ρόλο που διαδραμάτισε η χώρα μου, η Ιταλία, αλλά και η φινλανδική Προεδρία και η Γαλλία, η οποία θα ηγηθεί της UNIFIL σε αυτήν τη φάση.
Philippe Morillon (ALDE ).
Αυτό το δίδαγμα το μάθαμε με δραματικό τρόπο στα Βαλκάνια. Δεν πρέπει ποτέ να το ξεχάσουμε. Δεν πρέπει να ξεχάσουμε επίσης ποτέ αυτό που προσμένουν όλοι όσοι εργάζονται για την ειρήνη στον Λίβανο, όπως και σε ολόκληρη τη Μέση Ανατολή: δεν είναι ο ΟΗΕ, που είναι παρών για υπερβολικά μακρύ διάστημα και καταδικασμένος στην αδυναμία για υπερβολικά μεγάλο διάστημα, δεν είναι μόνη της η Γαλλία, δεν είναι η Ιταλία, είναι η Ευρωπαϊκή Ένωση. Το διατυπώσατε πολύ σωστά, κύριε Tuomioja. Κομίζω τη μαρτυρία μου, ως προς αυτό, για την αποτελεσματικότητα της δράσης την οποία ανέλαβε εδώ και εβδομάδες στη Λαϊκή Δημοκρατία του Κονγκό η ευρωπαϊκή δύναμη που αναπτύχθηκε συμπληρωματικά προς τη δράση του ΟΗΕ. Χωρίς την παρουσία της, νομίζω πως μπορώ να πω ότι –το γνωρίζετε, κυρία Επίτροπε– η Κινσάσα σήμερα θα σπαρασσόταν.
Έτσι, αν δεν είμαστε απλώς αναποφάσιστοι, γιατί, για παράδειγμα, να μην αναπτύξουμε αμέσως έναν ευρωπαϊκό στόλο στα ανοικτά των λιβανικών ακτών; Η ύπαρξη της Ευρωπαϊκής Ναυτικής Δύναμης (Euromarfor) θα μας παρείχε τα μέσα. Όχι, κύριε Cohn-Bendit, δεν κάνετε παιδιάστικα όνειρα· ειδάλλως, εγώ είμαι περισσότερο παιδί και πιο ονειροπόλος από σας. 
David Hammerstein Mintz (Verts/ALE ). –
Χαιρετίζουμε τη θέση της Επιτροπής και του Συμβουλίου σχετικά με την παλαιστινιακή κυβέρνηση εθνικής ενότητας και τη ρεαλιστική της αντίδραση και ταυτόχρονα ανησυχούμε για αυτό που συμβαίνει στην περιοχή: τη διατήρηση των ισραηλινών εποικισμών στη Δυτική Όχθη και την προχθεσινή ανακοίνωση ότι 700 νέα σπίτια πρόκειται να χτιστούν σε αυτά τα εδάφη, γεγονός που αντίκειται στον οδικό χάρτη. 
Miguel Portas (GUE/NGL ).
   – Καλώς ήρθατε στην πραγματικότητα! Αν υπήρξε μεταστροφή στη θέση της Ευρώπης, αυτό οφείλεται στο γεγονός ότι ένας λαός κατάφερε να αντισταθεί. Εκφράζω τον σεβασμό και τον θαυμασμό μου για τον λαό του Λιβάνου. Το ψήφισμα 1701 εγκρίθηκε πολύ αργά και δεν κάνει διάκριση μεταξύ επιτιθέμενου και θύματος, παρότι πέτυχε όντως την κατάπαυση του πυρός και προσφέρει μια ευκαιρία ειρήνευσης. Η αποστολή των Ηνωμένων Εθνών είναι απλούστατα η καλύτερη λύση. Πρέπει να υποστηριχθεί η ανοικοδόμηση, να εμποδιστεί η επανέναρξη του πολέμου και να δοθεί επαρκής χρόνος για διάλογο μεταξύ των Λιβανέζων, διότι αυτός είναι ο μόνος τρόπος επίλυσης των προβλημάτων που άπτονται της άμυνας της χώρας.
Brian Crowley (UEN ).
Κυρία Επίτροπε, κύριε Προεδρεύων του Συμβουλίου, είναι καιρός να φανούμε τολμηροί. Είναι καιρός να σχεδιάσουμε εκ νέου τα επόμενα βήματα και να στραφούμε πάλι στον οδικό χάρτη, να τον ενισχύσουμε και να τον ανανεώσουμε ώστε να ανταποκρίνεται στις ανάγκες του 21ου αιώνα. 
Paul Marie Coûteaux (IND/DEM ).
   – Κύριε Πρόεδρε, αφού επανήλθε στην αίθουσα, θα συγχαρώ τον κ. Cohn-Bendit για τη συναισθηματικά φορτισμένη παρέμβασή του, που την ακούσαμε προ ολίγου. Συμφωνώ μαζί του σε όλα σχεδόν τα σημεία και σε κάθε περίπτωση, επί της ουσίας, με κίνδυνο να τον εκπλήξω και να τον λυπήσω. Είναι πασίδηλο: δεν υπάρχει άλλη λύση πλην της πολιτικής λύσης. Και αυτή η πολιτική λύση είναι δυνατή ανεξάρτητα από τις απογοητεύσεις των μεν και των δε και τις απογοητεύσεις των εξτρεμιστών των δύο στρατοπέδων. Υπάρχει απογοήτευση στην τρέχουσα ισραηλινή πολιτική και πρέπει να προστατεύσουμε το κράτος του Ισραήλ από τον ίδιο του τον εαυτό. Πιστεύω ότι αυτή η πολιτική «επίδειξης δύναμης» που ακολουθεί το Ισραήλ είναι μια πολιτική μηδενικού αθροίσματος, που μακροπρόθεσμα θέτει σε κίνδυνο την ύπαρξή του και που προβληματίζει όλους αυτούς που νοιάζονται για την ασφάλειά του, όπως συμβαίνει με εμάς.
Απλώς, διαφοροποιούμαστε σε δύο σημεία: όχι, δεν είναι η Ευρώπη αυτή που θα επιβάλει αυτή την πολιτική λύση, δεδομένου ότι η βούλησή της δεν είναι ομόφωνη χρειάστηκαν τρεις εβδομάδες από την έναρξη των βομβαρδισμών –το γνωρίζετε, κύριε Cohn-Bendit– μέχρι να συνεδριάσουν οι Υπουργοί Εξωτερικών, και αυτό για να διαπιστώσουν τις διαφωνίες τους. Ας πάψουμε να ονειρευόμαστε μια πολιτική που να βασίζεται σε έναν ακόμη ευρωπαϊκό στρατό, σε ένα ευρωπαϊκό ναυτικό, ή κι εγώ δεν ξέρω τι άλλο. Δεν συμφωνούμε πολιτικά δεν θα υπάρξει, λοιπόν, καμιά πραγματικά ευρωπαϊκή πολιτική επιλογή, για όσο τουλάχιστον ακολουθούμε την πολιτική της Ουάσιγκτον –και αυτό είναι το άλλο σημείο στο οποίο διαφοροποιούμαι από εσάς– η οποία κατά βάση συνίσταται στην ενθάρρυνση των άκρων των δύο στρατοπέδων και στην καταστροφή της γεωπολιτικής ισορροπίας στην περιοχή. Καταστρέφοντας το Ιράκ, στιγματίζοντας τη Συρία, εξαναγκάζοντας τη Συρία να αποσυρθεί από τον Λίβανο, πράγμα που τον καθιστά ευάλωτο –οι ίδιοι οι Χριστιανοί το αντιλαμβάνονται, ακόμη και ο κ. 
Aoun– δημιουργήσαμε τις συνθήκες για την έλλειψη ισορροπίας και δρέπουμε σήμερα τους καρπούς αυτής της ανισορροπίας, που είναι ο πόλεμος, που είναι το επιχείρημα που προσφέρεται στα άκρα των δύο στρατοπέδων, θα έλεγα μάλιστα και στον επικυρίαρχο και στον κυριαρχούμενο.
Bruno Gollnisch (NI ).
Ο κ. Tuomioja μας είπε ότι οι συναντήσεις των ευρωπαίων υπουργών διεξήχθησαν σε εγκάρδια ατμόσφαιρα οποία ανακούφιση! Αυτές όμως οι εγκάρδιες συναντήσεις δεν εμπόδισαν την καταστροφή του Λιβάνου.
João de Deus Pinheiro (PPE-DE ).
Hannes Swoboda (PSE ). –
Επιτρέψτε μου να επαναλάβω εδώ την άποψη που εξέφρασε ο Gideon Levy της ισραηλινής εφημερίδας , που είπε όπως λένε σήμερα και πολλοί άλλοι Ισραηλινοί: «Το καρκίνωμα που μας απειλεί περισσότερο από κάθε τρομοκρατία είναι η κατοχή μιας ξένης χώρας και του λαού της». Ως εκ τούτου, είχατε δίκιο, κύριε Προεδρεύων του Συμβουλίου, διασαφηνίζοντας τις τελευταίες ημέρες και μήνες ότι πρέπει να οδηγήσουμε τις διαπραγματεύσεις μέχρι το σημείο όπου θα είναι μακροπρόθεσμα εξασφαλισμένη η ασφάλεια του Ισραήλ. Όπως έδειξε ο τελευταίος πόλεμος στον Λίβανο, αυτό που επιδιώκουμε δεν πρόκειται να επιτευχθεί ούτε με τον πόλεμο και τη βία –που δεν φέρνει παρά νέα βία– ούτε με μονομερή αποχώρηση, ιδίως σε περίπτωση που δεν συνοδεύεται από μία εγγύηση από τις ένοπλες δυνάμεις ή από μία ειρηνευτική πολιτική για το ότι δεν θα υπάρξουν νέες θηριωδίες.
Η διεξαγωγή διαπραγματεύσεων σημαίνει διεξαγωγή διαλόγου και όταν οι άνθρωποι διεξάγουν διάλογο, πρέπει να υπάρχει αμοιβαία αναγνώριση. Έτσι, δεν θα πρέπει να συζητάμε πάρα πολύ για προϋποθέσεις, ειδικά όταν είναι μονόπλευρες. Ζητάμε δικαιολογημένα από τη Χαμάς να αναγνωρίσει το Ισραήλ με τα σύνορα του 1967, τότε όμως πρέπει επίσης να ζητήσουμε να αποδεχθεί και το Ισραήλ τα σύνορα αυτά ή να τους πούμε εξαρχής πως πρέπει να καθίσουν να συζητήσουν γι’ αυτό με αφετηρία το αντίστοιχο ψήφισμα του ΟΗΕ, και μετά μπορούμε να συζητήσουμε για διορθώσεις κλπ. Επομένως, δεν μπορεί να υπάρξει παρά μόνο μία ειρηνευτική διαδικασία – αυτή που θα βασίζεται στις διαπραγματεύσεις.
Alexander Lambsdorff (ALDE ). –
Είναι καιρός να συναρμολογήσουμε το παζλ γιατί οι άνθρωποι υποφέρουν από τη βία. Χαίρομαι πολύ, κύριε Schulz, διότι επαναλάβατε την ιδέα του FDP για μία Διάσκεψη για την Ασφάλεια και τη Συνεργασία στην Ευρώπη, όπως είχε ήδη κάνει ο Kurt Beck. Έχετε την υποστήριξή μας γι’ αυτό και θα ήταν καλό αν μπορούσε να πραγματοποιηθεί. Ο Hans-Dietrich Genscher θα χαρεί γι’ αυτό.
Πολλά κράτη μέλη συμμετέχουν στην UNIFIL, την Προσωρινή Δύναμη των Ηνωμένων Εθνών στο Λίβανο, και οι ευρωπαϊκές μονάδες αποτελούν το στήριγμα της δύναμης αυτής. Δυστυχώς, όμως, είναι εθνικές κι όχι πραγματικά ευρωπαϊκές μονάδες. Αυτό δεν είναι καλό γιατί εμείς οι Φιλελεύθεροι μοιραζόμαστε αυτό το όραμα μιας Ευρωπαϊκής Πολιτικής Ασφάλειας και Άμυνας που παρουσίασε εδώ με τόση ευγλωττία ο κ. Cohn-Bendit. Θα ήθελα πάντως να πω το εξής, αγαπητέ κύριε Cohn-Bendit: θεωρώ αξιοπρόσεκτο για ένα κόμμα που για πολύ καιρό ήθελε τη διάλυση του γερμανικού στρατού και την αποχώρηση από το ΝΑΤΟ το ότι επιτίθεστε τώρα στον καημένο τον Graham Watson μόνο και μόνο επειδή το FDP υιοθέτησε μετά από μακρά συζήτηση μία καλά τεκμηριωμένη θέση για το ζήτημα αυτό και για μια φορά δεν είναι υπέρ αυτής. Στη θέση σας θα ήμουν λίγο πιο προσεκτικός.
Αν είχαμε ακολουθήσει παλιότερα τη δική σας πολιτική ασφαλείας, ο κ. Onyskiewicz δεν θα ήταν τώρα πρόεδρος του Σώματος. Όπως είναι σαφές ότι είμαστε ευγνώμονες στους στρατιώτες που θα εκτελέσουν το καθήκον τους στη δύσκολη αυτή περιοχή, έτσι είναι επίσης σαφές ότι εμείς πρέπει, ως πολιτικοί, να δημιουργήσουμε επιτέλους μία Κοινή Εξωτερική Πολιτική και Πολιτική Ασφαλείας που θα αποδειχθεί ότι είναι αντάξια αυτού του ονόματος όταν τα πράγματα γίνουν πραγματικά σοβαρά. Έγινε ήδη αναφορά στις δυσκολίες στο Συμβούλιο. Πρέπει να επεξεργαστούμε τις υφιστάμενες δομές, χρειαζόμαστε μια πραγματικά κοινή διαδικασία λήψης αποφάσεων, με δυο λόγια, χρειαζόμαστε ένα μεγάλο βήμα προόδου, προς την κατεύθυνση της Κοινής Εξωτερικής Πολιτικής και Πολιτικής Ασφαλείας. Γι’ αυτόν τον σκοπό πρέπει να εργαστούμε. Αυτό είναι ευθύνη της Ευρώπης και πρέπει να την αναλάβει η Ευρώπη.
Caroline Lucas (Verts/ALE ).
   – Κύριε Πρόεδρε, όπως είναι φυσικό, η προσοχή έχει στραφεί στη σφαγή στον Λίβανο. Εντούτοις, δεν πρέπει να επιτρέψουμε να λησμονήσει ο κόσμος τα εγκλήματα που διαπράττονται στη Γάζα, η οποία έχει ουσιαστικά μετατραπεί σε φυλακή για τους Παλαιστινίους. Δεν πρέπει να λησμονούμε ότι, από τα τέλη Ιουνίου, έχουν σκοτωθεί περισσότεροι από 200 Παλαιστίνιοι – μεταξύ των οποίων τουλάχιστον 44 παιδιά. Δεν πρέπει να λησμονούμε ότι χιλιάδες έχουν εξαναγκαστεί να εγκαταλείψουν τις εστίες τους. Δεν πρέπει να λησμονούμε, όταν μιλάμε για ισραηλινούς κρατούμενους, οι οποίοι πρέπει ασφαλώς να απελευθερωθούν, ότι υπάρχουν επίσης 9 000 Παλαιστίνιοι οι οποίοι κρατούνται ακόμα και σήμερα σε ισραηλινές φυλακές – μάλιστα, περισσότεροι από τους μισούς κρατούνται χωρίς δίκη. Δεν πρέπει, τέλος, να λησμονούμε ότι εκλεγμένοι βουλευτές της Χαμάς εξακολουθούν να τελούν υπό κράτηση. Είναι σαφές ότι δεν είναι δυνατόν να επιτευχθεί μακροπρόθεσμη ειρήνη στη Μέση Ανατολή αν δεν τερματιστεί η κατοχή της Παλαιστίνης από το Ισραήλ.
Φρονώ ότι είναι επιτέλους καιρός να λάβουμε υπόψη τη σύσταση των επικεφαλής της αποστολής της ΕΕ στην Ιερουσαλήμ και να ζητήσουμε την αναστολή της συμφωνίας σύνδεσης ΕΕ-Ισραήλ λόγω παραβιάσεων των ανθρωπίνων δικαιωμάτων, όπως προβλέπεται στο άρθρο 2 της εν λόγω συμφωνίας. Αν εμείς οι ίδιοι, στην ΕΕ, δεν αντιμετωπίζουμε με σοβαρότητα τους εαυτούς μας και τις συμφωνίες μας, δεν μπορεί να μας εκπλήσσει το γεγονός ότι δεν μας αντιμετωπίζουν και οι άλλοι με σοβαρότητα.
Αδάμος Αδάμου (GUE/NGL ). –
Το μακελειό στην περιοχή θα σταματήσει μόνον αν η πολιτική της βίας των ισχυρών αντικατασταθεί από το δίκαιο ειρηνικό διάλογο με τον πλήρη σεβασμό της εδαφικής ακεραιότητας και κυριαρχίας των κρατών, ειδικά στην Παλαιστίνη, και ειδικότερα στη Γάζα, όπου το 70% του λαού πεινά και υποφέρει.
Ģirts Valdis Kristovskis (UEN ). –
Gerard Batten (IND/DEM ).
Οι Παλαιστίνιοι εξέλεξαν μια τρομοκρατική κυβέρνηση υπό την ηγεσία της Χαμάς, ενώ οι Λιβανέζοι έχουν στην κυβέρνησή τους δύο τρομοκράτες της Χεζμπολάχ. Οι αποφάσεις αυτές έχουν επιπτώσεις για τους Παλαιστινίους και τους Λιβανέζους, όπως διαπιστώσαμε. Πώς αντιδρά η Ευρωπαϊκή Ένωση σε αυτή την κατάσταση; Στέλνοντας στους πρωταγωνιστές περισσότερα χρήματα: μέχρι στιγμής, 435 εκατ. ευρώ για το τρέχον έτος στους Παλαιστινίους και 42 εκατ. ευρώ στον Λίβανο.
Mario Borghezio (NI ). –
Θα πρέπει ασφαλώς να αναγνωρίσουμε στη Γαλλία ότι έθεσε αμέσως επί τάπητος το σημαντικότερο ζήτημα ζητώντας να συμπεριληφθεί στην εντολή του ΟΗΕ το εμπάργκο εισαγωγής όπλων στον Λίβανο από όλες τις όμορες χώρες, και προπαντός από τη Συρία. Ωστόσο, παρά την τοποθέτηση της Επιτρόπου Ferrero-Waldner, στην οποία πρέπει να αναγνωρίσουμε ότι αναφέρθηκε με σαφήνεια στην ανάγκη και στο δικαίωμα του Λιβάνου να ανακτήσει την ανεξαρτησία του και να απαλλαγεί από την εξάρτηση της Συρίας, οφείλουμε να ασκήσουμε κριτική στο γεγονός ότι οι θέσεις για παρόμοια θεμελιώδη ζητήματα δεν είναι σαφείς.
Η Ευρώπη θέλει να μάθει ποιος είναι ο στόχος αυτής της αποστολής, ποια είναι τα καθήκοντα και ποια μέσα θα έχουμε στη διάθεσή μας. Εάν, επί παραδείγματι, κάποιος μας έλεγε ότι ο αφοπλισμός της Χεζμπολάχ σημαίνει την ενσωμάτωση αυτών των ιδεολόγων ανταρτών στον λιβανικό στρατό, θα απαντούσαμε ότι δεν αποτελεί τη λύση του προβλήματος και προπαντός δεν συμπίπτει με τους στόχους που πρέπει να επιδιώξει η Ευρώπη και μαζί της τα κράτη μέλη που θα συμμετάσχουν στην αποστολή UNIFIL.
Elmar Brok (PPE-DE ). –
Επιστρέφοντας στο προκείμενο: εδώ ασχολούμαστε με μία αντιπαράθεση που ασφαλώς πρέπει να τη δούμε σε συνάρτηση με την ευρύτερη κρίση στη Μέση Ανατολή. Εγώ μπορώ να διακρίνω ότι υπάρχει σύγκρουση μεταξύ Παλαιστινίων και Ισραηλινών, όμως η Χεζμπολάχ δεν είναι η πλευρά που πλήττεται και τα αγροκτήματα στη Sheba είναι απλά μια πρόφαση. Εδώ πρόκειται για μία ομάδα που δεν έχει άμεση σχέση με την κρίση, υποδαυλίζεται και υποστηρίζεται από το Ιράν και τη Συρία και προβαίνει σε επιθέσεις με σκοπό να καταστρέψει το κράτος του Ισραήλ. Αν θέλουμε να επιτύχουμε μία δίκαιη εκτίμηση της κατάστασης, πρέπει να μας είναι σαφές ότι έτσι ξεκίνησε αυτή η υπόθεση.
Φυσικά, μπορεί κανείς να συζητήσει το κατά πόσον η αντίδραση του Ισραήλ στην παρούσα κατάσταση ήταν υπερβολική. Εγώ θεωρώ πως ήταν, αλλά κατά τη γνώμη μου δεν πρέπει να ξεχνάμε την αρχική κατάσταση. Για τον λόγο αυτόν πρέπει τώρα η Συρία και το Ιράν να δώσουν σαφείς υποσχέσεις ότι δεν πρόκειται να προμηθεύσουν άλλα όπλα. Πρέπει να καταστεί σαφές ότι η Χεζμπολάχ αντιδρούσε μέχρι τώρα στο ψήφισμα 1559 και ότι οι πολιτοφυλακές δεν πρέπει να έχουν όπλα. Η ανεξαρτησία του Λιβάνου μπορεί να επιτευχθεί μόνον εάν η κυβέρνηση έχει το μονοπώλιο της χρήσης βίας στη χώρα της και εάν η Χεζμπολάχ δεν έχει το δικαίωμα να έχει όπλα.
Αυτή η δύναμη, η UNIFIL, πρέπει να έχει περισσότερες δυνατότητες για να επιτύχει καλύτερα αποτελέσματα προκειμένου να μην υποβαθμιστούν 15 000 άντρες σε βωβά πρόσωπα όπως συνέβαινε μέχρι σήμερα σε 2 000 στρατιώτες, οι οποίοι έβλεπαν βέβαια πού έκρυβαν τα όπλα αλλά δεν μπορούσαν να κάνουν κάτι για να εμποδίσουν αυτήν την κατάσταση. Είναι σαφές ότι αυτό πρέπει να γίνει σε συνεργασία με την κυβέρνηση του Λιβάνου, πρέπει όμως να δούμε ξεκάθαρα αυτήν την κατάσταση.
Ως εκ τούτου, πρέπει να ζητήσουμε πραγματικά –και όχι χρησιμοποιώντας διατυπώσεις που εκφράζουν έναν επιφανειακό συμβιβασμό– την εφαρμογή των ψηφισμάτων 1701 και 1559. Αυτό είναι αναμφίβολα το σημαντικό θέμα αν θέλουμε να αποκαταστήσουμε την ειρήνη σε μια σημαντική περιοχή, μια ειρήνη που θα μας προσφέρει βελτιωμένες δυνατότητες αντιμετώπισης των πραγματικών προβλημάτων που σχετίζονται με την κρίση στη Μέση Ανατολή.
Véronique De Keyser (PSE ).
   – Κύριε Πρόεδρε, κύριε Tuomioja, κυρία Ferrero-Waldner, υπήρξαμε μάρτυρες, φέτος το καλοκαίρι, ενός τραγικού σεναρίου, που κατέληξε σε λουτρό αίματος. Περισσότεροι από 1 000 Λιβανέζοι σκοτώθηκαν, στην πλειονότητά τους άμαχοι, ένα εκατομμύριο είναι πρόσφυγες, η χώρα καταστράφηκε εντελώς, οι υποδομές μετατράπηκαν σε ερείπια, η θάλασσα ρυπάνθηκε, η γεωργία δηλητηριάστηκε και ενδεχομένως όπλα που είναι απαγορευμένα συνεχίζουν να σκοτώνουν και σήμερα. Αυτό σημαίνει καταστροφή για τον Λίβανο και πολλά τραύματα για το Ισραήλ, όπου οι καταστροφές ήταν, ευτυχώς, λιγότερες.
Εδώ, η σύγκρουση έχει βαθιές ρίζες. Βρίσκονται στην Παλαιστίνη, που εξακολουθεί να τελεί υπό κατοχή, πάντα εν αναμονή ενός κράτους, το ήμισυ των μελών της κυβέρνησης και του δημοκρατικά εκλεγμένου νομοθετικού σώματος του οποίου είναι στη φυλακή. Και εκεί απαιτείται κατάπαυση του πυρός, και εκεί απαιτείται ειρηνευτική δύναμη. Και όσο οι Λιβανέζοι πέθαιναν μπροστά σχεδόν στις κάμερες, 250 Παλαιστίνιοι έχαναν πολύ διακριτικά τη ζωή τους στα Κατεχόμενα.
Επιθυμούμε πραγματικά μια διεθνή ειρηνευτική διάσκεψη. Αυτή είναι η ευρωπαϊκή απάντηση στην καταστροφική αντίληψη της αμερικανικής εποικοδομητικής ανισορροπίας, και εξάλλου αυτή είναι η μόνη δυνατή λύση. Σήμερα είμαστε ανακουφισμένοι, όμως έχουμε γυρίσει σελίδα. Βεβαίως, η Ευρώπη θα συμβάλει στην ανοικοδόμηση του Λιβάνου, υποστήριξα όμως στην Ομάδα μου, κύριε Gollnisch, αυτό που επιθυμείτε, την έννοια δηλαδή της καταβολής του κόστους από τον καταστροφέα, όχι επειδή πρέπει να περάσουμε από το ταμείο, αλλά επειδή αυτό αποτελεί στάση δικαιοσύνης και ευθύνης και επειδή, χωρίς δικαιοσύνη και χωρίς ανάληψη ευθυνών, δεν θα υπάρξει ειρήνη στη Μέση Ανατολή.
Frédérique Ries (ALDE ).
Θα ήθελα να απαντήσω φιλικά στον κ. Cohn-Bendit, ο οποίος μας ρωτούσε προ ολίγου ποιος, πριν από ένα έτος, ασχολιόταν με αυτά τα ζητήματα. Εμείς, κύριε Cohn-Bendit –εγώ προσωπικά και άλλοι συνάδελφοι– επικαλεστήκαμε το ψήφισμα 1559 τον Μάρτιο του 2005. Εμείς, σε συνεδρίαση της Ολομέλειας του Ευρωπαϊκού Κοινοβουλίου, επικαλεστήκαμε και ψηφίσαμε –και παραθέτω από μνήμης, αφού δεν έχω πια εδώ το κείμενο– «τις αδιαμφισβήτητες αποδείξεις τρομοκρατικών πράξεων». Ζητήσαμε και υπερψηφίσαμε τον αφοπλισμό της Χεζμπολάχ και ζητήσαμε επίσης από το Συμβούλιο να ενεργήσει ανάλογα. Το πράξαμε αυτό.
Αφού υπενθύμισα αυτά, καταλαβαίνω καλά εκείνους που, σήμερα, επικαλούνται ενώπιον του Σώματος την ανάγκη να ξεκινήσουμε διάλογο και να προσφύγουμε εκ νέου στη διπλωματία· θέτω όμως το ερώτημα: με ποιον τρόπο να επιβάλουμε στον σεΐχη Νασράλα τα ψηφίσματα 1559 και 1701, όταν ο ίδιος επανειλημμένα, ακόμη και εχθές, στον λιβανέζικο Τύπο, απορρίπτει όλες τις εκκλήσεις για αφοπλισμό; Επανέρχομαι σε αυτό που έλεγε η κ. Επίτροπος: η Ευρώπη όσο ποτέ άλλοτε βρίσκεται μπροστά σε ένα σταυροδρόμι για να βρει νέους δρόμους και να αποφύγει την επανάληψη των λαθών του παρελθόντος, που θα αποδειχθεί απολύτως τραγική. 
Johannes Voggenhuber (Verts/ALE ). –
   Κύριε Πρόεδρε, για μια στιγμή αισθάνθηκα απελευθερωμένος όταν ο αξιότιμος συνάδελφός μας κ. Watson είπε πως πρέπει να κοιτάμε μπροστά κι όχι πίσω. Όμως οι άνθρωποι που σκοτώθηκαν τόσο σκληρά και παράλογα σε αυτόν τον σκληρό και παράλογο πόλεμο μας υποχρεώνουν να θέσουμε το ερώτημα αν ήταν δυνατό να αποφευχθεί αυτός ο πόλεμος, και αυτή είναι μια ερώτηση στην οποία πρέπει να απαντήσει και η Ευρώπη.
Τον Μάρτιο του 2005, το Σώμα ενέκρινε ψήφισμα που καταδίκαζε τις τρομοκρατικές ενέργειες της Χεζμπολάχ και ζητούσε από το Συμβούλιο να λάβει μέτρα για την αντιμετώπισή τους. Τέτοια μέτρα δεν ελήφθησαν ποτέ και το Συμβούλιο δεν ικανοποίησε το αίτημα αυτό. Όσον αφορά το ψήφισμα του ΟΗΕ για τον αφοπλισμό, ποτέ δεν υπήρξε πρωτοβουλία από την πλευρά της Ευρωπαϊκής Ένωσης για να εξασφαλιστεί η εφαρμογή του. Αντίθετα, η Χεζμπολάχ εξοπλιζόταν μαζικά για πολλά χρόνια. Δεν το γνώριζαν αυτό οι μυστικές υπηρεσίες μας; Δεν είχαμε προσέξει ότι η Χεζμπολάχ δημιουργούσε εκατοντάδες βάσεις πυραύλων κρυμμένες σε αστικές περιοχές; Τίποτα δεν έγινε γι’ αυτό.
Vittorio Agnoletto (GUE/NGL ). –
Για τον λόγο αυτόν, η Ιταλία και οι άλλες χώρες που συμμετέχουν στην αποστολή της UNIFIL είναι αναγκαίο να αναστείλουν αμέσως κάθε συμφωνία στρατιωτικής βοήθειας προς το Ισραήλ, όπως εκείνη που υπέγραψε για παράδειγμα η Ιταλία πριν από δύο χρόνια. Εάν ο στόχος είναι μια βιώσιμη ειρήνη, δεν αρκούν τα στρατεύματα και ζητώ από την Ευρωπαϊκή Ένωση να οργανώσει την παρουσία και πολιτικών ειρηνευτικών σωμάτων στα σύνορα μεταξύ Ισραήλ και Λιβάνου με διαφορετική εντολή και διοίκηση από εκείνες της στρατιωτικής αποστολής.
Hélène Goudin (IND/DEM ). –
James Hugh Allister (NI ).
Tokia Saïfi (PPE-DE ).
Όταν συνήλθε στις 24 Αυγούστου στις Βρυξέλλες, το Γραφείο της Ευρωμεσογειακής Κοινοβουλευτικής Συνέλευσης (EMPA), κυρίαρχου σώματος το οποίο συναποτελείται από τους βουλευτές του ΕΚ, τους εθνικούς βουλευτές των είκοσι πέντε κρατών μελών και τους βουλευτές των δέκα χωρών της Μεσογείου, αποφάσισε να αποστείλει αντιπροσωπεία στον Λίβανο, στο Ισραήλ και στην Παλαιστίνη. Ως πρόεδρος της Πολιτικής Επιτροπής αυτής της Συνέλευσης, θα είμαι επικεφαλής αυτής της αντιπροσωπείας από τις 18 Σεπτεμβρίου, με αποστολή τη μελέτη των προϋποθέσεων που απαιτούνται για την επανάληψη του πολιτικού διαλόγου. Μέσω αυτής της αντιπροσωπείας, που συνδέει τις δύο όχθες της Μεσογείου, θέλουμε να θέσουμε από κοινού τις βάσεις για ένα νέο στάδιο μιας πραγματικής ευρωμεσογειακής εταιρικής σχέσης, στην οποία η Ευρώπη καλείται να διαδραματίσει ουσιώδη ρόλο.
Κύριε Tuomioja, κυρία Ferrero-Waldner, ήγγικεν η ώρα. 
Carlos Carnero González (PSE ). –
Ωστόσο, μας προσφέρεται μια ευκαιρία: μια ευκαιρία που ακολουθεί έναν άγριο πόλεμο. Η Ιταλία, η Γαλλία, η Ισπανία και άλλες χώρες της Ένωσης έχουν δεσμευτεί να συμμετάσχουν σε μια ενισχυμένη UNIFIL, το κύριο καθήκον της οποίας θα είναι να διασφαλίσει τη συμμόρφωση με το ψήφισμα 1701 του Συμβουλίου Ασφαλείας των Ηνωμένων Εθνών.
Η Ευρωμεσογειακή Κοινοβουλευτική Συνέλευση είναι μέρος αυτής της διαδικασίας. Θα είναι τιμή μου να συμμετάσχω στην αντιπροσωπεία που θα σταλεί στην περιοχή, υπό την ηγεσία της κ. Saïfi. Αυτό είναι ένα επίτευγμα που πρέπει να επισημάνουμε. Πρέπει να υπερασπιστούμε τη δημοκρατία στον Λίβανο και πρέπει επίσης να καταφέρουμε να προωθήσουμε μια νέα διεθνή διάσκεψη βασισμένη στο πνεύμα της επιτυχημένης Διάσκεψης της Μαδρίτης. 
Elizabeth Lynne (ALDE ).
   – Κύριε Πρόεδρε, η αδυναμία του Συμβουλίου των Υπουργών να απαιτήσει την άμεση κατάπαυση του πυρός είχε ως αποτέλεσμα να μένουμε άπραγοι ενώ καταστρέφονταν οι υποδομές του Λιβάνου και οδήγησε στον θάνατο περισσοτέρων από 1 000 αμάχων τόσο στον Λίβανο όσο και στο Ισραήλ, για να μην αναφερθούμε στις βόμβες διασποράς, οι οποίες θα προκαλέσουν ακόμη περισσότερους θανάτους.
Angelika Beer (Verts/ALE ). –
Bogdan Klich (PPE-DE )
   – Κύριε Πρόεδρε, η ευρωπαϊκή κοινή γνώμη αντέδρασε με ικανοποίηση στην ταχεία και μη γραφειοκρατική αντίδραση της ΕΕ στα γεγονότα του Λιβάνου. Η αποστολή επτά χιλιάδων στρατιωτών στον Λίβανο, οι οποίοι έσωσαν την αποστολή UNIFIL, ήταν απόφαση του Συμβουλίου. Ομοίως, η ανθρωπιστική βοήθεια που παρείχε η Επιτροπή διέσωσε επίσης την εικόνα μας σε αυτή τη χώρα. Οι ενέργειες αυτές θα μας προσφέρουν την ευκαιρία να διαδραματίσουμε σοβαρό ρόλο στη Μέση Ανατολή, αντί να στεκόμαστε στο περιθώριο, όπως συνέβη κατά την κρίση στο Ιράκ.
Για να μπορέσει να επιτευχθεί αυτό βραχυπρόθεσμα, το σημαντικότερο είναι κατά τη γνώμη μου να προετοιμαστούμε και να ηγηθούμε αποτελεσματικά της αποστολής UNIFIL. Μέχρι πρότινος, η εν λόγω αποστολή δεν ήταν δύσκολη και η εντολή των στρατευμάτων ήταν περιορισμένη. Τώρα, όμως, πρέπει να επεκταθεί σημαντικά, γεγονός που σημαίνει ότι θα γίνει πιο επικίνδυνη, κυρίως για τα χερσαία στρατεύματά μας. Καθήκοντα όπως η απομόνωση των τρομοκρατών της Χεζμπολάχ από τις πηγές εξοπλισμού τους ή ο αφοπλισμός της ομάδας δημιουργούν σοβαρούς κινδύνους για τις δυνάμεις μας.
Jo Leinen (PSE ). –
Είναι πολύ ωραίο να ακούμε την κ. Ferrero-Waldner να λέει πως η ΕΕ είναι έτοιμη να προσφέρει άμεσα ανθρωπιστική και πρακτική βοήθεια. Οι αρμοδιότητες, οι μηχανισμοί και οι μέθοδοι γι’ αυτό είναι σαφείς. Όμως προκειμένου για την πολιτική και στρατιωτική βοήθεια, τίποτα δεν είναι σαφές. Εδώ υπάρχει ένα μεγάλο κενό, μία μεγάλη αδυναμία, και ο συντονισμός διήρκεσε πάρα πολύ. Θα ήθελα επίσης να πω ότι αυτή η κρίση έδειξε ξεκάθαρα γι’ άλλη μια φορά ποιο είναι το τίμημα για το ότι δεν έχουμε σύνταγμα. Χρειαζόμαστε νέα μέσα, έναν Πρόεδρο του Συμβουλίου που θα μπορεί να προβάλλει απαιτήσεις από τους αρχηγούς κρατών και κυβερνήσεων, έναν ευρωπαίο Υπουργό Εξωτερικών που θα μπορεί να χρησιμοποιήσει αυτό το επιχειρησιακό επίπεδο, μία Ευρωπαϊκή Υπηρεσία Εξωτερικής Δράσης που θα μπορεί να συγκεντρώνει πληροφορίες επί τόπου και μια ομάδα κρατών μελών που θα μπορεί να ενεργεί εξ ονόματος της ΕΕ μέσω της ενισχυμένης συνεργασίας.
Ignasi Guardans Cambó (ALDE ). –
Επομένως έχουμε την ιστορική υποχρέωση να εκμεταλλευτούμε στο έπακρο αυτή τη στιγμή, χρησιμοποιώντας τα μέσα που διαθέτουμε, αν και είναι αλήθεια ότι δεν διαθέτουμε όλα τα μέσα που θα έπρεπε να διαθέτουμε. Είναι ώρα για πολιτική, ώρα να επιστρατεύσουμε όλο το βάρος και το ηθικό κύρος της Ευρωπαϊκής Ένωσης για την αναζήτηση μιας λύσης που θα εγγυάται την ασφάλεια του Ισραήλ χωρίς να χρειάζεται οι γείτονές του να πληρώνουν με τις ζωές και την ελευθερία τους. Είναι ώρα για ευρωπαϊκή ενότητα προκειμένου να απαιτήσουμε το τέλος της κατοχής, προκειμένου να υποστηρίξουμε την εξουσία των Ηνωμένων Εθνών και επί του κράτους του Ισραήλ, το οποίο, παρεμπιπτόντως, οφείλει την ύπαρξή του στα Ηνωμένα Έθνη. Είναι ώρα για ενωμένη πολιτική δράση στο πλαίσιο της UNIFIL, η νομιμότητα και το πολιτικό κύρος της οποίας θα αυξηθούν αν γίνει πραγματικά ευρωπαϊκή, και υπάρχουν τα μέσα για να συμβεί αυτό, χωρίς την ανάγκη ενός Συντάγματος.
Ρόδη Κράτσα-Τσαγκαροπούλου (PPE-DE ). –
Και αυτό μας αφορά ιδιαίτερα ως Ευρωπαίους αφού οι οικονομικές, οι πολιτικές ή οι οικολογικές επιπτώσεις της κρίσης επηρεάζουν άμεσα τα κράτη μέλη της Ένωσης ενώ δυσχεραίνουν παράλληλα και το κοινό σχέδιο για ειρήνη, ασφάλεια, ευημερία στην περιοχή και δημιουργία μιας ζώνης ελεύθερων συναλλαγών έως το 2010.
Béatrice Patrie (PSE ).
   – Κύριε Πρόεδρε, κυρίες και κύριοι, μετά τη σύγκρουση του καλοκαιριού του 2006, που αιματοκύλισε τον Λίβανο, συμφωνούμε ότι παρουσιάζεται μια ιστορική ευκαιρία για την Ευρωπαϊκή Ένωση προκειμένου να διαδραματίσει μείζονα ρόλο στο περίπλοκο μωσαϊκό της Μέσης Ανατολής. Ο οδικός μας χάρτης περιλαμβάνει αρκετούς στόχους. Ο πρώτος είναι να πειστεί η διεθνής κοινότητα και οι πρωταγωνιστές της περιοχής στο σύνολό τους ότι καμία βίαιη λύση –και συγκαταλέγω σε αυτό τη στρατιωτική λύση– δεν είναι βιώσιμη για την επίτευξη διαρκούς ειρήνης, σταθερότητας και ευημερίας στη Μέση Ανατολή, ούτε στον Λίβανο, ούτε στην Παλαιστίνη, ούτε αλλού.
Τέλος, και ολοκληρώνω, πρέπει να στηρίξουμε τους δημοκράτες και τις προοδευτικές πολιτικές δυνάμεις του Λιβάνου. Να μπορέσουμε να υποστηρίξουμε, όπως την άνοιξη του 2005, την αποφασιστικότητα των Λιβανέζων να πάρουν στα χέρια τους τη συλλογική τους μοίρα. Φέτος το καλοκαίρι, απέδειξαν τις ικανότητές τους.
Sajjad Karim (ALDE ).
   – Κύριε Πρόεδρε, θα ξεκινήσω την παρέμβασή μου με παραθέματα από ένα άρθρο του Gideon Levy στην εφημερίδα Χααρέτζ της 3ης Σεπτεμβρίου 2006. Στο άρθρο του αναφέρει: «Η Γάζα τελεί και πάλι υπό κατοχή. Ο κόσμος πρέπει να πληροφορηθεί αυτή την πραγματικότητα (...). Βρίσκεται στη χειρότερη κατάσταση σε σύγκριση με κάθε άλλη φορά στο παρελθόν. Μετά (...) την έναρξη του πολέμου στον Λίβανο, η Ισραηλινή Αμυντική Δύναμη λεηλατεί τη Γάζα –δεν υπάρχει άλλη λέξη για να περιγράψει την κατάσταση– σκοτώνοντας και κατεδαφίζοντας, βομβαρδίζοντας και πυροβολώντας αδιακρίτως.
Vito Bonsignore (PPE-DE ). –
   Κύριε Πρόεδρε, κυρίες και κύριοι, ευχαριστώ τον Προεδρεύοντα του Συμβουλίου και την Επίτροπο κ. Ferrero-Waldner για όλες τις πληροφορίες που μας παρείχαν. Κύριε Πρόεδρε, ως βουλευτής αυτού του Κοινοβουλίου δεν κρύβω το αίσθημα απογοήτευσης που με κυριεύει καθώς διαπιστώνω ακόμη μια φορά την αδυναμία της Ευρωπαϊκής Ένωσης να κινηθεί έγκαιρα, αποφασιστικά και με το κύρος που θα της άρμοζε σε παρόμοιες περιστάσεις.
Genowefa Grabowska (PSE )
Στο παρελθόν, πολλές χώρες χρησιμοποιούσαν τον πόλεμο ως μέσο ενίσχυσης του κύρους και της ισχύος τους στο διεθνές προσκήνιο, όμως αυτές οι εποχές έχουν παρέλθει. Τα λόγια του πρώσου στρατηγού von Clausewitz ότι «ο πόλεμος είναι απλώς η συνέχιση της πολιτικής με άλλα μέσα» ανήκουν πλέον οριστικά στο παρελθόν. Αυτό επιβεβαιώνεται από τον Χάρτη των Ηνωμένων Εθνών, ο οποίος απαγορεύει τη χρήση βίας για την επίλυση διεθνών διαφορών, την απειλή χρήσης βίας και την παραβίαση της κυριαρχίας άλλων κρατών. Γι’ αυτόν τον λόγο η είσοδος των ισραηλινών στρατευμάτων στον Λίβανο συνιστά καταστρατήγηση του διεθνούς δικαίου. Επιδείνωσε την υφιστάμενη σύγκρουση και προκάλεσε την ένοπλη αντίδραση της Χεζμπολάχ.
Είναι θετικό το γεγονός ότι το Ευρωπαϊκό Κοινοβούλιο μεριμνά ιδιαιτέρως για την ανθρώπινη διάσταση αυτής της σύγκρουσης και καλεί τα εμπόλεμα μέρη να απελευθερώσουν τους αιχμαλώτους τους, να συμπεριφέρονται με ανθρώπινο τρόπο στον άμαχο πληθυσμό και να τηρούν τη σύμβαση της Γενεύης του 1949. Η σύγκρουση στον Λίβανο διεξάγεται πολύ κοντά μας, ουσιαστικά στο κατώφλι μας. Με την αποστολή στρατευμάτων και ανθρωπιστικής βοήθειας, η Ευρώπη έχει ήδη διαδραματίσει σημαντικό ρόλο. Ως ενεργός παράγοντας, η ΕΕ θα έχει την ευκαιρία να συμβάλει ουσιαστικά στην επίλυση της σύγκρουσης. Μέσω τέτοιων ενεργειών ασκεί η Ευρωπαϊκή Ένωση ανεξάρτητη κοινή εξωτερική πολιτική, όπως περιγράφεται λεπτομερώς στο Ευρωπαϊκό Σύνταγμα. Αυτός και μόνον ο λόγος θα αρκούσε για να δικαιολογήσει την ανάγκη υιοθέτησης ενός Ευρωπαϊκού Συντάγματος. 
Vittorio Prodi (ALDE ). –
Charles Tannock (PPE-DE ).
Αυτό που κυρίως με προβληματίζει τώρα, μετά το ψήφισμα 1701 του Συμβουλίου Ασφαλείας των Ηνωμένων Εθνών, είναι ποιος θα αφοπλίσει εν τέλει τη Χεζμπολάχ. Κυρία Επίτροπε, ποιες εγγυήσεις υπάρχουν ώστε να αποτραπεί η διοχέτευση των εκατομμυρίων ευρώ που θα προσφερθούν ως κοινοτική βοήθεια και χρηματοδότηση της ανασυγκρότησης στη Χεζμπολάχ, μέσω κάποιου από τα δήθεν φιλανθρωπικά της ιδρύματα; Θυμόμαστε τις παλαιότερες καταγγελίες για υπεξαίρεση πόρων όταν προσφερόταν απευθείας κοινοτική δημοσιονομική στήριξη στην Παλαιστινιακή Αρχή υπό την ηγεσία του Αραφάτ. Θέλω επίσης να μας πείτε τι θα εμποδίσει στρατεύματα από μουσουλμανικές χώρες, όπως η Μαλαισία και το Μπαγκλαντές, οι οποίες δεν αναγνωρίζουν το κράτος του Ισραήλ, να αγνοήσουν τις όποιες προσπάθειες επανεξοπλισμού της Χεζμπολάχ.

Richard Howitt (PSE ).
Όπως και άλλοι ομιλητές στη σημερινή συζήτηση, θεωρώ ότι ο μόνος τρόπος αποφυγής νέων κρίσεων στον Λίβανο και σε άλλες χώρες της περιοχής είναι η εκ νέου εστίαση της συζήτησης σε μια δίκαιη ειρήνη μεταξύ του Ισραήλ και του παλαιστινιακού λαού. Ενώ βρισκόταν σε εξέλιξη η σύγκρουση στον Λίβανο, η διεθνής κοινότητα αγνοούσε τις ρουκέτες που εκτοξεύονταν από τη Γάζα και τις 250 αεροπορικές επιδρομές, τα 1 000 βλήματα πυροβολικού και τους περισσότερους από 200 νεκρούς στην Παλαιστίνη. Ήταν μήπως δικαιολογημένη η διακοπή της ηλεκτρικής παροχής στους μισούς κατοίκους της Γάζας, το κλείσιμο σχεδόν όλων των σχολείων, ακόμη και η απαγόρευση στους αλιείς να χρησιμοποιήσουν τα σκάφη τους; Ο ΟΗΕ έχει περιγράψει τη Γάζα ως ωρολογιακή βόμβα ο λαός της οποίας ζει σε μια μεγάλη φυλακή.
Cecilia Malmström, (ALDE ). –
Antonio Tajani (PPE-DE ). –
Πρόκειται, ωστόσο, για το πρώτο βήμα μιας μακράς πορείας που πρέπει να οδηγήσει την Ευρωπαϊκή Ένωση μαζί με τον ΟΗΕ, τις Ηνωμένες Πολιτείες και τον Αραβικό Σύνδεσμο στη σταθεροποίηση μιας περιοχής από την οποία προέρχονται όλοι οι κίνδυνοι για την παγκόσμια ασφάλεια. Η αποστολή της UNIFIL είναι ένα μέσον, ενώ ο τελικός στόχος πρέπει να είναι η δημιουργία ενός ανεξάρτητου και ελεύθερου Λιβάνου, χωρίς την ξένη επιρροή που ασκείται μέσω της Χεζμπολάχ.
Θέλουμε να ρωτήσουμε το Συμβούλιο και την Επιτροπή σε ποιο σημείο βρίσκεται ο αφοπλισμός της ένοπλης οργάνωσης που επιτέθηκε στο Ισραήλ. Πρέπει να υπενθυμίσουμε ότι, ήδη από τον περασμένο χρόνο, υποστηρίζοντας ότι υπήρχαν αδιαμφισβήτητες αποδείξεις για την τρομοκρατική δράση της Χεζμπολάχ, η συντριπτική πλειοψηφία του Κοινοβουλίου ζήτησε από το Συμβούλιο να λάβει όλα τα αναγκαία μέτρα για να θέσει τέρμα στη δράση αυτής της οργάνωσης. Όσον αφορά το ζήτημα αυτό, η Συρία καλείται να αναλάβει χωρίς αμφιταλαντεύσεις ενεργό ρόλο, συμβάλλοντας στη διακοπή του ανεφοδιασμού των τρομοκρατών με όπλα. Στο πλαίσιο της υπεράσπισης των ανθρωπίνων δικαιωμάτων, θα πρέπει να ανατεθεί στις δυνάμεις της UNIFIL, στις οποίες εκφράζουμε την αλληλεγγύη και την υποστήριξή μας, το καθήκον της υπεράσπισης της λιβανικής χριστιανικής κοινότητας, η οποία δεν φέρει καμία ευθύνη για τη σύγκρουση των δύο πλευρών.
Κατά συνέπεια η συζήτηση για το Σύνταγμα επανέρχεται δυναμικά στο επίκεντρο του ενδιαφέροντος, καθώς δεν αποτελεί απλώς άσκηση για νομομαθείς, αλλά το κεντρικό ζήτημα για τον τρόπο με τον οποίο θα μπορέσουμε να εξαγάγουμε έξω από τα σύνορά μας το σημαντικότερο αποτέλεσμα 50 ετών Ευρώπης: την ειρήνη. 
Παναγιώτης Μπεγλίτης (PSE ). –
   Κύριε Πρόεδρε, είχα αποφασίσει να ξεκινήσω διαφορετικά την παρέμβασή μου αλλά τώρα ξεκινώ με το εξής: θα ήθελα να παρακαλέσω την κυρία Ferrero-Waldner να διαβάσει στο περιοδικό "Le Point" το αφιέρωμα που έχει για τις σχέσεις Ισραήλ και Παλαιστίνης και ιδιαίτερα σε ό,τι αφορά το σοβαρό πρόβλημα τροφοδοσίας νερού των παλαιστινιακών κατεχομένων εδαφών εξαιτίας της πρακτικής που ασκεί το Ισραήλ. Το περιοδικό κάνει λόγο για το απαρτχάιντ που επιβάλλουν οι ισραηλινές αρχές στους Παλαιστινίους στο θέμα του νερού.
Ιωάννης Κασουλίδης (PPE-DE ).
   – Κύριε Πρόεδρε, μετά τη λήξη των εχθροπραξιών η Ευρωπαϊκή Ένωση καλείται από διάφορες πλευρές να συνεισφέρει και να αναλάβει την ηγεσία της UNIFIL, να υλοποιήσει το ψήφισμα 1701, να διαδραματίσει πρωταρχικό ρόλο στην αποστολή ανθρωπιστικής βοήθειας και την ανοικοδόμηση και να ενθαρρύνει τη συμμετοχή των εμπλεκομένων σε πολιτικό διάλογο.
Pierre Schapira (PSE ).
Jana Hybášková (PPE-DE ).
   – Κύριε Πρόεδρε, η διαρκής ενασχόλησή μου με τη Μέση Ανατολή δεν με απαλλάσσει από το μερίδιο ευθύνης που μου αναλογεί. Η κατάσταση είναι σοβαρότατη· βρισκόμαστε σχεδόν στα πρόθυρα μιας διαδικασίας δημιουργίας ενός νέου ισλαμικού Χαλιφάτου. Στον νότιο Λίβανο, δεν αντιμετωπίζουμε τις πολιτοφυλακές ενός αντιστασιακού κινήματος, αλλά ειδικές δυνάμεις οι οποίες είναι καλά εκπαιδευμένες, στελεχωμένες και εξοπλισμένες από τους ιρανούς Φρουρούς της Επανάστασης. Ο εξοπλισμός τους διακινείται μέσω του διεθνούς αεροδρομίου της Δαμασκού. Ο στρατός αυτός είναι ίσως καλύτερος από οποιονδήποτε αραβικό τακτικό στρατό. Συνεπώς, προτείνω να κλείσουμε ερμητικά τα σύνορα μεταξύ Λιβάνου και Συρίας και να στείλουμε κοινοτική αποστολή παρακολούθησης όπως αυτή που εστάλη στη Σερβία και τη Δημοκρατία των Σερβοβοσνίων στα μέσα της δεκαετίας του 1990. Πρέπει να ελέγξουμε πλήρως το διεθνές αεροδρόμιο της Δαμασκού. Πρέπει να θεσπίσουμε σαφείς κανόνες εμπλοκής. Σας ερωτώ, τι ακριβώς σημαίνει η διατύπωση «ενίσχυση του λιβανικού στρατού, αφοπλισμός ενόπλων ομάδων χωρίς δικαίωμα χρήσης βίας»; Πρέπει να εμποδίσουμε αμέσως τη διασύνδεση της Συρίας με τη Ρωσία και με τα ρωσικά συμφέροντα. Τι μπορούμε να προσφέρουμε σε αυτόν τον τομέα; Πρέπει να ωθήσουμε τους λιβανέζους επιχειρηματίες να επιστρέψουν και να ενισχύσουν την εμπιστοσύνη των επενδυτών στη χώρα τους, ενώ πρέπει επίσης να εμποδίσουμε τη λαθραία εισαγωγή ουρανίου στο Ιράν· διαφορετικά, ο περιφερειακός πόλεμος θα μετατραπεί σε παγκόσμιο πρόβλημα.
Proinsias De Rossa (PSE ).
Το Ισραήλ, ένα κράτος το οποίο υπερηφανεύεται για τα δημοκρατικά του διαπιστευτήρια, διεξήγαγε ατιμωρητί έναν καταστροφικό πόλεμο κατά μιας γειτονικής, εύθραυστης κοσμικής δημοκρατίας, καταστρέφοντας τις υποδομές της και σκοτώνοντας τους πολίτες της, κυρίως αθώους αμάχους. Χρησιμοποίησε επίσης απάνθρωπες βόμβες διασποράς. Πώς αλλιώς μπορούμε να χαρακτηρίσουμε τον βομβαρδισμό της Κάνα, αν όχι ως έγκλημα πολέμου; Εντούτοις, το Ισραήλ συνεχίζει ατιμωρητί να επιβάλλει αεροπορικό και ναυτικό αποκλεισμό εις βάρος του θύματός του, ενώ συνεχίζει την τακτική του οικονομικού και πολιτικού στραγγαλισμού της Γάζας, για να μην αναφέρουμε τον φόνο 200 Παλαιστινίων, γεγονός που αποσιωπήθηκε λόγω του πολέμου στον Λίβανο.
Simon Coveney (PPE-DE ).
   – Κύριε Πρόεδρε, η περίοδος αυτή είναι περίοδος κρίσης για τη Μέση Ανατολή, αλλά δεν αποκλείεται να προσφέρει και κάποιες ευκαιρίες. Η Ευρώπη είναι αντιμέτωπη με τρεις αλληλένδετες προκλήσεις σε αυτόν τον τομέα. Πρώτον, όσον αφορά την UNIFIL, την αποστολή επιβολής και διατήρησης της ειρήνης στον Λίβανο.
Οι δυνάμεις των Ηνωμένων Εθνών υπό την ηγεσία της ΕΕ πρέπει να διασφαλίσουν την εφαρμογή του ψηφίσματος 1701 του ΟΗΕ και τον αφοπλισμό της Χεζμπολάχ, μέσω συνεργασίας με τα στρατεύματα και την πολιτική ηγεσία του Λιβάνου. Η UNIFIL II πρέπει επίσης να εμποδίσει αποτελεσματικά τη λαθραία εισαγωγή νέων όπλων στον Λίβανο για τον εξοπλισμό οποιασδήποτε ομάδας και να διασφαλίσει σε όλες τις περιπτώσεις τον σεβασμό της εθνικής κυριαρχίας του Λιβάνου. Η UNIFIL II πρέπει να σημειώσει επιτυχία. Πολλά εξαρτώνται από αυτό, καθώς τυχόν αποτυχία θα είχε καταστροφικές επιπτώσεις για την περιοχή συνολικά και για την ίδια την Ευρώπη.
Ως προς το θέμα της αποστολής στρατευμάτων υπό τη σημαία της UNIFIL II, ορισμένες χώρες της ΕΕ έχουν μέχρι στιγμής φανεί γενναιόδωρες. Ωστόσο, τα περισσότερα στρατεύματα προέρχονται από μεγαλύτερες χώρες της ΕΕ· ευελπιστώ λοιπόν ότι στο μέλλον θα αποσταλούν στρατεύματα και από μικρότερες χώρες, ιδίως χώρες οι οποίες έχουν σημαντική πείρα από παλαιότερες συμμετοχές τους σε ειρηνευτικές αποστολές στον Λίβανο. Σε αυτό το πλαίσιο, καλώ και πάλι την κυβέρνηση της χώρας μου, της Ιρλανδίας, να προσφερθεί έστω και τυπικά να συμμετάσχει στη διεθνή δύναμη, έστω και με ολιγάριθμη ομάδα στρατιωτών, διότι φρονώ ότι μπορούν να διαδραματίσουν θετικό ρόλο.
Libor Rouček (PSE ).
Patrick Gaubert (PPE-DE ).
   – Κυρία Επίτροπε, κύριε Προεδρεύοντα του Συμβουλίου, κυρίες και κύριοι συνάδελφοι, στο ζήτημα του τρόπου αντιμετώπισης της σύγκρουσης στη Μέση Ανατολή, ορισμένοι εκπρόσωποι των ευρωπαϊκών θεσμικών οργάνων συνηγόρησαν πρόσφατα υπέρ μιας συνολικής και διαρθρωτικής λύσης για τα προβλήματα της περιοχής. Ο κ. Brok δήλωσε πρόσφατα ότι ένα από τα κλειδιά της βιώσιμης ειρήνης στον Λίβανο είναι ο αφοπλισμός της Χεζμπολάχ και η εποπτεία των συνόρων Συρίας-Λιβάνου για να πάψει η διακίνηση όπλων. Τέλος, μια από τις διακεκριμένες συναδέλφους μου είπε ότι δεν είμαστε ο Ερυθρός Σταυρός και ότι πρέπει να διαδραματίσουμε θετικό πολιτικό ρόλο. Συμφωνώ με όλα αυτά.
Πράγματι, δεν μπορούμε να προσδοκούμε σοβαρά μια συνολική λύση χωρίς να επανέλθουμε στο σημείο που από το 1948 βρίσκεται στη ρίζα όλων των συγκρούσεων που αιματοκύλισαν αυτή την περιοχή: μιλώ για την άρνηση αναγνώρισης του δικαιώματος ύπαρξης του Ισραήλ. Είναι απαραίτητο να το έχουμε αυτό κατά νου, ειδεμή κινδυνεύουμε να συγχέουμε τις αιτίες και τα αποτελέσματα. Σήμερα το Ιράν, μαζί με τη Συρία –το ενεργούμενό της– και η Χεζμπολάχ –η στρατιωτική του πτέρυγα– είναι οι φορείς αυτού του μηνύματος μίσους, εκφράζοντας κατάμουτρα στη διεθνή κοινότητα τη βούλησή τους να διαγράψουν ένα κυρίαρχο κράτος και τον λαό του από τον παγκόσμιο χάρτη. Έχουμε το καθήκον να ανακουφίσουμε ανθρώπινα τη δυστυχία των πληθυσμών που πιάστηκαν όμηροι από την τρομοκρατική δράση της Χεζμπολάχ.
Edith Mastenbroek (PSE ).
   – Κύριε Πρόεδρε, θέλω καταρχάς να δηλώσω ότι συμφωνώ πλήρως με την ομιλία του συναδέλφου μου, κ. Howitt.
Θα μπορούσα να μοιραστώ μαζί σας πολλές προσωπικές ιστορίες από παλαιστινίους φίλους και τα όσα υπομένουν υπό τη βίαιη ισραηλινή κατοχή, αλλά θέλω να αναφέρω την ιστορία ενός φίλου μου από το Ισραήλ. Το όνομά του είναι Renan και είναι DJ. Δεν θέλει να πολεμήσει, θέλει μόνο να χορεύει. Τάσσεται αναφανδόν κατά της κατοχής και βρίσκεται στην πρώτη σειρά σε κάθε διαδήλωση υπέρ της ειρήνης στο Ισραήλ. Ωστόσο, ήμουν παρούσα όταν έλαβε την πρόσκληση προκειμένου να καταταγεί στην Ισραηλινή Αμυντική Δύναμη και να πολεμήσει. Ήταν ταραγμένος και φοβισμένος, αλλά είπε: «Τι θέλετε να κάνουμε; Η Χεζμπολάχ βομβαρδίζει τη Χάιφα και τη Νετάνια εδώ και χρόνια. Πώς μπορούμε να εμπιστευόμαστε την Ευρώπη αν δεν είστε καν διατεθειμένοι να χαρακτηρίσετε τρομοκρατία αυτές τις πρακτικές;»
Στο ψήφισμά μας γίνεται αναφορά σε βασικά αίτια τα οποία πρέπει να αντιμετωπιστούν. Επιτρέψτε μου να προσπαθήσω να ορίσω αυτά τα βασικά αίτια με τη βοήθεια του Daniel Levy, ενός από τους εμπνευστές της ειρηνευτικής πρωτοβουλίας της Γενεύης. Έχει δηλώσει ότι η παλαιστινιακή υπόθεση, η αδικία της κατοχής, η υποκρισία των Ηνωμένων Πολιτειών και της Δύσης αποτελούν πηγή δυσαρέσκειας για εκατομμύρια ανθρώπους διεθνώς. Ορισμένοι εκμεταλλεύονται αυτή τη δυσαρέσκεια και θα συνεχίσουν να το πράττουν αποτελεσματικά μέχρις ότου επιλυθεί αυτή η σύγκρουση.
Προκειμένου να είναι αποτελεσματική η παρουσία μας στην περιοχή χρειαζόμαστε την εμπιστοσύνη των απλών πολιτών. Ο μόνος τρόπος για να κερδίσουμε αυτή την εμπιστοσύνη είναι να αντιμετωπίσουμε με συνέπεια αυτά τα βασικά αίτια, ενώ ο μόνος τρόπος για να κερδίσουμε την εμπιστοσύνη του φίλου μου Renan είναι να είμαστε διατεθειμένοι να δηλώσουμε κατηγορηματικώς ότι η Χεζμπολάχ είναι μια ριζοσπαστική μαχητική οργάνωση η οποία εκμεταλλεύεται την παλαιστινιακή υπόθεση προκειμένου να ενισχύσει τη θέση της ως απειλή για τη δημοκρατία στον Λίβανο και για τους απλούς Ισραηλινούς. 
Zbigniew Zaleski (PPE-DE )
   –Κύριε Πρόεδρε, Επίτροπε Ferrero-Waldner, θέλω να θίξω εν συντομία τρία ζητήματα. Το πρώτο αφορά μια κοινή εκτίμηση της αντίδρασης του Ισραήλ στις προκλητικές και επαίσχυντες ενέργειες της Χεζμπολάχ. Επρόκειτο για μια αντίδραση εξαιρετικά δυσανάλογη σε σύγκριση με την απαγωγή δύο στρατιωτών και θυμίζει τον Τρωικό Πόλεμο, ο οποίος έγινε για τα μάτια της ωραίας Ελένης. Υπάρχουν πολλά παραδείγματα απαγωγών και πολιτικών λύσεων στον κόσμο. Είναι δύσκολο να υποστηριχθεί η αντίδραση ενός κράτους η ύπαρξη του οποίου είναι αναγνωρισμένη από το μεγαλύτερο μέρος της διεθνούς κοινότητας, με την εξαίρεση ελαχίστων φονταμενταλιστικών κρατών, όταν το κράτος αυτό ασκεί επιθετική πολιτική. Αυτό δύσκολα μπορούν να το κατανοήσουν ακόμη και οι σύμμαχοι του Ισραήλ, όπως ακούσαμε από πολλούς επιφανείς βουλευτές αυτού του Σώματος.
Jamila Madeira (PSE ).
   – Κύριε Πρόεδρε, το 2005 ήταν η δέκατη επέτειος από την έναρξη της διαδικασίας της Βαρκελώνης, μιας σχετικά μακράς διαδικασίας η οποία αποσκοπεί στη δημιουργία ισχυρών δεσμών με την άλλη πλευρά της Μεσογείου. Κατά το παρελθόν σε αυτό το Σώμα σας εξέθεσα με αισιοδοξία τις φιλοδοξίες της, το σύνολο της διαδικασίας και το επίπεδο εμπιστοσύνης που είχε αναπτυχθεί μέχρι τότε.
Vytautas Landsbergis (PPE-DE ). –
Antonio Tajani (PPE-DE ). –
   Κύριε Πρόεδρε, κυρίες και κύριοι, ήθελα απλώς να ανακοινώσω ότι μετά το πέρας των συνομιλιών με τον Γενικό Γραμματέα του ΟΗΕ κ. Κόφι Ανάν, ο ισραηλινός Πρωθυπουργός εξήγγειλε ότι από αύριο, στις 17.00, θα ανασταλεί ο από θάλασσα και αέρα αποκλεισμός του Λιβάνου από το Ισραήλ. 
Geoffrey Van Orden (PPE-DE ).
Θα πρόκειται για μια τραγικά χαμένη ευκαιρία αν η ενισχυμένη UNIFIL καταλήξει να παρακολουθεί απλώς καθώς η Χεζμπολάχ θα προετοιμάζει τις επόμενες επιθέσεις της τους προσεχείς μήνες και χρόνια. Εφόσον δεν υπάρχει διεθνής αποφασιστικότητα για τον αφοπλισμό της Χεζμπολάχ –γεγονός λυπηρό– πρέπει τουλάχιστον να υπάρξει υποχρέωση παρακολούθησης και καταγραφής των δραστηριοτήτων της Χεζμπολάχ. Το Συμβούλιο πρέπει να ενθαρρύνει τα κράτη μέλη να προβούν σε σχετικά διαβήματα στα Ηνωμένα Έθνη.
Με το ψήφισμα 1701 δίνεται η εντολή στην UNIFIL να βοηθήσει την κυβέρνηση του Λιβάνου να περιφρουρήσει τα σύνορά του. Ενθαρρύνουμε τη λιβανική κυβέρνηση να αναλάβει αποφασιστική δράση σε αυτόν τον τομέα. 
Bogusław Sonik (PPE-DE )
Erkki Tuomioja,
Paula Lehtomäki,
   . – Κύριε Πρόεδρε, θέλω για μια ακόμη φορά να επανέλθω εν συντομία στην ανθρωπιστική πτυχή του ζητήματος, η οποία συζητήθηκε στο Σώμα. Πριν από λίγες εβδομάδες, ο Επίτροπος Louis Michel και εγώ επισκεφθήκαμε την περιοχή, και ήταν προφανές ότι οι άμαχοι υπέφεραν πάρα πολύ και από τις δύο πλευρές της σύγκρουσης. Είναι πολύ σημαντικό και σκόπιμο η Ευρωπαϊκή Ένωση, δηλαδή η Επιτροπή και τα κράτη μέλη, να δεσμευτούν να προσφέρουν στον Λίβανο μεγάλα ποσά οικονομικής βοήθειας σε αυτή την κρίση από την έναρξή της, τόσο έκτακτη ανθρωπιστική βοήθεια και βοήθεια ταχείας αποκατάστασης, η οποία ήδη αποστέλλεται στην περιοχή, όσο και ενίσχυση για τη μακροπρόθεσμη ανοικοδόμηση της χώρας. Σε αυτό το πλαίσιο δεν πρέπει να λησμονούμε ότι έχουμε τονίσει προς όλες τις πλευρές ότι η ανθρωπιστική κατάσταση είναι επίσης πολύ σοβαρή στη Γάζα.
Benita Ferrero-Waldner,
Όσον αφορά το σχόλιο του κ. Tannock, κανείς δεν έχει μπορέσει ποτέ να παράσχει αποδείξεις καταχρηστικής παρέκκλισης της υποστήριξης της ΕΕ προς την Παλαιστινιακή Αρχή από τον επιδιωκόμενο στόχο της.
Πρόεδρος.
   – Για την ολοκλήρωση της συζήτησης, έχω λάβει έξι προτάσεις ψηφίσματος(1), σύμφωνα με το άρθρο 103, παράγραφος 2, του Κανονισμού.
Η ψηφοφορία θα διεξαχθεί την Πέμπτη, στις 12.00.
Kathy Sinnott (IND/DEM ).
Ilda Figueiredo (GUE/NGL ).
   – Κανείς δεν μπορεί να εθελοτυφλεί έναντι του πρόσφατου πολέμου του Ισραήλ εις βάρος του Λιβάνου, ο οποίος βομβαρδιζόταν επί 34 ημέρες, με τη στήριξη των ΗΠΑ και την αδράνεια του Συμβουλίου της Ευρωπαϊκής Ένωσης. Ο πόλεμος αυτός προκάλεσε εξακριβωμένα τον θάνατο τουλάχιστον 1 084 αμάχων στον Λίβανο και 41 στο Ισραήλ, ενώ οι τραυματίες ανέρχονται σε χιλιάδες. Επιπλέον, το ένα τέταρτο περίπου του λιβανικού πληθυσμού υποχρεώθηκε να εγκαταλείψει τις εστίες του, καταστράφηκαν βασικές υποδομές, όπως αεροδρόμια, λιμάνια και σταθμοί παραγωγής ηλεκτρικής ενέργειας, ενώ η θάλασσα στα ανοικτά των λιβανικών ακτών έχει γίνει μαύρη σε μεγάλη έκταση.
Σύμφωνα με το πρόγραμμα ανάπτυξης των Ηνωμένων Εθνών, οι βομβαρδισμοί κατέστρεψαν 15 000 οικίες και 78 γέφυρες ενώ προκάλεσαν ζημιές σε δρόμους κατά μήκος 630 χιλιομέτρων, γεγονός που σημαίνει ότι το συνολικό κόστος του πολέμου για τον Λίβανο ανέρχεται σε τουλάχιστον 15 δισ. δολάρια ΗΠΑ. Επιπλέον, πολλές βόμβες στρέφονταν κατά μη στρατιωτικών στόχων, κάτι που αποτελεί κατάφωρη παραβίαση του διεθνούς ανθρωπιστικού δικαίου.
Dominique Vlasto (PPE-DE ).
Συμμετέχοντας στην UNIFIL, αρκετά κράτη μέλη δεσμεύονται επιτόπου υπό τη σημαία του ΟΗΕ, και αυτή τους η απόφαση είναι δίκαιη. Ενωμένοι, όμως, και ως Ευρωπαίοι, πρέπει να παρέμβουμε ώστε να επιβάλουμε την εφαρμογή του ψηφίσματος 1701 του Συμβουλίου Ασφαλείας, να συμβάλουμε στην απελευθέρωση των φυλακισμένων, να εξασφαλίσουμε την άρση του αποκλεισμού του Λιβάνου, να υποστηρίξουμε την οριοθέτηση των συνόρων και να αποκαταστήσουμε τον πολιτικό διάλογο.
David Martin (PSE ).
Pedro Guerreiro (GUE/NGL ).
Σε ένα πλαίσιο αντιφάσεων, υπήρξε ευρεία συμφωνία μεταξύ των μεγάλων δυνάμεων της ΕΕ και των ΗΠΑ, με χαρακτηριστικότερο παράδειγμα τη διαδικασία κατάρτισης του ψηφίσματος 1701. Η ΕΕ δεν καταδίκασε ποτέ την ισραηλινή επιθετικότητα, δεν ζήτησε κατάπαυση του πυρός και δεν ζήτησε τον σεβασμό του διεθνούς δικαίου.
Alessandro Battilocchio (NI ). –
   Πέντε ακριβώς χρόνια μετά την 11η Σεπτεμβρίου 2001, η σημερινή σύγκρουση στον Λίβανο αναγκάζει τη διεθνή κοινότητα να εξετάσει τη δυνατότητα αναθεώρησης και τροποποίησης της, προφανώς λανθασμένης, προσέγγισης με την οποία επιχείρησε να λύσει τις συγκρούσεις μεταξύ του επονομαζόμενου «Δυτικού» και «ισλαμικού» κόσμου.
Πράγματι, οι συγκρούσεις που διεξάγονται στη Γάζα, στο Ιράκ και στο Αφγανιστάν και οι σημαντικότερες διπλωματικές κρίσεις, όπως οι τρομοκρατικές επιθέσεις, το ιρανικό ζήτημα κλπ., περιστρέφονται τα τελευταία χρόνια γύρω από το ίδιο πρόβλημα και δεν θα μπορέσουν συνεπώς να αντιμετωπισθούν μόνο με, περισσότερο ή λιγότερο νόμιμες, στρατιωτικές αποστολές που δημιουργούνται κάθε φορά ad hoc με διαφορετικές συνεχώς ονομασίες.
Πρόεδρος.
   Η ημερήσια διάταξη προβλέπει την Ώρα των Ερωτήσεων (B6-0325/2006).
Ποια τα σχέδια της φινλανδικής προεδρίας προκειμένου να πραγματοποιηθεί πρόοδος στην αναθεώρηση της οδηγίας για το χρόνο εργασίας (COM(2002)0149 τελικό(1)και της οδηγίας για τους προσωρινά απασχολούμενους μέσω εταιρείας προσωρινής απασχόλησης (τροποποίηση της οδηγίας 2003/88/ΕΚ(2)); Επιδιώκει το Συμβούλιο περαιτέρω πρόοδο ως προς τα ζητήματα αυτά κατά τη διάρκεια της εξάμηνης θητείας του; 
Paula Lehtomäki,
   . Κύριε Πρόεδρε, κυρίες και κύριοι, θα ήθελα να ευχαριστήσω τον αξιότιμο βουλευτή για το ενδιαφέρον του αναφορικά με την πρόοδο της αναθεώρησης της οδηγίας για τον χρόνο εργασίας και της οδηγίας για τους προσωρινά απασχολούμενους μέσω εταιρείας προσωρινής απασχόλησης. Μετά τις τεράστιες προσπάθειες της αυστριακής Προεδρίας που προηγήθηκε ημών, ένας από τους κύριους στόχους της φινλανδικής Προεδρίας είναι να επιτύχει μια συμφωνία σχετικά με την οδηγία για τον χρόνο εργασίας. Πρέπει να υπάρξει άμεσα μια κοινά συμπεφωνημένη λύση αναφορικά με την οδηγία, προκειμένου αυτή να συνάδει με τις αποφάσεις του Δικαστηρίου των Ευρωπαϊκών Κοινοτήτων για τις υποθέσεις SIMAP και Jager. Ως εκ τούτου, η Προεδρία σκοπεύει επίσης να κάνει ό,τι μπορεί ώστε να εξασφαλίσει ότι το Συμβούλιο θα επιτύχει όσο το δυνατόν συντομότερα μια συμβιβαστική διευθέτηση σχετικά με το έως σήμερα ανεπίλυτο θέμα της «εξαίρεσης».
Το θέμα συζητήθηκε για τελευταία φορά από το Συμβούλιο τον Ιούνιο του 2003. Έκτοτε, διάφορες Προεδρίες διεξήγαγαν συζητήσεις σε διάφορα επίπεδα για να εξακριβώσουν εάν είχαν αλλάξει οι επιλογές. Έως σήμερα, υπάρχουν δύο διαφορετικές απόψεις επί του θέματος, και έτσι δεν άξιζε να τεθεί το θέμα αυτό στην ημερήσια διάταξη μελλοντικών συνεδριάσεων του Συμβουλίου. Η φινλανδική Προεδρία θα εξετάσει το θέμα και, επίσης, αναμένει τη συμβολή της Επιτροπής, η οποία ανέφερε στην ανακοίνωσή της σχετικά με την εξέταση των νομοθετικών προτάσεων του εκκρεμούν ότι θα διατηρούσε το δικαίωμα επανεξέτασης της πρότασης βάσει των όσων θα προκύψουν από άλλες συζητήσεις σχετικά με μελλοντικές προτάσεις.
Claude Moraes (PSE ). –
Paula Lehtomäki,
Philip Bushill-Matthews (PPE-DE ). –
   Στη συμπληρωματική ερώτησή του, ο κ. Moraes αναφέρθηκε στα συμφέροντα των εργαζομένων. Γνωρίζει το Συμβούλιο την έρευνα που αφορά μεγάλες ευρωπαϊκές χώρες και δημοσιεύθηκε προ ολίγων ημερών στους , η οποία αποδεικνύει ότι η πλειονότητα των εργαζομένων σε όλες αυτές τις χώρες, με πιθανή εξαίρεση την Ισπανία, επιθυμούν μεγαλύτερη και όχι μικρότερη ευελιξία στις ώρες εργασίας τους; Το Συμβούλιο θα το λάβει αυτό υπόψη κατά την προσπάθεια μεσολάβησης για σύναψη συμφωνίας; 
Paula Lehtomäki,
Paul Rübig (PPE-DE ). –
Paula Lehtomäki,
Πρόεδρος.
Paula Lehtomäki,
Η Φινλανδία αναμένει ότι οι πολιτικές απασχόλησης των κρατών μελών φέτος θα επικεντρώσουν επίσης την προσοχή τους σε πόρους για την απασχόληση των νέων και τρόπους για τη βελτίωσή της. Η απασχόληση των νέων επίσης έχει σίγουρα εξέχουσα θέση στην ατζέντα των συνομιλιών που θα διεξαγάγει το Συμβούλιο «Απασχόληση, Κοινωνική Πολιτική, Υγεία και Καταναλωτές» την 1η Δεκεμβρίου σχετικά με τη δημογραφία και την ενίσχυση της παραγωγικότητας μέσω περισσότερων και καλύτερων θέσεων εργασίας.
Μαρία Παναγιωτοπούλου-Κασσιώτου (PPE-DE ). –
Paula Lehtomäki,
Πρόεδρος.
Βάσει των συμφωνιών που ενεκρίθησαν από το Ευρωπαϊκό Συμβούλιο της 15ης και 16ης Ιουνίου, ποια συγκεκριμένα μέτρα έχει λάβει ή προτίθεται να λάβει το Συμβούλιο για τον περιορισμό της λαθρομετανάστευσης πολιτών από τρίτες χώρες και την ενδεχόμενη επιστροφή τους στην χώρα προέλευσής τους; 
Paula Lehtomäki,
   . Κύριε Πρόεδρε, κυρίες και κύριοι, η επανεισδοχή και ο επαναπατρισμός των παράνομων μεταναστών είναι ένας από τους βασικούς παράγοντες της πολιτικής της Ένωσης για τη μετανάστευση, ιδίως στο πλαίσιο μιας ολοκληρωμένης προσέγγισης στο θέμα της μετανάστευσης. Θα παραπέμψω τον αξιότιμο βουλευτή στα συγκεκριμένα μέτρα και τις πρωτοβουλίες που αναφέρει το Συμβούλιο στη γενική απάντηση που έδωσε φέτος στις προφορικές ερωτήσεις Η-0440, H-0455, H-0473 και H-0478/06.
Αναφορικά με την περίοδο από το Ευρωπαϊκό Συμβούλιο του Ιουνίου και εξής, θα παραπέμψω τον αξιότιμο βουλευτή στην Ευρω-Αφρικανική Διάσκεψη για τη Μετανάστευση και την Ανάπτυξη, την οποία οργάνωσε το Μαρόκο, με την ενεργό συμμετοχή της Ισπανίας και της Γαλλίας, στη Ραμπάτ στις 10 και 11 Ιουλίου. Στη διάσκεψη εγκρίθηκε ένα σχέδιο δράσης. Το τρίτο μέρος του καλύπτει συγκεκριμένα ζητήματα που αφορούν την καταπολέμηση της λαθρομετανάστευσης και τον επαναπατρισμό των λαθρομεταναστών. Όλες οι χώρες που συμμετείχαν στη διάσκεψη υπογράμμισαν τη δέσμευσή τους για τη γρήγορη υλοποίηση του σχεδίου δράσης.
Στις 17 Ιουλίου, το Συμβούλιο ενέκρινε συμπεράσματα σχετικά με τη μετανάστευση, δηλώνοντας για μία ακόμη φορά ότι η λαθρομετανάστευση πρέπει να προληφθεί αποτελεσματικά σε επίπεδο Ένωσης. Τα συμπεράσματα έκαναν επίσης αναφορά στη σημασία και άλλων μεταναστευτικών οδών, ιδιαίτερα στις γειτονικές περιοχές της Ένωσης προς τα ανατολικά και τα νοτιοανατολικά, καθώς και στις προετοιμασίες που γίνονται για την επόμενη Ευρω-Αφρικανική Διάσκεψη για τη Μετανάστευση και την Ανάπτυξη, την οποία υποσχέθηκε να φιλοξενήσει η Λιβύη.
Στις 19 Ιουλίου, η Επιτροπή δημοσίευσε μια ανακοίνωση σχετικά με προτεραιότητες πολιτικής για την καταπολέμηση της λαθρομετανάστευσης υπηκόων τρίτων χωρών. Ασχολείται επίσης με ζητήματα που αφορούν τον επαναπατρισμό και την επανεισδοχή. Παρουσιάστηκε στο Συμβούλιο στις 24 Ιουλίου, και το Συμβούλιο θα την εξετάσει κάποια στιγμή στο μέλλον.
Επί του παρόντος, το Συμβούλιο συζητά μια πρόταση οδηγίας για την εφαρμογή κοινών κανόνων και διαδικασιών στα κράτη μέλη κατά τον επαναπατρισμό υπηκόων τρίτων χωρών που διαμένουν παράνομα. Οι συζητήσεις για την επανεισδοχή συνεχίζονται σύμφωνα με τις κατευθυντήριες γραμμές και τις αρμοδιότητες που συμφώνησε το Συμβούλιο. Η Επιτροπή και ο Ευρωπαϊκός Οργανισμός για τη Διαχείριση της Επιχειρησιακής Συνεργασίας στα Εξωτερικά Σύνορα των Κρατών Μελών της Ευρωπαϊκής Ένωσης έδωσαν επίσης αναφορά σχετικά με την εφαρμογή βασικών μέτρων που περιλαμβάνονται στην ολοκληρωμένη προσέγγιση σε μια συνεδρίαση του Συμβουλίου που πραγματοποιήθηκε στις 24 Ιουλίου. 
Manuel Medina Ortega (PSE ). –
Σχεδόν χίλιοι λαθρομετανάστες φτάνουν καθημερινά στις Κανάριες Νήσους. Τα κέντρα υποδοχής ξεχειλίζουν, δεν υπάρχει τρόπος να επιστρέψουν οι μετανάστες στις χώρες καταγωγής τους και οι δεσμεύσεις που ανέλαβαν 16 χώρες δεν έχουν εκπληρωθεί, με εξαίρεση την περίπτωση της χώρας σας, καθώς η Φινλανδία, μαζί με την Ιταλία και την Πορτογαλία, έχει στείλει μια ναυτική μονάδα.
Paula Lehtomäki,
Sarah Ludford (ALDE ). –
   Απλά αναρωτιέμαι πώς το Συμβούλιο αναμένει από την ΕΕ να ανταποκριθεί στην όλο και μεγαλύτερη πρόκληση της παράνομης εισόδου και της ανάγκης επιστροφής τη στιγμή που στο σχέδιο προϋπολογισμού του για το 2007, και σε σύγκριση με την προσφορά της Επιτροπής, έχει στην πραγματικότητα μειώσει τις πιστώσεις για τη Frontex, την Υπηρεσία Διαχείρισης των Συνόρων στην οποία αναφέρθηκε η υπουργός αρκετές φορές, και για το Ευρωπαϊκό Ταμείο Επιστροφών. Ελπίζω ότι το Κοινοβούλιο θα μπορέσει να αποκαταστήσει αυτές τις περικοπές, αλλά πώς μπορεί αυτό να αποτελέσει προτεραιότητα όταν το Συμβούλιο δεν ασκεί πιέσεις για χρηματοπιστωτικές δεσμεύσεις; 
Paula Lehtomäki,
Paul Rübig (PPE-DE ). –
Paula Lehtomäki,
Πρόεδρος.
Paula Lehtomäki,
Ο σεβασμός των θεμελιωδών ανθρωπίνων δικαιωμάτων όλων των πολιτών της ΕΕ και όσων διαμένουν στην Ευρωπαϊκή Ένωση συμπεριλαμβάνεται στη Συνθήκη για την Ευρωπαϊκή Ένωση, και ο Χάρτης Θεμελιωδών Δικαιωμάτων που ενέκριναν οι ηγέτες της ΕΕ το 2000 επιβεβαιώνει αυτά τα δικαιώματα που απορρέουν από τις συνταγματικές παραδόσεις και τις διεθνείς υποχρεώσεις που είναι κοινές στα κράτη μέλη.
Η κακομεταχείριση των ηλικιωμένων ατόμων που χρειάζονται φροντίδα δεν είναι μόνο θέμα ανθρωπίνων δικαιωμάτων αλλά και κοινωνικό θέμα και, σε ορισμένες περιπτώσεις, ποινικό θέμα. Συνεπώς, πρέπει να ληφθεί νομοθετική δράση σε εθνικό επίπεδο, σύμφωνα με την αρχή της επικουρικότητας. Το Συμβούλιο επιθυμεί επίσης να τονίσει ότι υπερασπίζεται την αρχή της μη διάκρισης. Έχει ήδη εφαρμόσει μέτρα για την πρόληψη των διακρίσεων και των προκαταλήψεων βάσει των έξι κριτηρίων των διακρίσεων που περιλαμβάνονται στο άρθρο 13 της Συνθήκης περί ιδρύσεως της Ευρωπαϊκής Κοινότητας, και σκοπεύει να συνεχίσει την εφαρμογή τέτοιων μέτρων και στο μέλλον. Ένα από τα κριτήρια στα οποία γίνεται αναφορά είναι η ηλικία.
Παρόλα αυτά, θα πρέπει να θυμόμαστε ότι είναι καθήκον της Ευρωπαϊκής Ένωσης να ελέγχει την εφαρμογή και την τήρηση της νομοθεσίας της ΕΕ στα κράτη μέλη και να υποβάλλει προτάσεις για δικαιολογημένα νομοθετικά μέτρα προς έγκριση από το Ευρωπαϊκό Κοινοβούλιο και το Συμβούλιο. Η Επιτροπή έχει κάνει μια πρόταση συστάσεως από το Συμβούλιο σχετικά με την πρόληψη των τραυματισμών και τη μεγαλύτερη ασφάλεια. Μία από τις προτεραιότητες είναι η πρόληψη της βίας μεταξύ των ανθρώπων. Η πρόταση θα συμπεριληφθεί στην ημερήσια διάταξη του Συμβουλίου «Απασχόληση, Κοινωνική Πολιτική, Υγεία και Καταναλωτές» κατά τη συνεδρίασή του της 30ής Νοεμβρίου και 1ης Δεκεμβρίου. 
Elizabeth Lynne (ALDE ). –
   Είμαι πολύ ικανοποιημένη με το γεγονός ότι η υπουργός ανέφερε πως θα υπάρξει και περαιτέρω νομοθεσία όσον αφορά το άρθρο 13 σχετικά με την ηλικία. Μπορεί η υπουργός να μας διαβεβαιώσει ότι τα κράτη μέλη θα δώσουν τη δέουσα προσοχή στην κακομεταχείριση των ηλικιωμένων ατόμων στα εθνικά σχέδια δράσης αναφορικά με την υγεία και τη μακροχρόνια φροντίδα; Η υπουργός θα ζητήσει μετ’ επιτάσεως από το Συμβούλιο και την Επιτροπή να επιτύχουν αποτελέσματα όσον αφορά την κακομεταχείριση των ηλικιωμένων ατόμων στα κράτη μέλη, ούτως ώστε να μπορέσει να υπάρξει ανταλλαγή βέλτιστων πρακτικών; 
Paula Lehtomäki,
Andreas Mölzer (NI ). –
Paula Lehtomäki,
Lambert van Nistelrooij (PPE-DE ). –
   Εχθές συζητήσαμε σχετικά με το πρόγραμμα Daphne, κυρίως όσον αφορά τις γυναίκες και τα παιδιά. Ακούμε πολλά σχετικά με την κακομεταχείριση των ηλικιωμένων ατόμων και ίσως θα είναι δυνατόν να εξετάσουμε αυτό το θέμα, διότι καλύπτει έναν παρόμοιο τομέα. Πριν από δύο μήνες πραγματοποιήθηκε μια μεγάλη συνάντηση οκτώ ευρωπαϊκών οργανώσεων ηλικιωμένων ατόμων. Θα μπορούσε να εξεταστεί αυτό το θέμα στο πλαίσιο του προγράμματος Daphne; 
Paula Lehtomäki,
   . Κύριε Πρόεδρε, το σημερινό Πρόγραμμα Daphne στο οποίο αναφέρεται ο αξιότιμος βουλευτής, και το οποίο τίθεται κατά της βίας, εφαρμόζεται σήμερα κυρίως για τη βία κατά των γυναικών, αλλά, όπως λέει ο αξιότιμος βουλευτής, προφανώς υπάρχουν πάντα τρόποι για να εξερευνηθεί πώς μπορεί ίσως να βελτιωθεί η κατάσταση σε ευρωπαϊκό επίπεδο αναφορικά και με τα ηλικιωμένα άτομα. 
Πρόεδρος.
Τον Μάρτιο 2005, ο Incola Calipari, ιταλός υπάλληλος της SΙSMI (Υπηρεσίας Πληροφοριών και Ασφάλειας), σκοτώθηκε κατά την απελευθέρωση ιταλού ομήρου σε φυλάκιο ελέγχου των ΗΠΑ στην Βαγδάτη. Παρά τα αιτήματα της ιταλικής κυβέρνησης, το Υπουργείο Δικαιοσύνης των ΗΠΑ δήλωσε ότι δεν θα παράσχει περαιτέρω στοιχεία πέραν αυτών που περιλαμβάνονται στην έκθεση της πολυεθνικής δύναμης του Ιράκ.
Paula Lehtomäki,
Roberta Angelilli (UEN ). –
Paula Lehtomäki,
David Martin (PSE ). –
Paula Lehtomäki,
Πρόεδρος.
Πώς αξιολογεί η Προεδρία την τρέχουσα κατάσταση όσον αφορά τις αρχές της δημοκρατίας και του κράτους δικαίου στη Ρωσία, ιδιαίτερα ως προς την ελευθερία των μέσων ενημέρωσης, τη θέση των μη κυβερνητικών οργανώσεων, την ανεξαρτησία της δικαιοσύνης και τις συνθήκες κράτησης των πρώην διοικητών της Yukοs, Platοn Lebedeν και Michail Chοdοrkονsky;
Πώς αξιολογεί η Προεδρία τη συμβατότητα μιας στρατηγικής συνεργασίας μεταξύ ΕΕ και Ρωσίας από τη μία πλευρά και των ευρωπαϊκών δημοκρατικών αξιών, των ανθρωπίνων δικαιωμάτων και του κράτους δικαίου από την άλλη, τα οποία η Ρωσία δεν σεβάστηκε – όπως αποδεικνύεται από τις περιπτώσεις της παραβίασης της ελευθερίας των μέσων ενημέρωσης, του περιορισμού της κοινωνίας των πολιτών μέσω του νόμου για τις ΜΚΟ, της παραβίασης των ανθρωπίνων δικαιωμάτων στην Τσετσενία καθώς και των συνθηκών κράτησης των Platοn Lebedew και Michail Chοdοrkοwski; 
Paula Lehtomäki,
Bernd Posselt (PPE-DE ). –
   Διαβάζουμε ότι ο γερμανός Υπουργός Εξωτερικών σκοπεύει να υποβάλει πρόταση στο Συμβούλιο για την επιβολή κοινών αξιών με τη στενότερη μακροπρόθεσμη δικτύωση ΕΕ-Ρωσίας. Δεν είναι παράλογο αυτό τη στιγμή που η Ρωσία δεν είναι καν διατεθειμένη να αλλάξει τις κακές συνθήκες κράτησης του κ. Khodorkovsky, που είναι αντίθετες με τους νόμους της χώρας, ή να τις προσαρμόσει με τη νομοθεσία της, σύμφωνα με την οποία οι κρατούμενοι πρέπει να παραμένουν κοντά στην πόλη όπου βρίσκεται η κατοικία τους;
Έχετε συζητήσει με τη Ρωσία συγκεκριμένα και άμεσα για την περίπτωση αυτών των δύο κρατουμένων, πρώην στελεχών της Yukos; 
Milan Horáček (Verts/ALE ). –
Paula Lehtomäki,
Richard Seeber (PPE-DE ). –
Paula Lehtomäki,
Laima Liucija Andrikienė (PPE-DE ). –
Paula Lehtomäki,
Πρόεδρος.
Μπορεί το Συμβούλιο να καταστήσει σαφή τη νομική θέση που προκύπτει από το ψήφισμα του Ευρωπαϊκού Κοινοβουλίου στις 15 Ιουνίου 2006, σύμφωνα με το οποίο επιτρέπεται η έρευνα εμβρυϊκών βλαστοκυττάρων στην ΕΕ;
Paula Lehtomäki,
   . Κύριε Πρόεδρε, κυρίες και κύριοι, στις 15 Ιουνίου 2006 το Ευρωπαϊκό Κοινοβούλιο ενέκρινε τη γνωμοδότησή του σχετικά με την πρώτη ανάγνωση της απόφασης πλαισίου για το Έβδομο Πρόγραμμα Πλαίσιο σύμφωνα με τη διαδικασία συναπόφασης. Το Συμβούλιο, από την πλευρά του, πέτυχε πολιτική συναίνεση επί του Έβδομου Προγράμματος Πλαισίου για την έρευνα στις 24 Ιουλίου 2006, και αυτή η συναίνεση ευθύνεται για το αποτέλεσμα της ψηφοφορίας του Ευρωπαϊκού Κοινοβουλίου. Σε αυτό το σημείο θα αναφερθώ στο έγγραφο αριθ. 11978/06, το οποίο αναφέρει την πολιτική συναίνεση που επιτεύχθηκε επί του Έβδομου Προγράμματος Πλαισίου. Η ουσία της συναίνεσης είναι η δυνατότητα προετοιμασίας της δεύτερης ανάγνωσης του Έβδομου Προγράμματος Πλαισίου που έχει προγραμματιστεί για το φθινόπωρο. Το αποτέλεσμά της θα είναι πιθανώς η δυνατότητα έγκρισης του Έβδομου Προγράμματος Πλαισίου πριν από το τέλος του έτους.
Marian Harkin (ALDE ). –
Paula Lehtomäki,
John Purvis (PPE-DE ). –
Paula Lehtomäki,
Πρόεδρος.
Κατά την ετήσια Διάσκεψη Κορυφής μεταξύ ευρωπαίων και αμερικανών ηγετών στη Βιέννη, ο αμερικανός Πρόεδρος Bush εξέφρασε την επιθυμία του να κλείσει την πολυαμφισβητούμενη φυλακή του Γκουαντάναμο, αλλά ότι προς τούτο αναμένει την απόφαση του Ανωτάτου Δικαστηρίου των ΗΠΑ σχετικά με τον τόπο όπου θα μπορούσε να διεξαχθεί η δίκη των κρατουμένων. Επιπλέον, θα πρέπει να εξετασθεί με ποιον τρόπο οι διάφορες χώρες μπορούν να ζητήσουν την παράδοση κρατουμένων που είναι πολίτες τους. Ορισμένοι εξ αυτών θα πρέπει να δικασθούν στις Ηνωμένες Πολιτείες, εφόσον στη χώρα προέλευσής τους δεν πληρούνται οι όροι για μια σοβαρή δίκη. Σύμφωνα με τον κ. Bush, στο στρατόπεδο αυτό απομένουν ακόμη σήμερα περίπου 400 κρατούμενοι.
Μπορεί να αναφέρει το Συμβούλιο εάν γνωρίζει τον ακριβή αριθμό των ευρωπαίων πολιτών που κρατούνται στο Γκουαντάναμο; Δεν θα ήταν δυνατόν να επιστρέψουν τα άτομα αυτά σύντομα προκειμένου να δικασθούν στην Ευρώπη, όπου προσφέρονται οι περισσότερες εγγυήσεις για μια σωστή μεταχείριση και όπως το πρότεινε ο ίδιος ο Πρόεδρος Bush; 
Paula Lehtomäki,
Johan Van Hecke (ALDE ). –
Paula Lehtomäki,
Elizabeth Lynne (ALDE ). –
   Στις 29 Ιουνίου, το Ανώτατο Δικαστήριο των ΗΠΑ αποφάνθηκε ότι τα στρατιωτικά δικαστήρια είναι παράνομα. Στις 19.45 ώρα Κεντρικής Ευρώπης, ο Πρόεδρος Μπους θα ανακοινώσει ότι επιθυμεί να αλλάξει τον νόμο ώστε να είναι δυνατόν να δικαστούν οι κρατούμενοι στο Γκουαντάναμο –συμπεριλαμβανομένων πολιτών της ΕΕ– από στρατιωτικό δικαστήριο. Εάν κάνει αυτήν την ανακοίνωση –κάτι που πιστεύω ότι θα συμβεί– μπορεί το Συμβούλιο να διαμαρτυρηθεί επειγόντως όσον το δυνατόν πιο έντομα για αυτήν την παρωδία της δικαιοσύνης; 
Paula Lehtomäki,
   . Κύριε Πρόεδρε, η Ευρωπαϊκή Ένωση έχει δηλώσει επανειλημμένως ότι η αντιμετώπιση των κρατουμένων που αιχμαλωτίζονται στο πεδίο της μάχης πρέπει να συνάδει με τις διατάξεις της Σύμβασης της Γενεύης, καθώς και με τους εθιμικούς κανόνες του διεθνούς ανθρωπιστικού δικαίου, και πρέπει να σέβεται τα ανθρώπινα δικαιώματα. Επιπλέον, σύμφωνα με την άτυπη συνάντηση των Υπουργών Εξωτερικών που πραγματοποιήθηκε την άνοιξη στο Klosterneuburg, η φυλακή του Γκουντάναμο πρέπει να κλείσει όσο το δυνατόν συντομότερα, και έτσι η Ένωση έχει εκφράσει κατηγορηματικά τη γνώμη της επί του θέματος. 
Sarah Ludford (ALDE ). –
Δεν συμφωνεί η Προεδρεύουσα ότι, εάν η ΕΕ είχε πει το 2002 ότι ήταν απαράδεκτο να κρατούνται πολίτες μας χωρίς κατηγορίες ή δίκη στο Γκουαντάναμο, ίσως είχαν όλοι απελευθερωθεί έως σήμερα, ή θα είχαν δικαστεί και καταδικαστεί εάν αυτό έπρεπε να τους συμβεί; 
Paula Lehtomäki,
Πρόεδρος.
Θα καταβάλει η φιλανδική Προεδρία εκ νέου προσπάθειες ώστε να επιτευχθεί συμφωνία στο Συμβούλιο για μια απόφαση πλαίσιο με στόχο την καταπολέμηση των ρατσιστικών και θρησκευτικών εγκλημάτων όπως προτάθηκε από την Επιτροπή το 2001 και υποστηρίχτηκε ένθερμα από το Κοινοβούλιο; Πρόκειται επίσης το Συμβούλιο να προτρέψει την Επιτροπή να προτείνει μέτρα για την καταπολέμηση των εγκλημάτων που σχετίζονται με την ομοφοβία; 
Paula Lehtomäki,
   . Κύριε Πρόεδρε, κυρίες και κύριοι, το Συμβούλιο αναμένει τα αποτελέσματα σχετικά με μια απόφαση πλαίσιο, καθώς τουλάχιστον ένα κράτος μέλος διατηρούσε σοβαρές επιφυλάξεις αναφορικά με το κείμενο υπό τη μορφή που είχε το 2004. Καθώς το εν λόγω κράτος μέλος απέσυρε πρόσφατα το γενικό βέτο του, η φινλανδική Προεδρία σκοπεύει να συνεργαστεί στενά με την επόμενη χώρα που θα ασκήσει την Προεδρία, ήτοι τη Γερμανία, για τη συζήτηση του θέματος από τις σχετικές ομάδες εργασίας, ούτως ώστε να μπορέσει να ληφθεί μια απόφαση πλαίσιο όσο το δυνατόν συντομότερα.
Sarah Ludford (ALDE ). –
Paula Lehtomäki,
David Martin (PSE ). –
   Είμαι ενθουσιασμένος για την άρση της αντίρρησης ενός κράτους μέλους ως προς την έγκριση της απόφασης πλαισίου. Θα ζητήσει η Προεδρία μετ’ επιτάσεως από την ομάδα εργασίας της COREPER να επισπεύσει τις εργασίες της επί του θέματος, ούτως ώστε να μπορέσουμε να την εγκρίνουμε όσο το δυνατόν συντομότερα; Συμφωνεί, επίσης, το Συμβούλιο ότι η έγκριση μιας τέτοιας απόφασης πλαισίου θα έστελνε ένα θετικό μήνυμα στις εθνικές μειονότητες που υπάρχουν στην Ευρωπαϊκή Ένωση, ιδιαίτερα τους μουσουλμάνους, οι οποίοι επί του παρόντος αισθάνονται ότι υφίστανται μεγάλη πίεση στην ήπειρό μας; 
Paula Lehtomäki,
Πρόεδρος.
Τη Δευτέρα 12 Ιουνίου, περίπου εκατό Ιρανοί ακτιβιστές διαδήλωσαν υπέρ των δικαιωμάτων των γυναικών στην Τεχεράνη. Ζητούσαν την αλλαγή των νόμων που επιβάλλουν διακρίσεις σε βάρος των γυναικών της χώρας. Η διαδήλωση κατεστάλη βίαια από την αστυνομία και συνελήφθησαν 70 διαδηλωτές.
Paula Lehtomäki,
Το Συμβούλιο αισθάνεται λύπη για την επιδείνωση της κατάστασης των ανθρωπίνων δικαιωμάτων στο Ιράν. Κατά τη συνεδρίασή του στις 20 Μαρτίου 2006, καταδίκασε τη σκληρή αντίδραση απέναντι στην ειρηνική διαδήλωση που οργανώθηκε την Παγκόσμια Ημέρα της Γυναίκας. Κατά τη συνεδρίασή του στις 15 Μαΐου, το Συμβούλιο εξέφρασε την ανησυχία του για την αύξηση των εκτελέσεων, τις τυχαίες συλλήψεις, την αύξηση των περιορισμών όσον αφορά την πρόσβαση στην ενημέρωση και την αύξηση των παραβιάσεων της ελευθερίας του λόγου και της θρησκείας. Το Συμβούλιο αναφέρθηκε ιδιαίτερα στον εκφοβισμό και την παρενόχληση των δικηγόρων των υπερασπιστών των ανθρωπίνων δικαιωμάτων και των μειονοτικών ομάδων.
Κατά τη συνεδρίασή του στις 17 Ιουλίου, το Συμβούλιο έδωσε ιδιαίτερη προσοχή στις συνεχείς παραβιάσεις της ελευθερίας της έκφρασης και του συνεταιρίζεσθαι, συμπεριλαμβανομένης της βίαιης καταστολής της ειρηνικής διαδήλωσης όσων ζητούν την κατάργηση των νόμων που κάνουν διακρίσεις κατά των γυναικών.
Η Ένωση σκοπεύει να δηλώσει την ανησυχία της τόσο σε εμπιστευτικό όσο και σε δημόσιο πλαίσιο. Κατά τη διάρκεια της φινλανδικής Προεδρίας, η ΕΕ έχει ήδη κάνει τρεις δημόσιες δηλώσεις για την κατάσταση των ανθρωπίνων δικαιωμάτων στο Ιράν. Με αφορμή τον θάνατο του φοιτητή ακτιβιστή Akbar Mohammad στη φυλακή Evin στις 24 Αυγούστου, η Προεδρία δήλωσε ότι η ΕΕ έχει σοβαρούς ανησυχίες για τη σκληρή μεταχείριση των αντιφρονούντων, των ηγετών της αντιπολίτευσης, των φοιτητών ακτιβιστών και όλων των υπερασπιστών των ανθρωπίνων δικαιωμάτων στις ιρανικές φυλακές.
Σε μια επίσημη δήλωση που έγινε στα τέλη Ιουλίου, η Προεδρία δήλωσε ότι η Ένωση ανησυχεί σοβαρά για την επιδείνωση της κατάστασης στην οποία βρίσκονται οι υπερασπιστές της ελευθερίας του λόγου και των ανθρωπίνων δικαιωμάτων στο Ιράν. Η δήλωση έκανε ιδιαίτερη αναφορά στον διαπρεπή δικηγόρο και υπερασπιστή των ανθρωπίνων δικαιωμάτων Abdolfattah Soltani, ο οποίος καταδικάστηκε σε πενταετή κάθειρξη. Έγινε επίσης αναφορά στον Ali-Akbar Mousavi Khoeini, ο οποίος συνελήφθη κατά τη διάρκεια διαδηλώσεων υπέρ των δικαιωμάτων των γυναικών στις 12 Ιουνίου, στον δικηγόρο Farshid Jadollahi και στον Omid Beruzi, οι οποίοι επίσης καταδικάστηκαν σε κάθειρξη, και στις συλλήψεις υπερασπιστών της εργασιακής νομοθεσίας στην Τεχεράνη.
Στις 10 Ιουλίου έγινε επίσημη δήλωση, στην οποία η φινλανδική Προεδρία εξέφρασε την ανησυχία της Ευρωπαϊκής Ένωσης για τα γεγονός ότι ο ιρανός ακαδημαϊκός Ramin Jahanbeglu εξακολουθεί να βρίσκεται υπό κράτηση.
Το Συμβούλιο ακόμη προσπαθεί να οργανώσει συνάντηση μεταξύ της ΕΕ και του Ιράν στο πλαίσιο του διαλόγου για τα ανθρώπινα δικαιώματα που ξεκίνησε το 2002. Σε αυτήν τη συνάντηση αμφότερες οι πλευρές θα είχαν την ευκαιρία να συζητήσουν όλες τις ανησυχίες τους σχετικά με τα ανθρώπινα δικαιώματα. 
Inger Segelström (PSE ). –
   Σας ευχαριστώ, κυρία Lehtomäki, για τη λεπτομερή απάντησή σας. Με ευχαριστεί επίσης πολύ το γεγονός ότι υπήρξε μια τόσο άμεση και ισχυρή αντίδραση απέναντι σε αυτά τα γεγονότα, διότι πιστεύω ότι υπάρχουν πολλοί που, όπως και εγώ, θεωρούν ότι τα πράγματα οδεύουν προς λάθος κατεύθυνση. Αυτό το περιστατικό αποτελεί την απόδειξη. Όταν κάποιος δεν μπορεί καν να διεξαγάγει μια συζήτηση σχετικά με αυτά τα θέματα χωρίς να δέχεται επίθεση κατ’ αυτόν τον τρόπο, πρέπει να γίνει ουσιαστικό έργο.
Paula Lehtomäki,
Πρόεδρος.
Paula Lehtomäki,
Robert Evans (PSE ). –
Paula Lehtomäki,
Πρόεδρος.
Paula Lehtomäki,
   . Κύριε Πρόεδρε, κυρίες και κύριοι, το Συμβούλιο θα ήθελε να ενημερώσει τον αξιότιμο βουλευτή ότι ο Συντονιστής Αντιτρομοκρατικής Δράσης συνέταξε μια πλήρη έκθεση τον Μάιο του 2006 σχετικά με τη δράση της ΕΕ για την καταπολέμηση της τρομοκρατίας, η οποία καλύπτει επίσης τον τομέα των εξωτερικών σχέσεων. Η έκθεση είναι η απάντηση στο αίτημα του Ευρωπαϊκού Συμβουλίου για έναν εξαμηνιαίο απολογισμό της εφαρμογής του σχεδίου δράσης για την καταπολέμηση της τρομοκρατίας που εγκρίθηκε τον Ιούνιο του 2004 και τροποποιήθηκε για τελευταία φορά τον Φεβρουάριο του 2006. Η έκθεση περιλαμβάνει μια σύνοψη της προόδου που σημειώθηκε από τον Δεκέμβριο του 2005 και εξής.
Brian Crowley (UEN ). –
Paula Lehtomäki,
James Hugh Allister (NI ). –
   Όσον αφορά το θέμα της καταπολέμησης της διεθνούς τρομοκρατίας, μπορεί το Συμβούλιο να μας πει τι μέτρα έλαβε προκειμένου να ενθαρρύνει την επιστροφή των τριών μελών του IRA που καταδικάστηκαν για διεθνή τρομοκρατία στην Κολομβία και που αργότερα κατέφυγαν σε ένα κράτος μέλος της ΕΕ –ήτοι την Ιρλανδία– και συνεχίζουν να βρίσκουν εκεί άσυλο; Δεν είναι σαφές ότι η ΕΕ υπονομεύει την αξιοπιστία της όσον αφορά τη θέση της σχετικά με τη διεθνή τρομοκρατία, εάν συναινεί στο να παρέχουν τα κράτη μέλη άσυλο σε καταζητούμενους και καταδικασθέντες διεθνείς τρομοκράτες; 
Paula Lehtomäki,
John Purvis (PPE-DE ). –
Paula Lehtomäki,
Πρόεδρος.
   Δεδομένου ότι οι συντάκτες τους απουσιάζουν, οι ερωτήσεις αριθ. 14, 15, 16 και 18 καθίστανται άκυρες.
Η ερώτηση αριθ. 17 έχει αποσυρθεί.
Paula Lehtomäki,
Το κοινό λειτουργικό κόστος των επιχειρήσεων της ΕΕ για τη διαχείριση στρατιωτικών κρίσεων χρηματοδοτείται σύμφωνα με το άρθρο 28, παράγραφος 3, της Συνθήκης για την Ευρωπαϊκή Ένωση. Αυτή η παράγραφος 3 δηλώνει ότι οι λειτουργικές δαπάνες τις οποίες συνεπάγεται η εφαρμογή των εν λόγω διατάξεων, βαρύνουν επίσης τον προϋπολογισμό των Ευρωπαϊκών Κοινοτήτων, πλην των δαπανών που οφείλονται σε ενέργειες που έχουν στρατιωτικές συνέπειες ή συνέπειες στην άμυνα και των περιπτώσεων όπου το Συμβούλιο λαμβάνει ομόφωνα διαφορετική απόφαση. Κατά τον ίδιο τρόπο, η παράγραφος 3 συνεχίζει λέγοντας ότι στις περιπτώσεις που οι δαπάνες δεν καταλογίζονται στον προϋπολογισμό των Ευρωπαϊκών Κοινοτήτων, αυτές βαρύνουν τα κράτη μέλη σύμφωνα με την κλείδα ακαθάριστου εθνικού προϊόντος, εκτός εάν το Συμβούλιο λάβει ομόφωνα διαφορετική απόφαση. Αυτό δηλώνει το άρθρο 28 της Συνθήκης, και τα κράτη μέλη που στέλνουν στρατεύματα είναι υπεύθυνα για άλλες δαπάνες σε εθνική βάση. 
Esko Seppänen (GUE/NGL ). –
Paula Lehtomäki,
Brian Crowley (UEN ). –
Paula Lehtomäki,
Πρόεδρος.

Πρόεδρος.
   Η ημερήσια διάταξη προβλέπει τη συζήτηση της έκθεσης (A6-0257/2006) του κ. Bastiaan Belder, εξ ονόματος της Επιτροπής Εξωτερικών Υποθέσεων, σχετικά με τις σχέσεις ΕΕ-Κίνας (2005/2161 (INI)).
Έλαβα ένα αίτημα από τη Σοσιαλιστική Ομάδα στο Ευρωπαϊκό Κοινοβούλιο, σύμφωνα με το άρθρο 168 του Κανονισμού, για την αναπομπή της έκθεσης του κ. Belder σχετικά με τις σχέσεις ΕΕ-Κίνας στην επιτροπή. Επιθυμεί κανείς να αιτιολογήσει αυτό το αίτημα της Σοσιαλιστικής Ομάδας στο Ευρωπαϊκό Κοινοβούλιο; 
Alexandra Dobolyi (PSE ). –
   Κύριε Πρόεδρε, η Ομάδα μου ζήτησε την αναπομπή της έκθεσης του κ. Belder σχετικά με τις σχέσεις ΕΕ-Κίνας στην επιτροπή, διότι θεωρούμε ότι είναι ανεπαρκής και όχι ισορροπημένη όσον αφορά την αντιμετώπιση πολλών ζητημάτων που καλύπτουν τις σχέσεις μεταξύ της ΕΕ και της Κίνας. Η Ομάδα ΕΣΚ πιστεύει επίσης ότι υπάρχουν πολλά πραγματικά σφάλματα στην έκθεση, τα οποία θα μπορούσαν να διορθωθούν με έναν πολύ μεγάλο αριθμό τροπολογιών. Ωστόσο, πιστεύουμε ότι μια τόσο σημαντική έκθεση από την Επιτροπή Εξωτερικών Υποθέσεων σχετικά με μια παγκόσμια δύναμη όπως η Κίνα πρέπει να επανεξεταστεί και να συζητηθεί εκ νέου λεπτομερώς. Και αυτό διότι η έκθεση περιέχει 125 αιτιολογικές σκέψεις και παραγράφους, εκ των οποίων μόνο δύο παράγραφοι αναφέρονται στη συνεργασία ΕΕ-Κίνας. Μόλις 13 παράγραφοι αναφέρονται στην εξωτερική πολιτική, ενώ αγνοούνται ορισμένες από τις βασικές αρχές της ΕΕ των τελευταίων 30 χρόνων. Τα θέματα της παγκόσμιας ασφάλειας και της ενέργειας δεν αναφέρονται σχεδόν καθόλου και, ως εκ τούτου, πρέπει να εξισορροπήσουμε την έκθεση αυτή.
Η Επιτροπή επιτελεί επί του παρόντος εξαιρετικό έργο όσον αφορά τις σχέσεις ΕΕ-Κίνας σε περισσότερους από 20 διαφορετικούς τομείς πολιτικής, συμπεριλαμβανομένης της εξωτερικής πολιτικής, θεμάτων παγκόσμιας ασφάλειας και ενεργειακών θεμάτων. Πρέπει να δράσουμε από κοινού ώστε να καθορίσουμε μια συνεκτική θέση βάσει γεγονότων και σαφούς ενημέρωσης από τα σχετικά τμήματα της Επιτροπής και του Συμβουλίου. Η θέση του Κοινοβουλίου θα ενισχυθεί σημαντικά και θα έχουμε μεγαλύτερη επιρροή όσον αφορά την επίτευξη των κοινών στόχων μας, εάν έχουμε περισσότερο χρόνο για να προετοιμαστούμε και να επανεξετάσουμε αυτήν την έκθεση.
Πρόεδρος.
Κύριε Speroni, παρακαλώ επιδείξτε υπομονή. Σύμφωνα με τον Κανονισμό, προβλέπεται μία αγόρευση υπέρ και μία κατά. Αυτή τη στιγμή ρωτάω αν επιθυμεί κανείς να μιλήσει υπέρ. 
Véronique De Keyser (PSE ).
   – Κύριε Πρόεδρε, φοβόμουν ότι κανένας άλλος δεν θα εκφραστεί υπέρ. Επιτρέψτε μου λοιπόν να το πράξω. Αγαπητοί συνάδελφοι, πιστεύω ότι προσεγγίζουμε αυτό το αίτημα με απολύτως εποικοδομητικό πνεύμα. Θέλω να πω ότι, στον τομέα των ανθρωπίνων δικαιωμάτων, και ανεξαρτήτως της έκβασης της ψηφοφορίας που θα ακολουθήσει, θα υποστηρίξουμε βεβαίως όλες τις τροπολογίες υπέρ των δικαιωμάτων του ανθρώπου. Αυτά δεν τίθενται καν, σήμερα, προς συζήτηση. Αυτό που θέλουμε να θεραπεύσουμε –είναι εκείνο που η κ. Dobolyi θέλησε να υπογραμμίσει– είναι τεκμηριωμένα λάθη, ελλείψεις, κενά που υφίστανται. Θέλουμε επίσης να αποκαταστήσουμε κάπως στενότερες σχέσεις με τον εισηγητή αυτό είναι όλο.
Πρόεδρος.
   Ο κ. Tajani έχει τον λόγο προκειμένου να μιλήσει κατά του αιτήματος. 
Antonio Tajani (PPE-DE ). –

Bastiaan Belder (IND/DEM ),
Οι δημόσιες απαντήσεις της κινεζικής πρεσβείας στις Βρυξέλλες κατά τη διάρκεια των διαφόρων φάσεων της έκθεσής μου με υποχρεώνουν να σας παρουσιάσω τη θέση μου, εν συντομία, σε τρεις βασικούς τομείς: το σύστημα Ankang, τη θρησκευτική ελευθερία στη Λαϊκή Δημοκρατία και το θέμα της ειρηνικής προσάρτησης της Ταϊβάν στην Κίνα.
Σε μια επιστολή της 25ης Απριλίου, η πρεσβεία της Κίνας αρνήθηκε απερίφραστα ότι οι πολιτικοί και κοινωνικοί αντιφρονούντες υποβάλλονται σε υποχρεωτική ψυχιατρική θεραπεία. Αυτή η αποτρόπαια μέθοδος βασανιστηρίων είναι επισήμως γνωστή ως Ankang, το οποίο μεταφράζεται ως: υγεία μέσω ανάπαυσης και ειρήνης.
Όλως τυχαίως, το θέμα της 3ης Νοεμβρίου 2005 στη γερμανική εβδομαδιαία εφημερίδα περιελάμβανε τη μαρτυρία τριών αυτόπτων μαρτύρων, θυμάτων αυτού του συστήματος Ankang με τον αποκαλυπτικό τίτλο: «Ηλεκτροσόκ ενάντια στον ιό της ελευθερίας». Στις 14 Δεκεμβρίου 2005, η δημοσίευσε ένα εξίσου επιβαρυντικό άρθρο σχετικά με το Ankang. Παρόλα αυτά, η πρεσβεία της Κίνας συμβούλευσε το Σώμα να απαλείψει την παράγραφο 24 του σχεδίου ψηφίσματος σχετικά με το Ankang ως πλήρως αβάσιμη, και η Σοσιαλιστική Ομάδα στο Ευρωπαϊκό Κοινοβούλιο, η οποία ενεργεί ωσάν να μην συμβαίνει τίποτα κακό, κατέθεσε μια τροπολογία προς αυτήν την κατεύθυνση. Ζήτησα δύο φορές από την Επιτροπή Εξωτερικών Υποθέσεων να αποσύρει την τροπολογία, αλλά ανώφελα.
Το σύστημα Ankang έρχεται σε πλήρη αντίθεση με τα βασικά ανθρώπινα δικαιώματα που σίγουρα όλοι μας υποστηρίζουμε θερμά, όπως άκουσα την κ. De Keyser να λέει μόλις πριν από λίγο. Συνεπώς, η στάση της μου προκαλεί μεγάλη σύγχυση. Σας καλώ μετ’ επιτάσεως να απαλείψετε αυτήν την κηλίδα από την υπόληψη του Κοινοβουλίου και να στηρίξετε το αρχικό κείμενο σχετικά με το Ankang, το οποίο καταθέτω εκ νέου ως τροπολογία.
Σύμφωνα με όσα αναφέρει η κινεζική αποστολή στην Ευρωπαϊκή Ένωση στο ενημερωτικό δελτίο της της 31ης Αυγούστου, ο λαός της Κίνας χαίρει άκρας θρησκευτικής ελευθερίας. Διά του παρόντος, την καλώ να μεταφράσει δημοσίως και να δημοσιεύσει την πρόσφατη συνέντευξη με το «μεγάλο θρησκευτικό αφεντικό» της Κίνας, ώστε να διευκρινιστεί τι έλεγχο ασκεί το κόμμα, διότι τα θετικά και τα αρνητικά των θρησκειών αξιολογούνται μόνο από το Κομμουνιστικό Κόμμα της Κίνας και κανέναν άλλον.
Benita Ferrero-Waldner,
Έκτον, υπάρχουν και άλλοι τομείς όπου έχουμε μικρότερη επιρροή. Γνωρίζω ότι η κατάσταση των ανθρωπίνων δικαιωμάτων στην Κίνα ανησυχεί ιδιαίτερα το Κοινοβούλιο, όπως και την Επιτροπή. Το περασμένο έτος δεν ήταν έτος σημαντικής προόδου σε κανέναν από τους τομείς για τους οποίους ενδιαφερόμαστε ιδιαίτερα, όπως η επικύρωση του Διεθνούς Συμφώνου για τα Αστικά και Πολιτικά Δικαιώματα, η απελευθέρωση των 1 989 κρατουμένων, η κατάργηση της μεταρρύθμισης μέσω της εργασίας και η μεγαλύτερη προστασία της ελευθερίας έκφρασης και της θρησκευτικής ελευθερίας, τομείς για τους οποίους εξακολουθούμε να έχουμε σοβαρές ανησυχίες. Όμως, μπορώ να σας διαβεβαιώσω, αξιότιμοι βουλευτές, ότι αυτά τα θέματα θα παραμείνουν στο επίκεντρο της πολιτικής ατζέντας μας και θα συνεχίσουμε να δεσμευόμαστε και να ασκούμε πιέσεις για πρόοδο.
Karsten Friedrich Hoppenstedt (PPE-DE ),
Όπως αναφέρθηκε προηγουμένως, η επόμενη διάσκεψη κορυφής ΕΕ-Κίνας θα πραγματοποιηθεί στις 9 Σεπτεμβρίου, με τον πρωθυπουργό, τους Υπουργούς Εξωτερικών και τους Υπουργούς Μεταρρύθμισης, Σχεδιασμού και Εμπορίου. Στις 12 Σεπτεμβρίου θα πραγματοποιηθεί, επίσης στο Ελσίνκι, ένα οικονομικό φόρουμ υψηλού επιπέδου Κίνας-Ευρώπης. Επίκεινται και άλλες σημαντικές ημερομηνίες από τη σκοπιά της παγκόσμιας οικονομίας, συγκεκριμένα μια νέα κατανομή ψήφων στο Διεθνές Νομισματικό Ταμείο που ευνοεί την Κίνα και ενδεχομένως είναι δυσμενής για την Ευρώπη, ενώ στο τέλος Σεπτεμβρίου θα πρέπει να δημιουργηθούν νέες ομαδοποιήσεις και συμμαχίες στον γύρο της Ντόχα στην Αυστραλία
Ως συντάκτης γνωμοδότησης για το θέμα αυτό στην Επιτροπή Οικονομικών και Νομισματικών Θεμάτων θα ήθελα να επικεντρωθώ στις προοπτικές της οικονομικής και νομισματικής πολιτικής. Το 2005, το εμπορικό πλεόνασμα της Κίνας ήταν 102 δισ. δολάρια ΗΠΑ και το 2006 θα είναι ακόμα μεγαλύτερο. Στο τέλος του 2006, η Κίνα θα έχει στα συναλλαγματικά της αποθέματα πάνω από 1 000 δισ. δολάρια ΗΠΑ. Από πολλές πλευρές προβάλλεται το αίτημα για γρήγορη αλλαγή της συναλλαγματικής ισοτιμίας και μεσοπρόθεσμα η Κίνα είναι διατεθειμένη να ακούσει αυτό το αίτημα. Ενόψει όμως της στενής διασύνδεσης των χρηματοπιστωτικών αγορών, στη γνωμοδότησή μου τάχθηκα υπέρ μίας προσεκτικής αλλαγής, γιατί τα ριζικά και γρήγορα μέτρα θα μπορούσαν να έχουν απρόβλεπτες συνέπειες στις χρηματοπιστωτικές αγορές.
Ποια άποψη επικρατεί γι’ αυτό στα κράτη μέλη της Ευρωπαϊκής Ένωσης και τι λένε σχετικά οι ιθύνοντες του συμβουλίου ECOFIN; Η Ευρωπαϊκή Ένωση είναι ο σημαντικότερος εμπορικός εταίρος της Κίνας και η Κίνα είναι ο δεύτερος σε σημασία εμπορικός εταίρος της Ευρωπαϊκής Ένωσης. Ως εκ τούτου, πρέπει να εκτιμήσουμε τον τρόπο με τον οποίοι οι Κινέζοι εκπλήρωσαν μερικώς –και προσπαθούν να εκπληρώσουν– τις υποχρεώσεις που ανέλαβαν όταν προσχώρησαν στον ΠΟΕ, μολονότι υπάρχει ακόμα μεγάλο περιθώριο βελτίωσης ως προς την προστασία της πνευματικής ιδιοκτησίας και ειδικότερα στα πιστωτικά ζητήματα. Το περαιτέρω άνοιγμα των τραπεζικών και ασφαλιστικών αγορών και η πρόοδος ως προς την αναζήτηση κοινών προδιαγραφών αποτελούν απτά βήματα προόδου.
Antonio Tajani,
   Κύριε Πρόεδρε, κυρία Επίτροπε, κυρίες και κύριοι, υποστηρίζουμε ανεπιφύλακτα την έκθεση Belder, καθώς πρόκειται για μια περιεκτική έκθεση, η οποία αντιμετωπίζει όλα τα προβλήματα που αφορούν τις σχέσεις μεταξύ Ευρωπαϊκής Ένωσης και Κίνας και βασίζεται στη σημαντική συζήτηση που διεξήχθη στην Επιτροπή Εξωτερικών Υποθέσεων, για την οποία πρέπει να ευχαριστήσουμε τον Πρόεδρο Brok που θέλησε να εξετάσουμε διεξοδικά το ζήτημα.
Δεν πρέπει να ξεχνάμε επίσης το ζήτημα των κανόνων στις οικονομικές και εμπορικές σχέσεις και ζητάμε από το Συμβούλιο και την Επιτροπή να δεσμευθούν ότι θα προστατεύσουν τις ευρωπαϊκές επιχειρήσεις και άλλων γειτονικών χωρών, κυρίως στους τομείς της υφαντουργίας και της υποδηματοποιίας. Κάποιες ενδείξεις υπήρξαν από τον Επίτροπο Mandelson, αλλά θα πρέπει ωστόσο να προχωρήσουμε με τόλμη και στο ζήτημα της προστασίας των ανθρωπίνων δικαιωμάτων υπό τη φινλανδική Προεδρία, για την οποία λυπούμαι που δεν είναι παρούσα. Για όλους αυτούς τους λόγους θα ψηφίσουμε υπέρ της έκθεσης Belder υποστηρίζοντας ορισμένες τροπολογίες που αφορούν και περιβαλλοντικά ζητήματα. 
Glyn Ford,
   . Κύριε Πρόεδρε, συμφωνούμε με πολλά από όσα περιλαμβάνει η έκθεση του κ. Belder. Συμφωνούμε ότι η Κίνα πρέπει να επωμιστεί μια όλο και μεγαλύτερη διεθνή ευθύνη λόγω της θέσης της ως μόνιμου μέλους του Συμβουλίου Ασφαλείας και τώρα ως η τέταρτη μεγαλύτερη οικονομία. Συμφωνούμε με τη σπουδαιότητα του ρόλου της Κίνας στην Αφρική και τη Μέση Ανατολή. Πρέπει να διεξαγάγουμε διάλογο με την Κίνα σχετικά με την κατάσταση στη Βόρεια Κορέα, όπου διαδραματίζει σημαντικό ρόλο ως προεδρεύουσα στις εξαμερείς συνομιλίες· σχετικά με το Ιράν, όπου η Κίνα μπορεί να διαδραματίσει κάποιο ρόλο προσπαθώντας να βρει μια λύση για την πυρηνική κρίση· και σχετικά με το Νταρφούρ, όπου η Κίνα, λόγω των πετρελαϊκών συμφερόντων της, έχει έως σήμερα αντισταθεί στην ανάπτυξη δυνάμεων των Ηνωμένων Εθνών.
Ωστόσο, δυστυχώς, συνολικά, η έκθεση χαρακτηρίζεται από έλλειψη ισορροπίας και παραλείψεις. Θεώρησα ότι επρόκειτο για λάθη παραλείψεων, αλλά στον εναρκτήριο λόγο του ο κ. Belder κατέστησε σαφές ότι το γεγονός πως δεν περιλαμβάνεται στην έκθεση μια κοινή πολιτική για την Κίνα δεν οφείλεται στο ότι το ξέχασε, αλλά στην πραγματικότητα είναι υπέρ της αλλαγής αυτής. Ελπίζω ότι όσοι από την Ομάδα των Χριστιανοδημοκρατών εξακολουθούν να το υποστηρίζουν δεν θα συνεχίσουν να το κάνουν, αλλά θα στηρίξουν την τροπολογία μας.
Υπάρχουν δύο γραμμές σχετικά με την κατάσταση των 150 εκατ. εργαζομένων μεταναστών – πάνω από το 10% του πληθυσμού της Κίνας, μία πρόταση σχετικά με τις ελεύθερες συνδικαλιστικές οργανώσεις και, παρόλα αυτά, υπάρχουν πέντε παράγραφοι σχετικά με μια θρησκευτική μειονότητα που είναι εκατό φορές μικρότερη. Το αρνητικό είναι ότι ο κ. Belder βλέπει το δέντρο και όχι το δάσος.
Το θέμα που αφορά το καθεστώς οικονομίας της αγοράς παρακάμπτεται πολύ εύκολα, ωστόσο 40 χώρες στον κόσμο έχουν ήδη παράσχει καθεστώς οικονομίας της αγοράς στην Κίνα – πιο πρόσφατα η Δημοκρατία της Κορέας, τον Νοέμβριο του 2005. Σέβομαι την άποψη του Ευρωπαϊκού Κοινοβουλίου σχετικά με το εμπάργκο, αλλά εδώ επιμένουμε ότι όλες οι χώρες με τις οποίες έχουμε εταιρικές σχέσεις ακολουθούν ένα εμπάργκο που βάζει την Κίνα στην ίδια κατάσταση με τη Λευκορωσία και τη Ζιμπάμπουε –κάτι που προσωπικά θεωρώ ότι είναι χειρότερο όσον αφορά την καταπίεση και τις διακρίσεις– ενώ, ταυτόχρονα, ζητούμε από τους Κινέζους να μας βοηθήσουν στην άσκηση πίεσης σε αυτές τις δύο χώρες που λέμε ότι είναι ίδιες με την Κίνα.
Στην παράγραφο 4, σημειώνουμε ότι η Κίνα θα έχει στη διάθεσή της 1 δισ. ευρώ (στην αγγλική έκδοση της έκθεσης) σε συναλλαγματικά αποθέματα έως το τέλος του 2006. Η ακρίβεια της έκθεσης είναι ωραία· είναι μόνο χίλιες φορές λάθος: στην πραγματικότητα πρόκειται για ένα τρισεκατομμύριο και όχι για ένα δισεκατομμύριο και, παρόλα αυτά, κανείς δεν το παρατήρησε· ωστόσο, πρόκειται για μια εξαιρετικά ακριβή έκθεση που όλοι εγκρίνουν.
Πουθενά δεν παραπονιόμαστε ότι η Κίνα έχει πολύ λίγα ευρώ –και όχι δολάρια– και δεν λέμε ότι η Κίνα θα πρέπει να συνεχίσει να συνεργάζεται με την Ευρωπαϊκή Ένωση σχετικά με τις εξαμερείς συνομιλίες. Δεν αναφέρουμε το γεγονός ότι η ανησυχία της Κίνας για το Yasukuni Shrine απεικονίζεται στο προσφάτως αποκαλυφθέν γεγονός ότι ο Ιάπωνας Αυτοκράτορας αρνήθηκε να το επισκεφθεί άπαξ και υπήρχαν εκεί σημαντικοί εγκληματίες πολέμου.
Cecilia Malmström,
Με δεδομένο το μέγεθος, την ιστορία και τον πληθυσμό της, η Κίνα έχει τεράστιες δυνατότητες. Ταυτόχρονα, πρέπει να αναγνωρίσουμε ότι η Κίνα είναι επίσης δικτατορία. Δεν μπορούμε να δεχτούμε ότι χιλιάδες άνθρωποι φυλακίζονται επειδή έχουν διαφορετικές πολιτικές απόψεις ή επειδή έχουν διαφορετική θρησκεία ή κατάγονται από διαφορετική εθνική ομάδα. Δεν μπορούμε να δεχτούμε τη λογοκρισία που ασκεί η Κίνα στο Διαδίκτυο, και αντιμετωπίζουμε με μεγάλη ανησυχία τις αναφορές που καταφθάνουν τώρα από όλο τον κόσμο –και πιο πρόσφατα από ένα σημαντικό ίδρυμα του Καναδά– σχετικά με το εμπόριο οργάνων, για παράδειγμα, από υποστηρικτές του Falun Gong. Επίσης, ανησυχούμε για τις απειλές που εκτοξεύονται κατά της δημοκρατίας στην Ταϊβάν.
Η Κίνα είναι επίσης μια περιβαλλοντική ωρολογιακή βόμβα, καθώς το περιβάλλον είναι ένας μεγάλος τομέας εν δυνάμει συνεργασίας μεταξύ της Κίνας και ημών στην ΕΕ. Η Επίτροπος Ferrero-Waldner αναφέρθηκε στην ανάγκη για μια στρατηγική εταιρική σχέση που θα περιλαμβάνει πολλά πρακτικά στοιχεία. Το χαιρετίζουμε αυτό και ελπίζουμε ότι το Ευρωπαϊκό Κοινοβούλιο μπορεί να διαδραματίσει σημαντικό και εποικοδομητικό ρόλο σε αυτό το έργο. 
Raül Romeva i Rueda,
Willy Meyer Pleite,
Αυτό το λάθος γίνεται σαφές στο σημείο 75, το οποίο ενθαρρύνει την Ευρωπαϊκή Ένωση και τα κράτη μέλη να αναπτύξουν μια πολιτική βασισμένη σε συναίνεση με τις ΗΠΑ προκειμένου να θεσπίσουν μια στρατηγική σχέση με την Κίνα.
Αυτό δεν μπορεί να ληφθεί σοβαρά υπόψη. Πρέπει να έχουμε υπόψη για ποια χώρα μιλάμε. Μιλάμε για μια χώρα με 1,2 δισεκατομμύρια κατοίκους, 9,5 εκατομμυρίων τετραγωνικών χιλιομέτρων, και για μια χώρα η οποία το 1910 ήταν ακόμη φεουδαρχική κοινωνία. Αν δεν εξετάσουμε αυτή την έκθεση στο σωστό πλαίσιο, θα στοχεύουμε στα τυφλά. Τέλος, κυρίες και κύριοι, πιστεύω επίσης ότι αυτή η έκθεση αντιπροσωπεύει καθαρά οικονομικά συμφέροντα. Τίποτα περισσότερο. Τα υπόλοιπα δεν είναι τίποτα άλλο εκτός από όμορφα λόγια.
Ģirts Valdis Kristovskis,
   . Κυρία Επίτροπε, κυρίες και κύριοι, θα ήθελα να σχολιάσω τις σχέσεις μεταξύ της Ευρωπαϊκής Ένωσης και της Κίνας ιδωμένες μέσα από το πρίσμα των σχέσεων μεταξύ της Κίνας και της Ταϊβάν και υπό το πρίσμα της δημοκρατίας. Είναι γνωστό ότι η Κίνα αρνείται να διεξαγάγει άμεσο διάλογο με τη δημοκρατικά εκλεγμένη κυβέρνηση της Ταϊβάν. Συνεπώς, η Ευρωπαϊκή Ένωση πρέπει να καλέσει μετ’ επιτάσεως την Κίνα να διατηρήσει μια ατμόσφαιρα αμοιβαίας εμπιστοσύνης με την Ταϊβάν και να χρησιμοποιήσει ειρηνικά μέσα για την ανάπτυξη των σχέσεων, ώστε να επιτευχθεί σταθερότητα στην περιοχή. Δεν μπορούμε να στηρίξουμε δράσεις της Κίνας για τον περιορισμό της συμμετοχής της Ταϊβάν στις διεθνείς διαδικασίες. Η Κίνα πρέπει να σεβαστεί τα θεμελιώδη ανθρώπινα δικαιώματα και την ελευθερία για να κάνει πολιτικές επιλογές για τα 23 εκατομμύρια κατοίκων της Ταϊβάν. Θα πρέπει να καταδικάσουμε το γεγονός ότι το κινεζικό δίκαιο που νομιμοποιεί την πιθανή κατοχή της Ταϊβάν επικρέμεται πάνω από την Ταϊβάν σαν Δαμόκλειος σπάθη. Κυρίες και κύριοι, κατά τη γνώμη μου, στην αρχή της «μίας Κίνας» η ιδέα της ειρηνικής επανένωσης θα πρέπει να αντικατασταθεί με κάτι πιο εφαρμόσιμο – μια ειρηνική λύση. Η ανάπτυξη περίπου 800 κατευθυνόμενων και άλλων τύπων πυραύλων στη νότια ακτή της Κίνας, απέναντι από τα Στενά της Ταϊβάν, πρέπει να μειωθεί σημαντικά. Αποτελεί απειλή και άγχος για τους κατοίκους της Ταϊβάν. Έχει ως αποτέλεσμα την ανάγκη για τη λήψη αμυντικών μέτρων με στόχο τη δημιουργία όπλων στην Ταϊβάν, αφαιρώντας σημαντικούς πόρους από τις ανάγκες της οικονομίας και της κοινωνίας. Το εμπάργκο όπλων της Ευρωπαϊκής Ένωσης πρέπει να διατηρηθεί. Η άρση του θα ερμηνευόταν λανθασμένα ως ενθάρρυνση για περαιτέρω αύξηση της στρατιωτικής δύναμης της Κίνας. Αυτή η δύναμη επηρεάζει σοβαρά τη σταθερότητα στην περιοχή της Ασίας και οδηγεί στην κλιμάκωση των δαπανών για όπλα. Η άρση του εμπάργκο όπλων δεν θα ενίσχυε τον επιθυμητό εκδημοκρατισμό της Κίνας. Δεν θα υπήρχε πλέον η ώθηση ώστε το μονοκομματικό καθεστώς να σταματήσει τις σημαντικές παραβιάσεις των ανθρωπίνων δικαιωμάτων που γίνονται εδώ και καιρό. 
Gerard Batten,
   . Κύριε Πρόεδρε, πρέπει να συγχαρούμε τον λαό της Κίνας για την πρόοδο που έχει επιτελέσει μετά τον θάνατο του τυράννου Mao Zedong πριν από 30 χρόνια. Η κληρονομιά του Μάο σε φόνους, καταπίεση, πόνο, δυστυχία, πείνα και θάνατο είναι μοναδική. Γονάτισε την Κίνα. Το μέσο που χρησιμοποίησε για να επιβάλει αυτήν την τυραννία ήταν, φυσικά, το Κομμουνιστικό Κόμμα της Κίνας, το οποίο ακόμη κυβερνά την Κίνα. Το γεγονός ότι ο διάδοχος του Μάο, ο Deng Xiao Ping, και οι διάδοχοί του αναγνώρισαν κάποιες καπιταλιστικές αλήθειες και την πραγματικότητα της ελεύθερης αγοράς έδωσε στην Κίνα τη δυνατότητα να προοδεύσει οικονομικά έως το σημείο στο οποίο έχει φθάσει σήμερα.
Η πρόοδος στην Κίνα αναπόφευκτα θα περιοριστεί στο οικονομικό πεδίο όσο το Κομμουνιστικό Κόμμα της Κίνας διατηρεί την εξουσία. Η πρόοδος δεν θα επεκταθεί στην ελευθερία του συνεταιρίζεσθαι, την ελευθερία του λόγου και τη δημοκρατία. Ο λαός της Κίνας αρχίζει επιτέλους να δρέπει κάποια από τα υλικά οφέλη του καπιταλιστικού συστήματος. Όμως, πότε θα δρέψουν τα οφέλη του δυτικού δημοκρατικού συστήματος; Η έκθεση του κ. Belder ορθώς ζητά πολιτικό πλουραλισμό, ανεξάρτητη δικαιοσύνη και να μην άρει η ΕΕ το εμπάργκο όπλων έως ότου η Κίνα αντιμετωπίσει σωστά την κατάσταση των ανθρωπίνων δικαιωμάτων και των αστικών και πολιτικών ελευθεριών.
Ο κ. Belder ζητά μια συνεπή και συνεκτική πολιτική απέναντι στην Κίνα. Μια τέτοια συνεκτική πολιτική θα πρέπει να προωθεί τα συμφέροντα του κινεζικού λαού, και όχι τα συμφέροντα του Κομμουνιστικού Κόμματος της Κίνας. Συνεπώς, δεν θα πρέπει να άρουμε το εμπάργκο όπλων και θα πρέπει να συνεχίσουμε να αναγνωρίζουμε την Ταϊβάν ως ένα ανεξάρτητο δημοκρατικό κράτος.
Paweł Bartłomiej Piskorski (NI ). –
Στη συζήτηση αυτής της έκθεσης, που, συνολικά, είναι σωστή –και ελπίζω ότι όλες οι τροπολογίες και όλα τα στοιχεία που αφορούν τα ανθρώπινα και τα πολιτικά δικαιώματα θα εγκριθούν από αυτό το Σώμα– πρέπει να θυμόμαστε ότι η καταπίεση των θρησκευτικών μειονοτήτων –και αυτό περιλαμβάνει τους πάντες, από την καθολική εκκλησία μέχρι θρησκευτικά κινήματα όπως το Falun Gong, που καταπιέζονται με άκρως σκανδαλώδη τρόπο– καθώς και η καταπίεση των θεμελιωδών ανθρωπίνων δικαιωμάτων στην Κίνα δεν είναι πράγματα που ανήκουν στο παρελθόν και ότι συνεχίζονται σε καθημερινή βάση. Συνεχίζεται η εφαρμογή της υποχρεωτικής στείρωσης και των υποχρεωτικών αμβλώσεων. Η καταπίεση εθνοτικών ομάδων, όπως συμβαίνει στην παρούσα φάση στην περίπτωση του Θιβέτ, είναι επίσης κάτι που και σήμερα ακόμα δεν αποτελεί παρελθόν.
Georg Jarzembowski (PPE-DE ). –
Νομίζω ότι ο κ. Ford δεν κατάλαβε καλά πώς έχουν τα πράγματα: η Κίνα πρέπει να κάνει την πρώτη κίνηση κάνοντας αλλαγές στις σχέσεις της με τις γείτονες χώρες Ιαπωνία και Ταϊβάν. Ειδικά ως προς την Ταϊβάν, όλοι εδώ στο Σώμα θα ήθελαν να γίνει πολιτικός διάλογος Πεκίνου-Ταϊπέι, αλλά ο διάλογος αυτός δεν πρέπει να γίνει με τη μορφή απειλών. Ως εκ τούτου, είναι απόλυτα άσκοπο να ζητούν οι σοσιαλιστές –όπως έκαναν πρόσφατα– την άρση του εμπάργκο όπλων. Αντί γι’ αυτό, θα ήταν καλύτερο να δείξετε ξανά αλληλεγγύη με τους δημοκράτες του Σώματος. Όσο υπάρχουν παραβιάσεις των ανθρωπίνων δικαιωμάτων στην Κίνα, δεν θα πρέπει να αρθεί το εμπάργκο. 
Alexandra Dobolyi (PSE ). –
   Κύριε Πρόεδρε, χαιρετίζω το έως σήμερα έργο της Επιτροπής σχετικά με την Κίνα και την αποψινή παρέμβαση της Επιτρόπου Ferrero-Waldner. Εάν η έκθεση ήταν τόσο ισορροπημένη όσο και η αποψινή σας παρέμβαση, κυρία Επίτροπε, θα τη στήριζα ολόψυχα. Ωστόσο, στις συζητήσεις στην Επιτροπή Εξωτερικών Υποθέσεων, υποστήριξα ότι η έκθεση ήταν αδύναμη όσον αφορά τον τομέα της συνεργασίας ΕΕ-Κίνας και της εξωτερικής πολιτικής. Δεν μπορώ να καταλάβω γιατί η έκθεση δεν λαμβάνει θέση σχετικά με μια κοινή πολιτική για την Κίνα ή τον ρόλο της Κίνας στο Συμβούλιο Ασφαλείας, και δεν έχει μια ισορροπημένη άποψη για το θέμα της Ταϊβάν, τις εξαμερείς συνομιλίες, τη συνεργασία ΕΕ-Κίνας και το θέμα της παγκόσμιας ασφάλειας.
Υπάρχουν επίσης πραγματικά λάθη στην έκθεση του κ. Belder, την οποία στηρίζει η Ομάδα ΕΛΚ-ΕΔ και άλλες Ομάδες. Θα αναφερθώ σε ένα μόνο παράδειγμα: στην παράγραφο 24, το Κοινοβούλιο καλεί την Επιτροπή να ξεκινήσει έναν δομημένο διάλογο με τον κινέζο ομόλογό του στον τομέα της απασχόλησης και των κοινωνικών υποθέσεων. Λοιπόν, κύριε Belder και κύριοι συνάδελφοι από την Ομάδα ΕΛΚ-ΕΔ και την Ομάδα της Συμμαχίας Φιλελευθέρων και Δημοκρατών για την Ευρώπη, είτε δεν κάνατε σωστά τη δουλειά σας είτε πρέπει να συγχαρούμε τις μαγικές δυνάμεις της Επιτροπής, διότι πριν από δύο έτη πρέπει να έφαγε κάποιο κινέζικο τυχερό κουλουράκι που έλεγε ότι τον Σεπτέμβριο του 2006 το Κοινοβούλιο θα απηύθυνε έκκληση για την έναρξη ενός δομημένου διαλόγου.
Dirk Sterckx (ALDE ). –
   Κύριε Πρόεδρε, κυρία Επίτροπε, κύριε Belder, ως Πρόεδρος της κοινοβουλευτικής αντιπροσωπείας για την Κίνα, μένω με ανάμεικτα αισθήματα σε ό,τι αφορά αυτή την έκθεση. Ο εισηγητής εργάστηκε πολύ σκληρά και η έκθεση περιέχει πολλά έγκυρα σημεία, που τα επεσήμανε ή τα επανέλαβε το Σώμα, εκείνο όμως που λείπει, κατά τη γνώμη μου, είναι μια εκτίμηση, μια κριτική και εποικοδομητική εκτίμηση των όσων πράττει ήδη η Επιτροπή στην Κίνα στην παρούσα φάση. Πόσο κριτική στάση τηρούμε σε σχέση με μερικά από τα πράγματα που κάνει η Επιτροπή εκεί πέρα; Εν πάση περιπτώσει, διατηρεί μια πολύ μεγάλη αντιπροσωπεία εκεί, που είναι δεύτερη σε μέγεθος–αν δεν απατώμαι– μετά την αντιπροσωπεία για τις σχέσεις με τις Ηνωμένες Πολιτείες.
Caroline Lucas (Verts/ALE ). –
Jiří Maštálka (GUE/NGL ). –
Roberta Angelilli (UEN ). –
Η Κίνα, αν και συμμετέχει στον ΠΟΕ, έχει αποδείξει συχνά ότι δεν σέβεται τους κοινούς κανόνες των άλλων εμπορικών εταίρων. Όπως πολύ συχνά καταγγέλλουμε, η Κίνα διοχετεύει στις ευρωπαϊκές αγορές παραποιημένα προϊόντα ή προϊόντα που δεν ανταποκρίνονται στους ευρωπαϊκούς κανονισμούς και στα πρότυπα ποιότητας και ασφαλείας. Η Κίνα δεν σέβεται, όπως θα όφειλε, τις συμφωνίες TRIPS σχετικά με την προστασία των δικαιωμάτων πνευματικής ιδιοκτησίας και των διπλωμάτων ευρεσιτεχνίας και δεν ευνοεί την πρόσβαση στις αγορές των ξένων εταίρων. Θα πρέπει επίσης να επανεξετάσουμε επειγόντως τις εμπορικές συμφωνίες σχετικά με τους τομείς της υποδηματοποιίας, της υφαντουργίας και των ειδών ένδυσης, καθώς εξακολουθούν να υπάρχουν απαράδεκτες ανισορροπίες.
Bogusław Rogalski (IND/DEM ). –
 Κύριε Πρόεδρε, είναι θετικό που το Ευρωπαϊκό Κοινοβούλιο συζητά το θέμα των σχέσεων ΕΕ-Κίνας. Η Κίνα είναι η δεύτερη μεγαλύτερη δύναμη στον κόσμο και ούτε δημοκρατία είναι ούτε έχει οικονομία της αγοράς. Μέχρι το 2010, η Κίνα θέλει να δημιουργήσει το ισχυρότερο οικονομικό μέτωπο στον κόσμο, μαζί με τις χώρες της Ένωσης Κρατών της Νοτιοανατολικής Ασίας (ASEAN). Ακόμη και σήμερα, η Κίνα είναι το μεγαλύτερο εργοστάσιό της. Από τη διεύρυνση και μετά, η ΕΕ κατέστη ο μεγαλύτερος εμπορικός εταίρος της ΕΕ και αυτός είναι ο λόγος που οι σχέσεις με την Κίνα είναι τόσο σημαντικές για μας. Πρέπει, ωστόσο, να θυμόμαστε ότι μια αμιγώς οικονομική προσέγγιση στις σχέσεις μας δεν θα μας αποκαλύψει το πραγματικό πρόσωπο του κινεζικού δράκου.
Η έκθεση Belder, που συζητούμε τώρα, παρέχει μια αντικειμενική θεώρηση των σχέσεων ΕΕ-Κίνας. Ας ελπίσουμε ότι αυτό θα είναι η απαρχή μιας πιο κριτικής προσέγγισης της ΕΕ ως προς τον παγκόσμιο ρόλο της Κίνας. 
Mario Borghezio (NI ). –
Συμφωνούμε με την έκθεση Belder, καθώς πιστεύουμε ότι η Ευρώπη δεν πρέπει να φοβάται και οφείλει να ζητήσει από τον ισχυρό οικονομικό κολοσσό της Κίνας τις δέουσες απαντήσεις στα ζητήματα που αναφέρθηκαν. Ωστόσο, όταν η Επιτροπή και εμείς συζητάμε για την προστασία των ανθρωπίνων δικαιωμάτων, δεν θα ήθελα να ακολουθούμε την πρακτική που εφήρμοζαν οι παλιές ευρωπαϊκές κυβερνήσεις όλων των χωρών, οι οποίες έθεταν ρήτρες για τυπικούς και μόνο λόγους, γιατί κάποια πράγματα έπρεπε να λεχθούν: σήμερα πρέπει να συζητήσουμε για το Θιβέτ για να δείξουμε ότι ενδιαφερόμαστε και να εμφανίσουμε μια καλή εικόνα. Μετά από τη συγκίνηση που προκάλεσαν σε όλους τα λόγια ενός άλλου πνευματικού ηγέτη όπως ο Δαλάι Λάμα, θεωρώ –και θέλω να είμαι σαφής– πολύ ασθενείς και ουσιαστικά αναποτελεσματικές τις απαντήσεις που δίνουμε στο δράμα του Θιβέτ, στο δράμα ενός ολοκαυτώματος και της πολιτιστικής γενοκτονίας ενός λαού.
Όσον αφορά τον οικονομικό και νομισματικό τομέα, υποστηρίζω πιο αποφασιστικές θέσεις σε σχέση με την έκθεση Belder, την οποία επικρίνω, καθώς είναι καιρός να ζητήσουμε στον νομισματικό τομέα μια μάλλον γρήγορη, αν και σταδιακή, ανατίμηση του γουάν, εάν θέλουμε να προστατεύσουμε τις οικονομίες μας από την κινεζική επίθεση.
Πώς είναι δε δυνατόν, μολονότι γνωρίζουμε ότι το 70% των παραποιημένων εμπορευμάτων που κυκλοφορούν στις χώρες μας είναι κινεζικής προέλευσης, να συζητάμε ακόμη για προβλήματα όπως η λειτουργία των κινεζικών δικαστηρίων, οι αποφάσεις και το γεγονός ότι υπάρχει εδώ ένα δικαστήριο που μας δικαιώνει και στο οποίο μπορούμε να απευθυνθούμε; Πρέπει συνεπώς να ζητήσουμε από την Κίνα να αναθεωρήσει εκ βάθρων το σύστημά της για να ανταποκριθεί στις απαιτήσεις δημοκρατίας, ανάπτυξης κλπ.
Τέλος, επιτρέψτε μου να υπενθυμίσω το ζήτημα της θρησκευτικής ελευθερίας. Είναι ένα θεμελιώδες ζήτημα για χριστιανούς, καθολικούς, διαμαρτυρόμενους, αλλά και για τα μέλη του Falun Gong, όπως οι άνθρωποι που είδαμε έξω από το Ευρωπαϊκό Κοινοβούλιο, άνθρωποι δηλαδή που πιστεύουν σε μια δική τους ιδέα και φιλοσοφία και αντιμετωπίζονται ως εγκληματίες, υποβάλλονται σε βασανιστήρια, φυλακίσεις και πιθανόν στην αφαίρεση οργάνων του σώματός τους. Είναι ντροπή να διεξάγεται εμπόριο οργάνων από μια χώρα με την οποία εξακολουθούμε να διατηρούμε εμπορικές σχέσεις! 
Simon Coveney (PPE-DE ). –
   Κύριε Πρόεδρε, θέλω να ευχαριστήσω τον εισηγητή, κ. Belder, για το έργο του όσον αφορά τη μελέτη της δέσμης των τροπολογιών που συνδέονται με αυτήν την έκθεση. Δεν ήταν εύκολη η εκπόνηση μιας έκθεσης για τις σχέσεις ΕΕ-Κίνας, διότι υπάρχουν πολλοί παράγοντες που έπρεπε να εξεταστούν. Το τελικό αποτέλεσμα πρέπει να είναι ένα ισορροπημένο αποτέλεσμα που θα αντικατοπτρίζει την εξελισσόμενη, θετική σχέση μεταξύ των μεγάλων οικονομικών μπλοκ, ενώ δεν θα αποφεύγει τις πραγματικές και έντονες ανησυχίες που υπάρχουν αναφορικά με τα ανθρώπινα δικαιώματα και την προαγωγή της δημοκρατίας· θέματα που εμείς στο Κοινοβούλιο ισχυριζόμαστε ότι αντιμετωπίζουμε σοβαρά.
Με ανακούφιση άκουσα την κ. De Keyser να καθιστά σαφές ότι οι αντιρρήσεις της Ομάδας ΕΣΚ δεν βασίζονται σε ανησυχίες σχετικά με τις αναφορές σε θέματα ανθρωπίνων δικαιωμάτων· όμως, αυτό ίσχυε μέχρι που άκουσα όσα είπε ο κ. Ford. Η έκθεση σίγουρα δεν βρίθει ανησυχιών για τα ανθρώπινα δικαιώματα, αλλά θέτει, ορθώς, δύσκολα ζητήματα, προκειμένου η Κίνα να μας αντιμετωπίσει σοβαρά αναφορικά με τα ζητήματα των ανθρωπίνων δικαιωμάτων, όπως η ανάγκη διασφάλισης της πραγματικής θρησκευτικής ελευθερίας· ο προβληματισμός για τις εκθέσεις σχετικά με τα βασανιστήρια που είναι διαδεδομένα στις κινεζικές φυλακές και τις εκθέσεις σχετικά με την απάνθρωπη, εξευτελιστική αντιμετώπιση και τον περιορισμό χωρίς δίκη· το σύστημα των κέντρων κράτησης και των στρατοπέδων εργασίας · η αναγκαστική συμμόρφωση με την πολιτική οικογενειακού προγραμματισμού· η λογοκρισία του Διαδικτύου και οι πρόσφατες εκθέσεις για την αφαίρεση ανθρώπινων οργάνων από φυλακισμένους. Με χαρά άκουσα την Επίτροπο να προβαίνει σε σθεναρή δήλωση επί του θέματος αυτού. Στην πραγματικότητα, την συγχαίρω για την πολύ ισορροπημένη παρουσίαση που έκανε σήμερα το απόγευμα.
Κατερίνα Μπατζελή (PSE ). –
   Κύριε Πρόεδρε, κύριε Επίτροπε, σύμφωνα με τα επίσημα στοιχεία της εθνικής κινεζικής στατιστικής υπηρεσίας, αναθεωρήθηκε ο ρυθμός ανάπτυξης της κινέζικης οικονομίας για όλο το 2005 από το 9,9% στο 10,2% λόγω της ταχύτερης ανάπτυξης του της βιομηχανικής δραστηριότητας και του κλάδου παροχής υπηρεσιών.
Παράλληλα, η Κεντρική Τράπεζα αποφάσισε την αύξηση του κατώτατου ορίου καταθέσεων σε συνάλλαγμα από το 3% σε 4% με απώτερο σκοπό να περιοριστεί η προσφορά σε δολάρια, εφόσον η χώρα διαθέτει συναλλαγματικά αποθέματα που φτάνουν τα 941 δις ευρώ.
Marco Cappato (ALDE ). –
   Κύριε Πρόεδρε, κυρίες και κύριοι, συγχαρητήρια στον κ. Belder. Θα ήταν πράγματι κρίμα εάν είχε γίνει δεκτό το παράδοξο αίτημα της αναπομπής στην επιτροπή, καθώς έχουμε τη δυνατότητα να αποφασίσουμε λίγες ημέρες πριν από τη διάσκεψη. Κατά την άποψή μου, το αίτημα μεροληπτεί όσον αφορά την ιδέα ότι η συζήτηση σχετικά με τα ανθρώπινα δικαιώματα και η συζήτηση για την ανάγκη οικονομικών σχέσεων με την Κίνα μπορούν να διαχωριστούν, ενώ στην πραγματικότητα πρόκειται για ένα και το αυτό. Η επιβολή του σεβασμού του διεθνούς δικαίου και των κανονισμών για το ντάμπινγκ και την ελεύθερη κυκλοφορία δεν διαφέρει από την προσπάθεια να επιβληθεί ο σεβασμός των διεθνών Χαρτών για τα ανθρώπινα και τα ατομικά δικαιώματα ελευθερίας και δημοκρατίας, ειδικότερα για τον λαό του Θιβέτ, αλλά και του Ουιγκούρε, τον οποίο συχνά λησμονούμε.
Eva Lichtenberger (Verts/ALE ). –
   Κύριε Πρόεδρε, με παραξένεψε κάπως η καθυστερημένη αντίδραση της Σοσιαλιστικής Ομάδας στο Ευρωπαϊκό Κοινοβούλιο γιατί στο πλαίσιο της μακράς διαδικασίας που οδήγησε στο ψήφισμα υπήρχε αρκετός χρόνος για να εκφράσει τη γνώμη της. Έλαβα κι εγώ την επιστολή της κινεζικής αντιπροσωπείας, που ίσως ήταν αντίδραση σε αυτό το ψήφισμα, γιατί περιλαμβάνει πραγματικά μερικές εκπληκτικές, ας πούμε, αντικρούσεις ισχυρισμών του ψηφίσματος. Μεταξύ άλλων, ο Δαλάι Λάμα αποκαλείται γι’ άλλη μια φορά αποσχιστής μολονότι έχει δηλώσει επανειλημμένα δημόσια ότι δεν αμφισβητεί της πολιτική της Μίας Κίνας. Επιπροσθέτως, το Falun Gong χαρακτηρίζεται «κακή ομάδα», πράγμα που αποτελεί μία εκφραστική επιλογή που δεν μας πείθει πλέον.
Zbigniew Krzysztof Kuźmiuk (UEN ). –
Τέταρτον, οι κινεζικές αρχές δεν κάνουν ουσιαστικά τίποτα για τον περιορισμό της σε πολύ μεγάλη κλίμακα πειρατείας επώνυμων προϊόντων από κινέζους κατασκευαστές. Αρκεί μόνο να πούμε ότι το 70% όλων των πειρατικών προϊόντων στην ευρωπαϊκή αγορά προέρχονται από την Κίνα.
Bastiaan Belder (IND/DEM ). –
Σημείωσα για μια ακόμη φορά ότι η Σοσιαλιστική Ομάδα στο Ευρωπαϊκό Κοινοβούλιο δεν απάντησε ακόμη στο ερώτημά μου για το σύστημα Ankang, ενώ διατείνεται ότι είναι πρωταθλήτρια των ανθρωπίνων δικαιωμάτων. Κυρία Dobolyi, παραλείψατε να απαντήσετε σε μια ερώτηση που σας έθεσα μετ’ επιτάσεως τρεις φορές μέχρι τώρα. Αν υπάρχουν τεκμηριωμένα λάθη, όπως είπε η κ. Ford, θέλω τότε να δω μια τροπολογία που θα τα διορθώνει. Ορισμένα πράγματα προστέθηκαν στο κείμενο χάρη στην πρόταση του κ. Hoppenstedt. Υπέβαλα μια τροπολογία προκειμένου αυτό να απαλειφθεί. Να είσαστε σωστοί στο ... 
Elmar Brok (PPE-DE ). –
Libor Rouček (PSE ). –
   Θα ήθελα, αν μου επιτρέπετε, να επικεντρωθώ στον σύντομο χρόνο που μου διατίθεται σε μια πτυχή των οικονομικών σχέσεων μεταξύ ΕΕ και Κίνας. Οι στατιστικές δείχνουν ότι το αμοιβαίο εμπόριο αναπτύσσεται ραγδαία και ανθεί. Μάλιστα, τα τελευταία 25 χρόνια γνώρισε 40 φορές μεγαλύτερη ανάπτυξη. Η ΕΕ κατέστη ο μεγαλύτερος εταίρος της Κίνας και, από την άλλη πλευρά του νομίσματος, η Κίνα κατέστη ο δεύτερος μεγαλύτερος εταίρος της ΕΕ. Ωστόσο, παράλληλα με αυτές τις θετικές εξελίξεις, δεν μπορεί να παραγνωρίσει κανείς τις πάρα πολλές αρνητικές εξελίξεις που εμποδίζουν την περαιτέρω διεύρυνση σημαντικού εμπορίου, συμπεριλαμβανομένης, πρωτίστως, της πειρατείας και της απομίμησης ευρωπαϊκών προϊόντων και εμπορικών σημάτων από κινέζους κατασκευαστές.
Alexander Lambsdorff (ALDE ). –
   Κύριε Πρόεδρε, κυρία Επίτροπε, κυρίες και κύριοι, η Κίνα είναι μία από τις ανερχόμενες δυνάμεις του 21ου αιώνα. Η Λαϊκή Δημοκρατία της Κίνας έχει γίνει ένας σημαντικός παράγοντας από οικονομική και πολιτική άποψη. Φυσικά, οι διαφορές μεταξύ των πολιτικών μας συστημάτων σημαίνουν ότι η συνεργασία έχει τα όριά της και θεωρώ, κυρία Επίτροπε, ότι –όπως ήδη είπε ο κ. Coveney– σήμερα επιτύχατε θαυμάσια αυτήν την ισορροπία.
Ένα παράδειγμα θετικής συνεργασίας είναι η εξωτερική πολιτική. Θέλουμε να αναλάβει η Κίνα μεγαλύτερες ευθύνες σε θέματα εξωτερικής πολιτικής. Μία Κίνα που θα είναι αξιόπιστη και υπεύθυνη μπορεί να συμβάλει σημαντικά στη διεθνή σταθερότητα. Διεξάγουμε διάλογο με την Κίνα για τα ανθρώπινα δικαιώματα και τα δικαιώματα του πολίτη, καθώς και για το δικαίωμα των μη κυβερνητικών οργανώσεων και των πολιτικών ιδρυμάτων να εργάζονται ελεύθερα. Γι’ αυτό επιδοκιμάζω θερμά το αίτημα του Σώματος να ξανανοίξει το γραφείο του γερμανικού φιλελεύθερου ιδρύματος Friedrich Naumann στο Πεκίνο που έκλεισε υποχρεωτικά το 1966. Είναι σημαντικό να αναλάβει και πάλι το ίδρυμα το έργο του για την προώθηση της δημοκρατίας και της ανάπτυξης, και αυτό πρέπει να γίνει. Θα αποτελούσε σημαντική συμβολή στην ανάπτυξη της στρατηγικής εταιρικής σχέσης.
Milan Horáček (Verts/ALE ). –
Απευθύνομαι στον κ. Brok: αυτό το σαφές αίτημα πρέπει να υποστηριχθεί με τον διορισμό ενός ειδικού απεσταλμένου της ΕΕ για το Θιβέτ. Η Ομάδα μου και μέλη άλλων Ομάδων υπέβαλαν σχετική τροπολογία και σας ζητώ να την υποστηρίξετε. Η ΕΕ θεωρεί τον σεβασμό των ανθρωπίνων δικαιωμάτων προϋπόθεση για τη συνεργασία με οποιαδήποτε χώρα, χωρίς καμία εξαίρεση.
Charles Tannock (PPE-DE ). –
Η κριτική της ΕΕ για τα ανθρώπινα δικαιώματα στην Κίνα δεν είναι αφ’ εαυτής θετική. Η Κίνα διαθέτει ένα τρομακτικό ρεκόρ ακατάλληλης και ευρείας χρήσης της θανατικής ποινής, της δίωξης των θρησκευτικών και άλλων μειονοτήτων, όπως οι μη καταγεγραμμένες ομάδες χριστιανών, οι οπαδοί του Falun Gong, οι Θιβετιανοί κλπ. Ωστόσο, η απάνθρωπη αντιμετώπιση των κρατουμένων αναγκαστικής εργασίας, συμπεριλαμβανομένων των ισχυρισμών για διακίνηση των οργάνων όσων εκτελούνται, οι κακές συνθήκες διαβίωσης των ζώων και η άγνοια των προτύπων της ΔΟΕ, σημαίνουν επίσης ότι έχει ένα άδικο πλεονέκτημα ανταγωνιστικού κόστους στις εξαγωγές της, το οποίο θα αυξήσει τις δικαιολογημένες εκκλήσεις για μεγαλύτερο προστατευτισμό, τη στιγμή που θα πρέπει όλοι να αγωνιζόμαστε για το παγκόσμιο ελεύθερο εμπόριο.
Δεν μπορούμε να αγνοήσουμε την Κίνα που έχει ετήσια ποσοστά ανάπτυξης της τάξεως του 11%, αλλά πρέπει επίσης να μην αποφεύγουμε την κριτική αυτής της πολύ μεγάλης χώρας όταν κάτι τέτοιο είναι σωστό. 
Joan Calabuig Rull (PSE ). –
Danutė Budreikaitė (ALDE ). –
   Κύριε Πρόεδρε, κυρίες και κύριοι συνάδελφοι, μιλώντας για τις σχέσεις ΕΕ-Κίνας, θα ήθελα να τονίσω τους οικονομικούς δεσμούς, που είναι στενά συνδεδεμένοι με τις πτυχές των πολιτικών και ανθρωπίνων δικαιωμάτων, που υπογραμμίζονται στην έκθεση. Η Κίνα καθίσταται ένας από τους πλέον σημαντικούς εμπορικούς εταίρους της ΕΕ· συνεπώς, η εξέλιξη της συνεργασίας μεταξύ των κρατών μελών της ΕΕ και της Κίνας είναι μεγάλης σημασίας, ιδίως στις οικονομικές και εμπορικές σχέσεις. Στο μεταξύ, οι οικονομικές σχέσεις μεταξύ της ΕΕ και της Κίνας αντιμετωπίζουν ορισμένα προβλήματα. Η Κίνα παραμένει μια όχι ελεύθερη αλλά μάλλον μικτή αγορά και σχεδιασμένη οικονομία. Το κομμουνιστικό κόμμα που κυβερνά τη χώρα και ελέγχει τους εθνικούς πόρους δύναται να παρεμβαίνει στην οικονομία, ενώ οι κρατικοί θεσμοί επιχειρούν να διατηρήσουν την επιρροή τους μέσω γραφειοκρατικών διαδικασιών και διοικητικών απαιτήσεων, θέτοντας έτσι προσκόμματα στην πρόσβαση των κοινοτικών επενδύσεων και αγαθών σε αυτή την αγορά, καθώς και την επιρροή τους στην αγορά. Αφότου η Κίνα εντάχθηκε στον ΠΟΕ, τα κινεζικά προϊόντα πλημμύρισαν την αγορά της ΕΕ. Το εμπορικό ισοζύγιο των κρατών μελών της ΕΕ με την Κίνα καθίσταται ολοένα και δυσμενέστερο για την ΕΕ. Τα κινεζικά αγαθά εκτοπίζουν τα εγχώρια προϊόντα, αλλά η Κίνα δεν είναι διατεθειμένη να ανοίξει τις αγορές της. Λαμβάνοντας υπόψη τη στρατηγική εταιρική σχέση, που ξεκίνησε το 2003, πρέπει να επιζητήσουμε τη συμβολή της Κίνας για να γίνουν οι συνθήκες ευεπίφορες για το διεθνές εμπόριο, για να βελτιωθεί η νομική προστασία για τις ξένες επενδύσεις και να ανοίξουν αγορές για τα κοινοτικά αγαθά και επενδύσεις. 
Thomas Mann (PPE-DE ). –
Στην παράγραφο 37, ο κ. Belder βρήκε έναν ικανοποιητικό συμβιβασμό και συμπεριέλαβε τις τροπολογίες μου. Καταδικάζουμε τις σοβαρές παραβιάσεις των ανθρωπίνων δικαιωμάτων στο Θιβέτ, τον περιορισμό της θρησκευτικής ελευθερίας, τις αυθαίρετες συλλήψεις και τα βασανιστήρια. Απορρίπτουμε την επονομαζόμενη «πατριωτική εκπαιδευτική εκστρατεία» που συμπεριλαμβάνει τον εξαναγκασμό μοναχών σε δηλώσεις όπου ο Δαλάι Λάμα καταγγέλλεται ως «επικίνδυνος αποσχιστής» και το Θιβέτ χαρακτηρίζεται τμήμα της Κίνας.
Απευθύνουμε έκκληση στην Κίνα να εξασφαλίσει ανεμπόδιστη πρόσβαση στον απαχθέντα Panchen Lama, που είναι ο δεύτερος ιεραρχικά πνευματικός ηγέτης μετά τον Δαλάι Λάμα. Υποστηρίζουμε απερίφραστα τις διαπραγματεύσεις μεταξύ των κινεζικών αρχών και των εκπροσώπων της Αυτού Αγιότητας, και για την πραγματική αυτονομία του Θιβέτ. Στην παράγραφο 82 ζητάμε την κατάργηση της θανατικής ποινής και μεγαλύτερη προστασία των μειονοτήτων.
Ελπίζω ότι το Σώμα θα εγκρίνει αύριο αυτές τις δύο τροπολογίες. Είναι τόσο σημαντικές για έναν λαό που του έκλεψαν με πονηριά την ταυτότητά του. Σας υπενθυμίζω την επίσκεψη του Δαλάι Λάμα στις 31 Μαΐου στις Βρυξέλλες. Συναντήθηκε με μέλη του Σώματος, με διαφόρους Επιτρόπους και με τον Προεδρεύοντα του Συμβουλίου Wolfgang Schüssel. Ελπίζουμε ότι ο αριθμός των ιθυνόντων στην Κίνα που θα καταφέρει να απαλλαγεί από αυτό το άχρηστο ιδεολογικό βάρος θα γίνεται ολοένα και πιο μεγάλος. 
Ana Maria Gomes (PSE ). –
   Δεν υπάρχει σε καμία περίπτωση τέλεια έκθεση. Η έκθεση Belder επιβεβαιώνει αυτή την άποψη, όντως όμως περιέχει ορισμένα σημαντικά, σχετικά σημεία. Πρώτον, αναλύει ενδελεχώς την κατάσταση των ανθρωπίνων δικαιωμάτων και τα πολιτικά, οικονομικά, κοινωνικά, εργασιακά και περιβαλλοντικά προβλήματα στην Κίνα, τα οποία πλήττουν ιδιαίτερα τις μειονότητες, όπως τους Θιβετιανούς και τους Ουιγούρους.
Η Διεθνής Αμνηστία μόλις διαβίβασε ένα έγγραφο στη φινλανδική Προεδρία όσον αφορά τη Διάσκεψη Κορυφής ΕΕ-Κίνας, όπου περιγράφει την κατάσταση των ανθρωπίνων δικαιωμάτων στη χώρα, καταλήγοντας ότι η μικρή πρόοδος που σημειώθηκε δεν είναι ικανοποιητική. Τα στρατόπεδα καταναγκαστικής εργασίας, οι έλεγχοι στο Διαδίκτυο, η θανατική ποινή και η περιστολή των θρησκευτικών ελευθεριών αποτελούν μέρος αυτής της θλιβερής πραγματικότητας. Δεύτερον, η έκθεση Belder επισημαίνει τη σημασία του να αντιμετωπίσει με σοβαρότητα η Κίνα τις ευθύνες της ως μόνιμο μέλος του Συμβουλίου Ασφαλείας των Ηνωμένων Εθνών.
Υποστηρίζω τη μέγιστη δυνατή αλληλεπίδραση μεταξύ ΕΕ και Πεκίνου σε όλα τα επίπεδα και σε όλους τους τομείς, για παράδειγμα, στο οικονομικό, το πολιτικό, το εμπορικό και το πολιτιστικό πεδίο. Ωστόσο, υποστηρίζω επίσης μια γλώσσα της αλήθειας. Η Κίνα δεν αξίζει τίποτα λιγότερο, κατά συνέπεια, το εμπάργκο αποτελεί χρήσιμο εργαλείο όσο παραμένει σε ισχύ, μέχρις ότου η Κίνα κοιτάξει κατάματα τι συνέβη εκείνες τις μοιραίες ημέρες του Ιουνίου του 1989 και μέχρις ότου επίσης σταματήσει να εξάγει όπλα προς και να υποστηρίζει καθεστώτα που σφαγιάζουν και καταπιέζουν τους λαούς τους, όπως συμβαίνει με το Σουδάν και το Μυανμάρ.
Tokia Saïfi (PPE-DE ).
Józef Pinior (PSE ). –
Τα τελευταία χρόνια, οι σχέσεις μεταξύ Κίνας και Ευρώπης βελτιώθηκαν σε πολλούς τομείς, ιδίως στο εμπόριο, καθώς και στο πεδίο της τεχνικής και επιστημονικής συνεργασίας. Το σημαντικότερο παράδειγμα στρατηγικής εταιρικής σχέσης είναι ενδεχομένως η συνεργασία για το πρόγραμμα Galileo, το Ευρωπαϊκό δορυφορικό σύστημα πλοήγησης.
Η ΕΕ είναι ο σημαντικότερος εταίρος και επενδυτής της Κίνας, ενώ η Κίνα είναι ο δεύτερος μεγαλύτερος εμπορικός εταίρος της ΕΕ. Ως ανερχόμενη οικονομική δύναμη και μόνιμο μέλος του Συμβουλίου Ασφαλείας του ΟΗΕ και μέλος του ΠΟΕ, η Κίνα φέρει αυξανόμενη ευθύνη για τη διεθνή ασφάλεια και την παγκόσμια ειρήνη. Από την άποψη αυτή θέλω να επιστήσω την προσοχή στην πληροφόρηση που παρείχε η Διεθνής Αμνηστία στη φινλανδική Προεδρία σε σχέση με τη Διάσκεψη Κορυφής ΕΕ-Κίνας, που πρόκειται να διεξαχθεί στις 9 Σεπτεμβρίου του τρέχοντος έτους.
Tunne Kelam (PPE-DE ). –
Δεύτερον, υπάρχει το Θιβέτ. Η ΕΕ πρέπει να θέσει ως μία εκ των προτεραιοτήτων της την εμμονή της στο να παράσχει η Κίνα πολιτιστική και θρησκευτική αυτονομία στο Θιβέτ και, επίσης, να ανοίξει διάλογο με τον Δαλάι Λάμα. Η Freedom House συγκαταλέγει το Θιβέτ, μαζί με την Τσετσενία, μεταξύ των εδαφών που βιώνουν τη χειρότερη κατάσταση στον κόσμο. Η ΕΕ θα πρέπει να τονίσει τη σοβαρότητα που δίνει σε αυτό διορίζοντας έναν ειδικό αντιπρόσωπο της ΕΕ για τα θέματα του Θιβέτ.
Τρίτον, υπάρχει η Ταϊβάν. Η πολιτική Ταϊβάν-Κίνας θα πρέπει να σέβεται πλήρως τις δημοκρατικές επιλογές των 23 εκατ. κατοίκων της Ταϊβάν. Θα πρέπει επίσης να επιμείνουμε ότι το Πεκίνο θα πρέπει να επιτρέψει στην Ταϊβάν να ξεκινήσει πρακτική συνεργασία με την Παγκόσμια Οργάνωση Υγείας και άλλους διεθνείς οργανισμούς. 
Paul Rübig (PPE-DE ). –
   Κύριε Πρόεδρε, κυρία Ferrero-Waldner, κυρίες και κύριοι, η Ευρώπη είναι η περιοχή του κόσμου με τη μεγαλύτερη αγοραστική δύναμη και αυτό μιλάει από μόνο του. Είμαστε μια ελκυστική αγορά για τους κινέζους κατασκευαστές και μια καλή εισοδηματική πηγή για τους κινέζους εργάτες. Είμαστε σε μια κατάσταση αμοιβαίου κέρδους. Χάρη σε συμφέρουσες αγορές και σε μια κατάσταση ως προς τις αμοιβές που διαφέρει από τη δικιά μας, οι καταναλωτές μας μπορούν να αγοράζουν προϊόντα σε καλή τιμή, ενώ στην Κίνα υπάρχουν οικονομικά αποθέματα εκατοντάδων δισεκατομμυρίων που επιτρέπουν στους Κινέζους να αγοράζουν κι εκείνοι προϊόντα από εμάς.
Επομένως, πρόκειται για ένα αμοιβαίο άνοιγμα των αγορών μας, για τη μείωση των ποσοστώσεων και των δασμών που θα οδηγήσει σε μια κατάσταση αμοιβαίου κέρδους και για τις δύο πλευρές. Το θέμα της ενέργειας και το ζήτημα του Κιότο με ενδιαφέρουν ιδιαίτερα ως εκπρόσωπο της Ομάδας του Ευρωπαϊκού Λαϊκού Κόμματος (Χριστιανοδημοκράτες) και των Ευρωπαίων Δημοκρατών για τα ενεργειακά θέματα. Η Κίνα διαδραματίζει εξαιρετικά σημαντικό ρόλο στον τομέα του άνθρακα: το 75% της ενέργειας παράγεται από άνθρακα και, κύριε Brok, μόνο το 1 % από πυρηνική ενέργεια. Συνεπώς πρέπει να αναγνωρίσουμε την πραγματικότητα: το 75% των Κινέζων χρειάζονται πάρα πολλή τεχνολογία για να φθάσουν σε ένα επίπεδο που θα συμβαδίζει με το Κιότο και τη γενική εφαρμογή.
Εδώ υπάρχουν μεγάλες ευκαιρίες και για τις δύο πλευρές, το ίδιο και ως προς τη χρήση της υδροηλεκτρικής ενέργειας. Στον τομέα αυτόν, η Κίνα έχει τεράστιο δυναμικό: έχει το μεγαλύτερο παγκοσμίως ποσοστό υδροηλεκτρικής ενέργειας. Εδώ υπάρχουν ακόμα πολλοί πόροι που μπορούν να αναπτυχθούν μελλοντικά. Επίσης, στο μέλλον θα αυξηθεί η κατανάλωση αργού πετρελαίου που αυτή τη στιγμή ανέρχεται σε περίπου 5,5% της παγκόσμιας κατανάλωσης. Σήμερα, στην Κίνα αναλογεί το 40% της πρόσθετης παγκόσμιας ζήτησης για πετρέλαιο.
Elmar Brok (PPE-DE ). –
Benita Ferrero-Waldner,
Επιτρέψτε μου επίσης να κάνω μια παρατήρηση όσον αφορά τις διμερείς σχέσεις μας και τις σχέσεις με τις ΗΠΑ. Όπως είπε ο κ. Lambsdorff, είναι σημαντικό να συνομιλήσουμε με τις ΗΠΑ σχετικά με την Κίνα και τους κοινούς μας προβληματισμούς, για παράδειγμα τις ανοικτές αγορές και τα ανθρώπινα δικαιώματα, διότι μπορούμε να επιτύχουμε από κοινού περισσότερα απέναντι στην Κίνα. Ωστόσο, είναι επίσης σαφές ότι ένας στρατηγικός διάλογος με τις ΗΠΑ, ο οποίος διεξάγεται σε επίσημο επίπεδο, δεν σημαίνει ότι πρέπει να συμφωνήσουμε γενικά.
Όσον αφορά το μακροχρόνιο θέμα του εμπάργκο όπλων, είναι αλήθεια ότι είμαστε πρόθυμοι να συνεχίσουμε να εργαζόμαστε με στόχο την πιθανή άρση του εμπάργκο, βάσει της κοινής μας δήλωσης του 2004, της Διάσκεψης Κορυφής ΕΕ-Κίνας και των επακόλουθων συμπερασμάτων του Ευρωπαϊκού Συμβουλίου. Ωστόσο, ταυτόχρονα, καταστήσαμε σαφές στην Κίνα πόσο σημαντική είναι η πρόοδος σχετικά με τα ανθρώπινα δικαιώματα προκειμένου να δημιουργηθεί μια πιο θετική ατμόσφαιρα για την άρση του εμπάργκο. Επίσης, ξεκαθαρίσαμε τη δέσμευσή μας να εξασφαλίσουμε ότι η άρση του εμπάργκο δεν θα οδηγήσει σε ουσιαστική αλλαγή της στρατηγικής ισορροπίας στην περιοχή της Ασίας και ότι θα ληφθεί πλήρως υπόψη η εθνική ασφάλεια των φιλικών και συμμαχικών χωρών. Έτσι, και πάλι, αυτό είναι ένα από τα πολύ σημαντικά θέματα.
Όσον αφορά το πολύ συγκεκριμένο και σημαντικό θέμα των υποδημάτων, επιτρέψτε μου να πω ότι, στις 30 Αυγούστου 2006, η Επιτροπή ενέκρινε μια πρόταση για την επιβολή δασμών κατά του ντάμπινγκ σε ορισμένα δερμάτινα υποδήματα από την Κίνα και το Βιετνάμ. Λαμβάνοντας υπόψη τη διαπίστωση ότι υπάρχει ντάμπινγκ και ότι οι παραγωγοί της ΕΕ υφίστανται ζημία, προτείναμε έναν δασμό της τάξεως του 16,5% για την Κίνα και 10% για το Βιετνάμ για ορισμένα δερμάτινα υποδήματα. Αυτή η πρόταση περνάει τώρα στα κράτη μέλη, τα οποία έχουν στη διάθεσή τους έναν μήνα για να εξετάσουν το ενδεχόμενο έγκρισής της. Αυτή είναι η κατάσταση επί του παρόντος.
Θα ήθελα να ολοκληρώσω με μια δύο γενικές δηλώσεις. Και πάλι, όπως είπα στην αρχή, μένουμε σταθεροί όσον αφορά τα ανθρώπινα δικαιώματα, τα κοινωνικά και οικονομικά δικαιώματα, τα οποία περιλαμβάνουν κυρίως την ελευθερία έκφρασης, τη θρησκευτική ελευθερία, την ελευθερία του συνεταιρίζεσθαι και την προστασία των δικαιωμάτων των μειονοτήτων. Θα ήθελα επίσης να πω ότι η θανατική ποινή είναι ένα από τα ζητήματα με τα οποία ασχολούμαστε συνεχώς. Θα ήθελα επίσης να τονίσω εκ νέου όσα είπα πριν σχετικά με το Falun Gong.
Τέλος, εις απάντηση προς τον κ. Brok, και όπως είπα στην αρχή, η Κίνα πρέπει να γίνει υπεύθυνο μέλος της διεθνούς κοινότητας, και όχι απλά ένας ενδιαφερόμενος φορέας: πρέπει να είναι ένας θετικός και ενεργός εταίρος που συνεισφέρει. Είναι ένα πολύ σημαντικό μέλος της διεθνούς κοινότητας, καθώς είναι μόνιμο μέλος του Συμβουλίου Ασφαλείας. Όλα αυτά θα έχουν εξέχουσα θέση στην ανακοίνωσή μας, η οποία θα είναι έτοιμη το φθινόπωρο.
Πρόεδρος.
Η ψηφοφορία θα διεξαχθεί αύριο στις 12.00. 
Πρόεδρος.
   Η ημερήσια διάταξη προβλέπει τη συζήτηση της έκθεσης (A6-0219/2006) της κ. Carmen Fraga Estévez, εξ ονόματος της Επιτροπής Αλιείας, σχετικά με την έναρξη διαδικασίας διαλόγου με θέμα την κοινοτική θεώρηση των συστημάτων επισήμανσης των αλιευτικών προϊόντων (2005/2189(INI)). 
Carmen Fraga Estévez (PPE-DE ),
Ωστόσο, το θέμα βρισκόταν στο τραπέζι της Ευρωπαϊκής Επιτροπής από τη δεκαετία του 1990 και μέχρι στιγμής κανείς δεν είχε αποφασίσει να ασχοληθεί με αυτό. Στο μεταξύ, σε μια αγορά που ευαισθητοποιείται ολοένα και περισσότερο για τα περιβαλλοντικά θέματα, οι ιδιωτικοί κύριοι οικολογικών σημάνσεων για αλιευτικά προϊόντα πλουτίζουν, προκαλώντας απόλυτη σύγχυση μεταξύ των καταναλωτών, στην καλύτερη περίπτωση, και πιθανότατα απαξιώνουν το σύστημα γενικά, καθώς όταν μπορεί να προστεθεί αξία σε ένα προϊόν λέγοντας ότι είναι οικολογικό, χωρίς να χρειάζεται να αποδειχθεί αυτό, τότε η απάτη είναι μια σοβαρή πιθανότητα.
Σε αυτό το πλαίσιο, θα ήθελα να επισημάνω ότι, όταν λογοδότησε ενώπιον της Επιτροπής Αλιείας κατά την αποχώρησή του, ο πρώην Επίτροπος κ. Fischler ομολόγησε ότι κάτι που δεν κατάφερε να ρυθμίσει μέχρι το τέλος της θητείας του ήταν οι κανόνες σχετικά με την οικολογική σήμανση και ότι –και παραθέτω τα λόγια του– αυτό «οφειλόταν σε πιέσεις από πολλές πλευρές». Σε αυτό μπορούμε να προσθέσουμε το γεγονός ότι ο αξιόπιστος καθορισμός των κριτηρίων για τον σχεδιασμό ενός βιώσιμου αλιευτικού προϊόντος είναι αναμφισβήτητα πολύ πιο περίπλοκο έργο απ’ ό,τι μπορεί να φαίνεται αρχικά. Πρέπει να ξεκινήσουμε δουλειά όμως, διότι άλλα ενδιαφερόμενα μέρη το κάνουν για μας και πολλοί από αυτούς λαμβάνουν μόνο τα δικά τους συμφέροντα υπόψη.
Επίσης η Επιτροπή δεν είναι μόνη σ’ αυτό το έργο, διότι έχει ήδη τις οδηγίες που εξέδωσε ο FAO, και συζητήσεις σε πολλά διεθνή φόρα, συμπεριλαμβανομένου του Παγκόσμιου Οργανισμού Εμπορίου. Κυβερνήσεις, ΜΚΟ, ιδιωτικές εταιρείες και αλιείς έχουν εκφράσει επίσης τις απόψεις τους.
Joe Borg,
   . Κύριε Πρόεδρε, θα ήθελα καταρχάς να εκφράσω τις ευχαριστίες μου προς την εισηγήτρια, κ. Fraga Estévez, και την Επιτροπή Αλιείας, καθώς και προς την κ. Ries και την Επιτροπή Περιβάλλοντος, Δημόσιας Υγείας και Ασφάλειας των Τροφίμων για την εποικοδομητική έκθεση σχετικά με την κοινοτική θεώρηση των συστημάτων επισήμανσης των αλιευτικών προϊόντων. Είμαι ικανοποιημένος από το υψηλό επίπεδο ενδιαφέροντος που επέδειξαν για την ανακοίνωση της Επιτροπής. Στην πραγματικότητα, η έκθεση συμβάλει σωστά και αξιόλογα στη συζήτηση σχετικά με την οικολογική επισήμανση. Περιλαμβάνει πολλά στοιχεία και ιδέες που βοηθούν στην ενίσχυση της περαιτέρω συζήτησης.
Θα ήθελα να ευχαριστήσω τον κ. Morillon για την περιγραφή της οικολογικής επισήμανσης ως μια θετική κύρωση που στηρίζει τη βιώσιμη συμπεριφορά. Η οικολογική επισήμανση είναι μια σχετικά νέα προσέγγιση στο πλαίσιο της βιώσιμης διαχείρισης της αλιείας. Βασίζεται σε μια προαιρετική και συμμετοχική προσέγγιση, μέσω της οποίας οι αλιείς, εντός των ορίων των προτύπων που θέτει η νομοθεσία, θα ορίσουν στο μέλλον τις απαιτήσεις και θα τις εφαρμόσουν. Μια τέτοια εθελοντική προσέγγιση εγκρίθηκε και σε άλλους τομείς, ιδιαίτερα στον τομέα της ασφάλειας των τροφίμων με την επιβολή του συστήματος HACCP, και έχει αποδειχθεί πολύ επιτυχής. Σας ευχαριστώ για τη στήριξή σας σε αυτήν την προσέγγιση.
Η ενεργή συμμετοχή της Κοινότητας στη συζήτηση του FAO μας έδωσε από νωρίς ένα πλεονέκτημα, και με την έναρξη της συζήτησης και τη συμμετοχή σε καρποφόρες ανταλλαγές απόψεων ενισχύσαμε την ηγετική μας θέση σε αυτό το ζήτημα.
Όσον αφορά τις τροπολογίες 1 και 2, η Επιτροπή πιστεύει ότι η οικολογική επισήμανση είναι ένα μέσο που θα συμβάλει στην πιο βιώσιμη εκμετάλλευση των αλιευτικών αποθεμάτων και θα βελτιώσει την αποτελεσματικότητα της κοινής αλιευτικής πολιτικής.
Όσον αφορά την τροπολογία 3, επαναλαμβάνει ορισμένα από τα πλεονεκτήματα που έχει η έγκριση της τρίτης επιλογής για τη θέσπιση ελάχιστων απαιτήσεων για προαιρετικά συστήματα οικολογικής επισήμανσης, όπως αναφέρεται στην ανακοίνωση της Επιτροπής.
Frédérique Ries (ALDE ),
   . – Κύριε Πρόεδρε, κύριε Επίτροπε, θέλω να συγχαρώ καταρχάς την εισηγήτριά μας, την κ. Fraga, για την ποιότητα της έκθεσής της, η οποία περιλαμβάνει λεπταίσθητες διακρίσεις και περιγράφει εύστοχα τα περίπλοκα διακυβεύματα. Ο γενικός στόχος είναι να ενθαρρυνθεί ο τομέας ώστε να υιοθετήσει μεθόδους αλιείας που να είναι περισσότερο συμβατές με τους στόχους της βιώσιμης οικονομικής, κοινωνικής και περιβαλλοντικής ανάπτυξης.
Πράγματι, η διαπίστωση είναι αναμφίλεκτη: η υπερεκμετάλλευση των αλιευτικών πόρων πλήττει το 25% των θαλασσίων ειδών, ορισμένα δε εξ αυτών κατά τρόπο άκρως ανησυχητικό. Μόνο σε ό,τι αφορά τον μπακαλιάρο, τα αποθέματα βρίσκονται στο ένα τρίτο του ελάχιστου όγκου αποθεμάτων που προτείνουν οι ειδικοί επιστήμονες προκειμένου να αποφευχθεί η εξαφάνιση του είδους. Μέσα από αυτό το πρίσμα, στη γνωμοδότησή της, η Επιτροπή Περιβάλλοντος υπογράμμισε τις προτεραιότητές της. Διατηρούμε τις επιφυλάξεις μας σε ό,τι αφορά την εναλλακτική λύση που προτάσσει η Επιτροπή σε αυτή τη συζήτηση, τη θέσπιση δηλαδή ελάχιστων απαιτήσεων –όπως ανέφερε ο κ. Επίτροπος– για αυτά τα προγράμματα οικολογικής σήμανσης.
Με αυτόν τον πολλαπλασιασμό των σημάνσεων, ο κίνδυνος που διατρέχουμε είναι να χάσουμε τον πραγματικό στόχο μας. Οι καταναλωτές δεν θα αισθανθούν ούτε ότι τους αφορά ούτε ότι ενθαρρύνονται να προβούν στις πλέον συνειδητοποιημένες επιλογές, όπως επιδιώκουμε, και δεν θα καταφέρουμε να πετύχουμε τον στόχο μας, να δημιουργήσουμε δηλαδή έναν ενάρετο κύκλο. Συμφωνώ, λοιπόν, με τα συμπεράσματα της κ. Fraga, και ευελπιστώ ότι η Επιτροπή θα προβεί τελικά σε σοβαρή και αναλυτική εξέταση των εναλλακτικών επιλογών και θα λάβει υπόψη της τις συστάσεις μας στα επόμενα στάδια αυτής της διαδικασίας. 
Iles Braghetto,
Rosa Miguélez Ramos,
   Κύριε Πρόεδρε, θα ήθελα να συγχαρώ την κ. Fraga για την ενδιαφέρουσα έκθεση που συζητάμε σήμερα σε αυτό το Κοινοβούλιο.
Από αυτή την άποψη, συμφωνώ με τα λόγια του ισπανού Γενικού Διευθυντή για τη Διάρθρωση και τις Αγορές της Αλιείας, Alberto López, ο οποίος επεσήμανε την ανάγκη να προληφθεί ο ευτελισμός της οικολογικής επισήμανσης. Στην πραγματικότητα, αν οι σημάνσεις δεν συμμορφώνονται με τυποποιημένες, διαπιστευμένες παραμέτρους, το μόνο που θα πετύχουμε θα είναι σημάνσεις που θα είναι όλες σε αυτό το επίπεδο· θα γίνει εναρμόνιση, αλλά για καθαρά εμπορικούς λόγους, και όχι για να αντιμετωπιστεί το αληθινό θέμα. Σε αυτό το πλαίσιο, μπορώ μόνο να επικροτήσω την πρωτοβουλία του FAO να ελέγξει όλες τις οικολογικές σημάνσεις προκειμένου να αναγνωρίσει εκείνες που έχουν τεχνική και επιστημονική υποστήριξη και να επιδιώξει συνέπεια και εναρμόνιση.
Elspeth Attwooll,
   . Κύριε Πρόεδρε, θα ήθελα να συγχαρώ την κ. Fraga Estévez για την πολύ προσεκτική έκθεση. Αναφέρεται στα σημαντικά θέματα και συμβάλει σημαντικά στη συζήτηση σχετικά με αυτά.
Από τις τροπολογίες, στηρίζουμε μόνο την τροπολογία 2, θεωρώντας ότι οι τροπολογίες 1 και 3 καλύπτονται επαρκώς από το υπάρχον κείμενο.
Τα πρότυπα του FAO σημαίνουν ότι πρέπει να υπάρχει η διάσταση της δημόσιας ιδιοκτησίας. Αυτό απαιτεί τουλάχιστον κάποια μορφή ανεξάρτητου ελέγχου.
Όποια και αν είναι η τελική επιλογή, μιλώντας προσωπικά ως καταναλωτής και όχι ως νομοθέτης, θα απευθύνω έκκληση για τη χρήση ορισμένων εύκολα αναγνωρίσιμων κοινών συμβόλων, σε σύγκριση με το σήμα CE που ισχύει σήμερα, όπου θα υπάρχουν εναρμονισμένοι κανόνες σχετικά με την υγεία και την ασφάλεια των προϊόντων. Ελπίζουμε ότι το Κοινοβούλιο θα στηρίξει σθεναρά την έκθεση και αναμένουμε να υπάρξει γρήγορη πρόοδος ώστε να επιτευχθεί το κατάλληλο αποτέλεσμα. 
Carl Schlyter,
   Κύριε Πρόεδρε, κυρία Fraga Estévez, σας ευχαριστώ για την εποικοδομητική και καλοζυγισμένη σας έκθεση.
Έχουμε εκλογές στη Σουηδία. Ένα από τα θέματα στις εκλογές είναι η έλλειψη μπακαλιάρου. Ψηφοφόροι με ρωτούν: «Πώς θα είμαι ηθικός τρώγοντας ψάρι;». Μόνο αυτή την εβδομάδα, τους έδωσα έξι σελίδες συστάσεων για αυτό ακριβώς το θέμα. Χρειαζόμαστε σήμανση που να είναι εύληπτη ώστε να μπορούμε να πάμε σπίτι με καθαρή συνείδηση και να φάμε καλό ψάρι. Αυτοί που αγοράζουν ψάρι με οικολογική σήμανση θέλουν επίσης να γνωρίζουν ότι τα αποθέματα δεν απειλούνται. Αν φαγωθεί και ο τελευταίος μπακαλιάρος, ο οποίος θα έχει αλιευθεί με πολύ προηγμένο εξοπλισμό, με τον σωστό τρόπο και υπό τις σωστές συνθήκες, δεν παύει να είναι ο τελευταίος μπακαλιάρος. Αυτή η κατάσταση, και το τονίζω αυτό, δεν είναι οικολογικά βιώσιμη. Συνεπώς, πιστεύω ότι η τροπολογία αριθ. 2 είναι σημαντική, καθώς τονίζει ότι τα επαπειλούμενα είδη, ακριβώς λόγω του ότι απειλούνται, απλά δεν επιτρέπεται να αλιευθούν με οικολογικά υπεύθυνο τρόπο.
Θέλω να τονίσω δύο πτυχές στην έκθεση της κ. Fraga Estévez. Ο ανεξάρτητος έλεγχος, όπως αναφέρεται στην παράγραφο 6, είναι πολύ σημαντικός ώστε να προσδώσει αξιοπιστία. Επιπλέον, είναι πολύ σημαντικό, με κάποιον τρόπο, να διευκολύνουμε τη σαφή σήμανση για την αλιεία μικρής κλίμακας. Η σαφής σήμανση μπορεί να αποτελέσει ανταγωνιστικό πλεονέκτημα για την αλιεία μικρής κλίμακας. Πρέπει, συνεπώς, να διασφαλίσουμε ότι μπορεί να αποτελέσει αντικείμενο εκμετάλλευσης και ότι θέτει την αλιεία μικρής κλίμακας σε έντιμη ανταγωνιστική θέση. 
Pedro Guerreiro,
   . – Και εγώ θέλω να ευχαριστήσω την κ. Fraga Estévez για την έκθεσή της. Το πρώτο θέμα που θίγεται στην έκθεση αυτή είναι κατά πόσο υπάρχει πραγματικά ανάγκη για οικολογική σήμανση των αλιευτικών προϊόντων και κατά πόσο αυτό μπορεί να προσδώσει προστιθέμενη αξία στο προϊόν και από την άλλη να κομίσει οφέλη στον καταναλωτή.
Όπως επισημαίνει η εισηγήτρια, σύμφωνα με τον κανονισμό (EΚ) 2371/2002, όλες οι αλιευτικές δραστηριότητες που εκτελούνται στην ΕΕ πρέπει εξ ορισμού να έχουν βιώσιμο χαραχτήρα, αφού οφείλουν να τηρούν τις κοινοτικές προδιαγραφές. Αυτό συνεπάγεται ότι όλα τα αλιευτικά προϊόντα που αλιεύονται βάσει αυτών των προδιαγραφών θα έχουν οικολογική σήμανση. Ωστόσο, οποιαδήποτε οικολογική σήμανση αλιευτικών προϊόντων που αλιεύονται βάσει κριτηρίων διαφορετικών από αυτά που ορίζονται στην υφιστάμενη νομοθεσία που αφορά τα ποσοστά αλιεύματος ενδέχεται να οδηγήσει σε διακρίσεις μεταξύ των παραγωγών. Συνεπώς, εκτιμούμε ότι η οικολογική σήμανση θα αποτελούσε θετικό βήμα. Η οικολογική σήμανση πραγματοποιείται επίσης στη γεωργία, στην υδατοκαλλιέργεια και στον κλάδο επεξεργασίας τροφίμων, επιτρέποντας την προσήκουσα αντιμετώπιση θεμάτων που άπτονται του περιβάλλοντος και της ασφάλειας τροφίμων. Η οικολογική σήμανση θα λειτουργήσει επίσης θετικά σε σχέση με τα εισαγόμενα προϊόντα, τα οποία θα οφείλουν να συμμορφώνονται με τον κοινοτικό κανονισμό για τα αλιευτικά προϊόντα.
James Hugh Allister (NI ). –
Απόψε έχω επίσης τη χαρά να συλλυπηθώ την εισηγήτριά μας. Αναφέρομαι, βεβαίως, στο γεγονός ότι απόψε η μικρή μου χώρα, η Βόρεια Ιρλανδία, σημείωσε μια μεγάλη νίκη απέναντι στην ισχυρή ποδοσφαιρική ομάδα της Ισπανίας στο Windsor Park στο Μπέλφαστ. Είναι κάτι που δεν συμβαίνει πολύ συχνά, αλλά όταν συμβαίνει είναι αξιοσημείωτο! Η νίκη αυτή σημειώθηκε σε μια καλή μέρα: την ημέρα που οι οπαδοί ποδοσφαίρου της Βόρειας Ιρλανδίας κέρδισαν το Διεθνές Βραβείο Οπαδών των Βρυξελλών για το 2006, το οποίο επιθυμούν όλοι και του οποίου χορηγός και υποστηρικτής είναι η ΕΕ. Θα ολοκληρώσω με αυτήν τη χαρούμενη παρατήρηση. 
Duarte Freitas (PPE-DE ). –
   Κύριε Πρόεδρε, κυρίες και κύριοι συνάδελφοι, κύριε Επίτροπε, θέλω καταρχάς να ευχαριστήσω την κ. Fraga Estévez για την έξοχη έκθεσή της και να πω ότι, λαμβάνοντας υπόψη το αυξανόμενο ενδιαφέρον για ασφαλή, υψηλής ποιότητας τρόφιμα, την ανάγκη για διατήρηση των θαλασσίων οικοσυστημάτων και την πρόσφατη αλματώδη αύξηση προϊόντων με αυτό που ονομάζεται οικολογική σήμανση, απαιτείται επειγόντως κοινοτική προσέγγιση σε σχέση με την οικολογική σήμανση.
Μια σειρά από νέα, υψηλής ποιότητας σχέδια οικολογικής σήμανσης εμφανίστηκαν σε ολόκληρο τον κόσμο, συμπεριλαμβανομένου ενός στη χώρα μου, το POPA (Πρόγραμμα Παρατήρησης της Αλιείας στις Αζόρες), που πιστοποιεί το αλίευμα τόνου στην Αυτόνομη Περιφέρεια των Αζόρων. Το πρόβλημα είναι ότι δεν θέτουν όλα τα προγράμματα περιβαλλοντικής πιστοποίησης σε προτεραιότητα την προστασία της βιολογικής κληρονομιάς των ωκεανών μας. Αντ’ αυτού, υπάρχει ένα φάσμα οικονομικών συμφερόντων, που συχνά κρύβονται πίσω από αυτού του είδους τη σήμανση και αυτός είναι ο λόγος που, για να προστατεύσουμε το περιβάλλον και τον καταναλωτή, πρέπει να προχωρήσουμε με μεγάλη προσοχή και να αναλάβουμε τις ευθύνες μας ως αρμόδιοι λήψης πολιτικών αποφάσεων.
Σταύρος Αρναουτάκης (PSE ). –
Αυτό που σήμερα χρειάζεται είναι να εξασφαλισθεί η κατάρτιση ενός ενιαίου συστήματος σήμανσης με την ενημέρωση και συνεργασία όλων των εμπλεκόμενων φορέων, που θα βασίζεται στις ίδιες βασικές αρχές και προϋποθέσεις, σύμφωνα με τις οδηγίες του Οργανισμού Τροφίμων και Γεωργίας του ΟΗΕ (FAO) και τις οδηγίες που έχει εκπονήσει ο Διεθνής Οργανισμός Τυποποίησης.
Albert Jan Maat (PPE-DE ). –
   Κύριε Πρόεδρε, θέλω να συγχαρώ θερμά την κ. Fraga Estévez για την έκθεσή της σχετικά με την ανακοίνωση της Επιτροπής, καθώς και την κ. Ries, που συνέταξε τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων. Χαίρομαι που βλέπω ότι –και αυτό καταδεικνύει επίσης ότι η Επιτροπή Αλιείας μπορεί να αντιμετωπίσει τα θέματα με ώριμο τρόπο– υπάρχει ένα ορισμένο επίπεδο εναρμόνισης σε σχέση με τον τρόπο που μπορεί να θεσπιστεί μια οικολογική σήμανση στον τομέα της αλιείας.
Κάποιος θα έμπαινε στον πειρασμό να πει ότι στον τομέα της αλιείας, κάθε ελεύθερο ψάρι που πιάνεται στη θάλασσα ή σε ύδατα εσωτερικής ναυσιπλοΐας αξίζει μια οικολογική σήμανση: διότι, εν πάση περιπτώσει, μεγάλωσε σε ένα υγιές, φυσικό έμβιο περιβάλλον, αλλά πιθανώς δεν είναι αυτή η πρόθεση και, κατά συνέπεια, θα χρειαστεί να κοιτάξουμε τι μπορεί να γίνει σε διεθνές επίπεδο, περιλαμβανομένου και εκτός Ευρώπης, με βάση τα κριτήρια που καθόρισε ο Οργανισμός των Η.Ε. για τα Τρόφιμα και τη Γεωργία (FAO). Υπ’ αυτή την έννοια, πρέπει να πω ότι συμφωνώ με την έκθεση της κ. Fraga Estévez.
Υπ’ αυτή την έννοια, χαίρομαι με αυτή την έκθεση και χαίρομαι που αυτό το Σώμα, μέσω της έκθεσης της κ. Fraga Estévez, μπορεί να κάνει ένα θετικό βήμα προς την κατεύθυνση μιας υγιούς ποιοτικής ευρωπαϊκής οικολογικής σήμανσης. 
Paulo Casaca (PSE ). –
Βρήκα αυτή τη συζήτηση άκρως ενδιαφέρουσα και θεωρώ ότι η εισηγήτρια έχει δίκιο που επισημαίνει την έλλειψη σαφήνειας στον καθορισμό των εναλλακτικών επιλογών που μας παραθέτει η Επιτροπή. Αυτό που θεωρώ απολύτως κεντρικό ζήτημα στο θέμα είναι ό,τι αναφέρεται στο σημείο 8 του ψηφίσματός μας, που βρίσκεται και στη γνωμοδότηση της Επιτροπής Περιβάλλοντος· δηλαδή ότι η σήμανση θα είναι πραγματικά αποτελεσματική αν είναι ομοιόμορφη και εύληπτη στον καταναλωτή. Αυτό είναι ασύμβατο με ένα σύστημα στο οποίο η Επιτροπή έχει δευτερεύοντα ρόλο και στο οποίο προβληματισμοί που άπτονται της διαφήμισης φέρουν μεγαλύτερο βάρος σε σύγκριση με μια σειρά αυστηρών, αντικειμενικών κριτηρίων. Απ’ αυτή την άποψη, συνεπώς, πιστεύω ότι πρέπει να υιοθετήσουμε μια ισχυρή, κεντρική θέση, όπως επισημαίνεται από τη συντάκτρια γνωμοδότησης της Επιτροπής Περιβάλλοντος. Δεν πρέπει να υποχωρήσουμε από αυτή τη θέση, ειδάλλως διατρέχουμε τον κίνδυνο να κατασπαταλήσουμε τις προσπάθειές μας και να απολέσουμε τελείως την πρωτοβουλία. 
Ιωάννης Γκλαβάκης (PPE-DE ). –
   Κύριε Πρόεδρε, θα ήθελα και εγώ να συγχαρώ την εισηγήτρια, κυρία Fraga Estévez, για την πολύ καλή, όπως πάντα, δουλειά της. Επίσης θα ήθελα να συγχαρώ την Επιτροπή για την έναρξη διαλόγου σχετικά με την οικολογική σήμανση.
Zdzisław Kazimierz Chmielewski (PPE-DE ). –
   Κύριε Πρόεδρε, το της εισηγήτριας της περιβαλλοντικής συζήτησης συνοψίζει την τρέχουσα εμπειρία μας και ιδίως αυτή του FAO. Υπογραμμίζει τη βασική λειτουργία της σήμανσης και τη σημασία της στη βελτίωση της ποιότητας των αλιευτικών προϊόντων και στο να προσδώσει στον τομέα της αλιείας προσήκουσα κοινωνική διάρθρωση.
Τέλος, θέλω να πω ότι συμφωνώ με το μήνυμα «εργαλείο στο κουτί» (‘tool in the box’) της κ. Fraga, που αποτελεί έμπνευση για την Ευρωπαϊκή Ένωση και μας παρέχει μια πραγματική ευκαιρία να δείξουμε στον κόσμο τρόπους αναζήτησης για την εφαρμογή επί μακρόν αναμενόμενων σχεδίων στο πεδίο της οικολογικής σήμανσης. 
James Nicholson (PPE-DE ). –
Ο κ. Maat ορθώς είπε ότι η Επιτροπή πρέπει να κάνει καλά τη δουλειά της επ’ αυτού. Στηρίζω πλήρως όσα λέει.
Αυτό δεν πρέπει να χρησιμοποιηθεί ως μέσο εναντίον της βιομηχανίας. Ανησυχώ ότι θα μπορούσε να χρησιμοποιηθεί από ορισμένους επιστήμονες και από κάποιους άλλους ως μια ευκαιρία για την παρακώλυση των TAC και των ποσοστώσεων όταν υπάρχει διαφωνία μεταξύ των αλιέων και των επιστημόνων.
Τέλος, μπορώ να πω στην κ. Fraga Estévez και σε εσάς, κύριε Πρόεδρε, ότι στο Μπέλφαστ επικρατεί σήμερα μεγάλη χαρά: κερδίσαμε την ποδοσφαιρική ομάδα της Ισπανίας με σκορ 3-2. Η Βόρεια Ιρλανδία είναι ένα πολύ μικρό μέρος με 1,5 εκατ. ανθρώπους, και είχαμε πολλά προβλήματα κατά τη διάρκεια των χρόνων. Φαίνεται ότι στο ποδόσφαιρο μπορούμε να κερδίσουμε την Αγγλία, μπορούμε να κερδίσουμε τους Γερμανούς και μπορούμε να κερδίσουμε την Ισπανία, αλλά το περασμένο Σάββατο χύθηκαν πολλά δάκρυα στο Μπέλφαστ όταν η Ισλανδία μας κέρδισε με σκορ 3-0. Έτσι, το γεγονός ότι σήμερα κερδίσαμε την Ισπανία μάς έδωσε μεγάλη χαρά. 
Πρόεδρος.
   Σας ευχαριστώ, κύριε Nicholson. Δεν μπορώ να πω ότι τα νέα που μας φέρνετε είναι καλά για εμάς, αλλά συγχαρητήρια. 
Joe Borg,
   . Κύριε Πρόεδρε, καταρχάς θα ήθελα να ευχαριστήσω την εισηγήτρια, την κ. Fraga Estévez, και όσους μίλησαν απόψε.
Μολονότι δεν συμφωνώ με όλες τις πτυχές, η Επιτροπή και το Κοινοβούλιο βρίσκονται στο ίδιο μήκος κύματος όσον αφορά την έγκριση αποφάσεων με βάση την αποτίμηση των δασμών και ευρείες διαβουλεύσεις. Θα τονίσω στον τελευταίο ομιλητή, τον κ. Nicholson, ότι η αποψινή συζήτηση αντικατοπτρίζει πλήρως τον τρόπο που η Επιτροπή ήθελε να εμπλέξει το Κοινοβούλιο πριν από την έναρξη της νομοθετικής φάσης σχετικά με τα όσα πρέπει να γίνουν σχετικά με την οικολογική επισήμανση. Προφανώς, όσον αφορά αυτήν τη νομοθετική φάση, η συμμετοχή του Κοινοβουλίου θα αποτελέσει προτεραιότητα πριν από την ολοκλήρωση της όλης διαδικασίας σχετικά με το σύστημα οικολογικής επισήμανσης.
Αναφορικά με το θέμα που έθεσαν διάφοροι ομιλητές σχετικά με την προτίμηση για ένα ενιαίο σύστημα οικολογικής επισήμανσης, είναι ακόμη νωρίς για να ληφθεί μια οριστική και τελική απόφαση. Ωστόσο, η Επιτροπή έχει δηλώσει ποια επιλογή προτιμά, και θα πρέπει να υπογραμμίσω ότι η Οικονομική και Κοινωνική Επιτροπή, η Συμβουλευτική Επιτροπή Αλιείας και Υδατοκαλλιέργειας, και οι περισσότεροι εκπρόσωποι της βιομηχανίας και των ενδιαφερομένων φορέων στηρίζουν αυτήν την επιλογή. Ωστόσο, μολονότι φαίνεται ότι υπάρχει μια προτίμηση για την επιλογή 3 –η επιλογή που προτιμά η Επιτροπή– ήτοι ο ορισμός ελάχιστων κριτηρίων, δεν έχει ακόμη επιτευχθεί συμφωνία μεταξύ των κρατών μελών σε επίπεδο Συμβουλίου.
Αναφορικά με το θέμα της συλλογής των αλιευτικών πόρων με βιώσιμο τρόπο, θα ήθελα να αναφερθώ στην ανακοίνωση της Επιτροπής, η οποία τονίζει ότι ο στόχος της πολιτικής σχετικά με την οικολογική επισήμανση για τα ψάρια και τα αλιευτικά προϊόντα βασίζεται στην έννοια της βιώσιμης αλιείας. Η ανακοίνωση ορίζει ότι τα συστήματα οικολογικής επισήμανσης, εάν βασίζονται σε σαφώς καθορισμένα κριτήρια και κατάλληλους δείκτες, μπορούν να βοηθήσουν τόσο στην παρακολούθηση της προόδου που σημειώνεται όσον αφορά τη βιωσιμότητα στην αλιεία, όσο και στη μεγαλύτερη ευαισθητοποίηση του κοινού αναφορικά με ζητήματα βιωσιμότητας. Εν συνεχεία, κάνει αναφορά στη βιώσιμη εκμετάλλευση αναφορικά με το άρθρο 3(ε) του κανονισμού (ΕΚ) αριθ. 2371/2002 του Συμβουλίου.
Όσον αφορά τα υπόλοιπα θέματα που τέθηκαν, συμφωνώ με τα σχόλια σχετικά με τη σημασία της ανεξάρτητης διαπίστευσης και πιστοποίησης. Τα πρότυπα και οι διαδικασίες ISO παρέχουν εγγυήσεις σε αυτόν τον τομέα. Ωστόσο, η Επιτροπή δεν έχει άμεση αρμοδιότητα για την επιβολή αυτών των κανόνων.
Βάσει όλης της άσκησης που έχει αναληφθεί, θα ευαισθητοποιήσουμε περισσότερο το κοινό. Τα κριτήρια του FAO θα λαμβάνονται υπόψη όσον αφορά τον καθορισμό της βάσης των συστημάτων οικολογικής επισήμανσης. Επιπλέον, τα συστήματα δεν πρέπει να αποτελούν βάρος για τις ΜΜΕ ή να είναι τόσο περίπλοκα ώστε να μην μπορούν να εφαρμοστούν αποτελεσματικά από τους ενδιαφερόμενους φορείς. 
Πρόεδρος.
Η ψηφοφορία θα διεξαχθεί αύριο στις 12.00. 
Πρόεδρος.
- τη σύσταση (A6-0250/2006) της κ. Diana Wallis, εξ ονόματος της Επιτροπής Νομικών Θεμάτων, σχετικά με την πρόταση απόφασης του Συμβουλίου για την προσχώρηση της Ευρωπαϊκής Κοινότητας στη Συνδιάσκεψη της Χάγης για το ιδιωτικό διεθνές δίκαιο (COM(2005)0639 - 7591/2006 - C6-0138/2006 - 2005/0251(AVC)), και
- την προφορική ερώτηση (O-0076/2006) του κ. Giuseppe Gargani, εξ ονόματος της Επιτροπής Νομικών Θεμάτων, προς την Επιτροπή σχετικά με τη συμμετοχή του Ευρωπαϊκού Κοινοβουλίου στις εργασίες της Συνδιάσκεψης της Χάγης σε συνέχεια της προσχώρησης της Κοινότητας –(B6-0324/2006). 
Diana Wallis (ALDE ),
Για πάνω από 100 χρόνια, η Συνδιάσκεψη της Χάγης για το Ιδιωτικό Διεθνές Δίκαιο εργάζεται ακούραστα και με αυξανόμενο αριθμό χωρών σε όλο τον κόσμο για να ενώσει πολλές διεθνείς συμβάσεις που αφορούν θέματα αστικού δικαίου: πώληση αγαθών, κληρονομικές διατάξεις, απαγωγή παιδιών, υποχρεώσεις συντήρησης και οδικά ατυχήματα. Προσπαθούν να παράσχουν ένα συνεπές νομικό πλαίσιο σε έναν κόσμο που μετακινείται όλο και περισσότερο.
Franco Frattini,
   Κύριε Πρόεδρε, κυρίες και κύριοι, επωφελούμαι της ευκαιρίας για να ευχαριστήσω θερμά την κ. Wallis για την έκθεσή της και τον κ. Gargani για την προφορική ερώτηση που υπέβαλε σήμερα.
Τα δύο ζητήματα είναι ασφαλώς αλληλένδετα και επιβεβαιώνω ότι συμφωνώ απόλυτα με τη σύσταση στην έκθεση της κ. Wallis, υπό την έννοια ότι το Ευρωπαϊκό Κοινοβούλιο εκφράζει τη συναίνεσή του στην προσχώρηση της Κοινότητας στη Συνδιάσκεψη της Χάγης. Συμφωνώ επίσης με όσα είπε στην παρουσίαση η κ. Wallis σχετικά με τη σημασία της Συνδιάσκεψης και του έργου που επιτελέσθηκε τα προηγούμενα χρόνια.
Όπως γνωρίζουν όλοι οι βουλευτές, μετά τη συναίνεση που θα εκφράσει το Κοινοβούλιο, η επίσημη προσχώρηση της Κοινότητας στη Συνδιάσκεψη της Χάγης θα μπορέσει να ολοκληρωθεί μόλις τα 2/3 των συμβαλλόμενων κρατών της Συνδιάσκεψης εγκρίνουν τις τροποποιήσεις του Καταστατικού. Πιστεύω πως η ιδιαίτερα ευρεία αυτή πλειοψηφία θα συμπληρωθεί εντός του τρέχοντος έτους, ήτοι σχετικά σύντομα. Ορισμένα κράτη μέλη δεν έχουν αποφασίσει ακόμη, αλλά έχω την ελπίδα ότι η συναίνεσή τους θα εκφρασθεί εντός του Δεκεμβρίου.
Η κ. Wallis και ο κ. Gargani θέτουν το πρόβλημα του ρόλου του Κοινοβουλίου μετά την επίσημη προσχώρηση της Κοινότητας στη Συνδιάσκεψη της Χάγης. Μπορώ να σας διαβεβαιώσω ότι είμαι προσωπικά και θεσμικά δεσμευμένος να διασφαλίσω την πλήρη συνεργασία με το Κοινοβούλιο ακόμη και μετά την προσχώρηση στη Συνδιάσκεψη.
Μπορώ να εγγυηθώ στην κ. Wallis και στους κ. βουλευτές τόσο τον πλήρη σεβασμό της συνεχούς ενημέρωσης του Κοινοβουλίου όσον αφορά τις διαπραγματεύσεις όσο και τη συμμετοχή του Κοινοβουλίου στις αντιπροσωπείες και στη διαδικασία των διαπραγματεύσεων. Η κ. Wallis γνωρίζει καλά ότι είμαι απόλυτα σύμφωνος με αυτό, καθώς στο πλαίσιο των διαπραγματεύσεων μπορούμε ασφαλώς να υποθέσουμε τη συμμετοχή βουλευτών του Κοινοβουλίου στην επίσημη αντιπροσωπεία. Επιβεβαιώνω τέλος από τώρα αυτήν τη δυνατότητα, η οποία θα υλοποιηθεί όταν η Κοινότητα προσχωρήσει επίσημα στη Συνδιάσκεψη της Χάγης. 
Jean-Paul Gauzès,
Manuel Medina Ortega,
   Κύριε Πρόεδρε, μετά την ομιλία του Επιτρόπου Frattini, έχω την εντύπωση ότι πετύχαμε τον στόχο που είχαμε θέσει στους εαυτούς μας με αυτή τη εργασία, παρά το γεγονός ότι είναι τόσο αργά.
Στην πρόταση ψηφίσματος που παρουσιάστηκε από τον κ. Gargani, εξ ονόματος της Επιτροπής Νομικών Θεμάτων, υπάρχει άλλη μία πολύ ενδιαφέρουσα πρόταση και αυτή είναι ότι δεν πρόκειται απλά για τη συνεργασία του Ευρωπαϊκού Κοινοβουλίου με την Επιτροπή στις διαπραγματεύσεις στη Διάσκεψη της Χάγης, αλλά και για τη δημιουργία ενός είδους κοινοβουλευτικού φόρουμ –ένα έργο που θα μπορούσε να αναλάβει το Κοινοβούλιο– το οποίο θα μας έφερνε σε επαφή με βουλευτές των εθνικών κοινοβουλίων. Το δίκαιο της Ευρωπαϊκής Ένωσης στον ιδιωτικό τομέα εξακολουθεί να είναι σε μεγάλο βαθμό εθνικό δίκαιο και επομένως η δημιουργία αυτού του κοινοβουλευτικού φόρουμ θα μας διευκόλυνε να εναρμονίσουμε τις θέσεις.
Ignasi Guardans Cambó,
Daniel Strož,
Andrzej Jan Szejna (PSE ). –
Θέλω να υπογραμμίσω ότι προσωπικά χάρηκα που άκουσα τα λόγια του κ. Frattini, διότι από πλευράς Ευρωπαϊκού Κοινοβουλίου, που διαδραμάτισε ενεργό ρόλο στην κοινοτική νομοθετική διαδικασία, κυρίως δε από τη σκοπιά της Νομικής Επιτροπής, που είναι αρμόδια για το θέμα του ιδιωτικού δικαίου, πρέπει να δώσουμε ιδιαίτερη προσοχή στο διαδικαστικό πλαίσιο που καθορίζει τις μεθόδους και τους κανόνες για τη μελλοντική συνεργασία του Κοινοβουλίου σε θέματα που εμπίπτουν στη Συνδιάσκεψη της Χάγης, καθώς και για τη διαβούλευση σε σχέδια συμβάσεων. 
Πρόεδρος.
Η ψηφοφορία θα διεξαχθεί αύριο στις 12.00. 

